കാത്തിരിക്കൂ എന്ന് അര്‍ജുന് കപൂര് ; തനിക്ക് സമയമില്ലെന്ന് തിരിച്ചടിച്ച് പരിനീതിയും,arjun parineeti photo shoot viralkeralaonlinenews.com | Malayalam news, kerala news, onlinenews,\nSunday May 26th, 2019 - 5:39:am\nകാത്തിരിക്കൂ എന്ന് അര്‍ജുന് കപൂര് ; തനിക്ക് സമയമില്ലെന്ന് തിരിച്ച...\nകാത്തിരിക്കൂ എന്ന് അര്‍ജുന് കപൂര് ; തനിക്ക് സമയമില്ലെന്ന് തിരിച്ചടിച്ച് പരിനീതിയും\nPublished: Friday7September 2018 01:56:59 PM\nബ്രൈഡല് മാസികയുടെ ഫോട്ടോ ഷൂട്ട് ചിത്രങ്ങള് പുറത്തുവന്നതോടെ അര്‍ജുന് കപൂറിനും പരിനീതി ചോപ്രയ്ക്കും സ്വസ്ഥത നഷ്ടമായി. സൂപ്പര് ജോഡികളാണെന്നും വേഗം വിവാഹിതരാകുമെന്നുമുള്ള ആരാധകരുടെ കമന്റുകള് ഇരുവരുടേയും സോഷ്യല്‍മീഡിയ അക്കൗണ്ടുകളില് നിറഞ്ഞു.\nഇതോടെ തനിക്ക് തിരക്കില്ലെന്നും പരിനീതി ചോപ്ര ദയവായി കാത്തിരിക്കണമെന്നും നര്‍മത്തില് കലര്‍ന്ന മറുപടിയുമായി അര്‍ജുനെത്തി. എന്നാല് ' അര്‍ജുന് ക്ഷമിക്കുക എനിക്ക് സമയമില്ല, ദയവായി എന്റെ മാനേജറെ ബന്ധപ്പെടൂ, എന്നു പരിനീതിയും ട്വീറ്റ് ചെയ്തു.\nതന്റെ കൂടെ ഫോട്ടോഷൂട്ടില് പങ്കെടുക്കാന് സാധിച്ചത് പുതുമുഖമായ പരിനീതി ചോപ്രയുടെ ഭാഗ്യമാണെന്ന കുറിപ്പോടു കൂടിയായിരുന്നു അര്‍ജുന് മാസികയുടെ കവര് ചിത്രം പങ്കുവച്ചത്. എന്നോടൊപ്പം ഫോട്ടോ ഷൂട്ടില് പങ്കെടുക്കാന് കഴിഞ്ഞ ആവേശത്തിലാണ് അര്‍ജുന് എന്ന് ചിത്രം പങ്കുവച്ച ശേഷം പരിനീതിയും തിരിച്ചടിച്ചു. ഇവരുടെ സൗഹൃദത്തിന്റെ ആഴമാണ് രസകരമായ കമന്റുകള്‍ക്ക് പിന്നില്.\nബോളിവുഡ് സൂപ്പര് ജോഡികളായ ഇരുവരും ജീവിതത്തില് ഒന്നിക്കണമെന്നാണ് ആരാധകര് പറയുന്നത്. ഇരുവരും ഒന്നിച്ചുള്ള ബ്രൈഡ് മാസികയുടെ ഫോട്ടോഷൂട്ടിനെ പ്രതീക്ഷയോടെയാണ് ആരാധകര് കാണുന്നതും.\nRead more topics: arjun parineeti, photo shoot\narjun parineeti photo shoot viral


ഇന്ത്യയിൽ കൊമേഴ്സ്യൽ വെഹിക്കിൾ ഇൻഷുറൻസ് പോളിസി | ബജാജ് അലയൻസ്\nകൊമേഴ്ഷ്യൽ വെഹിക്കിൾ ഇൻഷുറൻസ് ഓൺലൈൻ\nഞങ്ങൾ നിങ്ങൾക്ക് പരിരക്ഷ ലഭ്യമാക്കിയിട്ടുണ്ട്\nനിങ്ങളുടെ ജീവനക്കാർക്കും വാഹനത്തിന്‍റെ ഡ്രൈവർമാർക്കും പരിരക്ഷ\nമുഴുവൻ സമയവും പിന്തുണ\nഅതിവേഗ പോളിസി വിതരണം\nബജാജ് അലയൻസിന്‍റെ കൊമേഴ്ഷ്യൽ വെഹിക്കിൾ തേർഡ് പാർട്ടി ഇൻഷുറൻസ് എന്തുകൊണ്ടാണ് പ്രയോജനകരമാകുന്നത്\nചക്രം കണ്ടുപിടിച്ചതുമുതൽ, ലോകം ഒരിക്കലും പഴയപടിയായിരുന്നില്ല. പിസ്സ മുതൽ എയർക്രാഫ്റ്റ് ഭാഗങ്ങൾ വരെയുള്ള, വാണിജ്യ വസ്തുക്കൾ കൊണ്ടുവരുന്ന വാഹനങ്ങൾ ലോകമെമ്പാടുമുള്ള ആധുനിക ബിസിനസുകളുടെ അവിഭാജ്യഘടകം ആണ്. നിങ്ങളുടെ തീൻമേശയിലുള്ള ഉന്മേഷം പകരുന്ന ഒരു കപ്പ് ആസാം ചായ, നിങ്ങളിലേക്ക് എത്തിച്ചേരാൻ ഒരു പക്ഷെ ആയിരക്കണക്കിന് കീലോമീറ്ററുകൾ യാത്ര ചെയ്തിട്ടുണ്ടാകാം!\nഓഫീസിലേക്കുള്ള നിങ്ങളുടെ യാത്ര സുഖകരമാക്കുന്ന ക്യാബ് അഗ്രിഗേറ്റർ സേവനങ്ങൾ അല്ലെങ്കിൽ മനോഹരമായ ബീച്ചുകളിൽ നിന്ന് ചരിത്രപ്രാധാന്യമുള്ള കൊട്ടാരങ്ങളിലേക്ക് വിനോദ സഞ്ചാരികളെ കൊണ്ടുപോകുന്ന വാഹനങ്ങൾ എന്നിവ ഇല്ലാത്ത ഒരു ജീവിതം ആർക്കും സങ്കൽപ്പിക്കാനാവില്ല!\nആഗോളതലത്തിൽ, ഉപഭോക്താക്കളിലേക്ക് വസ്തുക്കൾ ഡെലിവറി ചെയ്യാൻ ബിസിനസുകൾ കൊമേഴ്ഷ്യൽ വാഹനങ്ങളെ ആശ്രയിക്കുന്നു. ഒരു ബിസിനസ് ഉടമയെ സംബന്ധിച്ചിടത്തോളം, റിസ്കുകൾ പുതിയ അവസരങ്ങളെയാണ് പ്രതിനിധീകരിക്കുന്നത്; എന്നിരുന്നാലും, മുന്നറിയിപ്പില്ലാതെ സംഭവിക്കാവുന്ന റോഡപകടങ്ങൾ പോലുള്ള ചെലവുകളും അവയ്‌ക്കൊപ്പം വരുന്നു.\nനിങ്ങൾ ഒരു ഹോട്ടൽ അല്ലെങ്കിൽ ട്രാൻസ്പോർട്ട് ബിസിനസ് നടത്തുകയാണെങ്കിൽ, ഉദാഹരണത്തിന്, നിങ്ങളുടെ വരുമാനം നിങ്ങളുടെ കൊമേഴ്ഷ്യൽ വാഹനങ്ങളുടെ സുഗമമായ പ്രവർത്തനത്തെ ആശ്രയിച്ചിരിക്കും. നിർഭാഗ്യകരമായ ഒരു അപകടം സംഭവിക്കുകയാണെങ്കിൽ, നിയമപരമായ പ്രശ്‌നങ്ങൾ കാരണം നിങ്ങൾക്ക് വലിയ വരുമാനനഷ്ടം നേരിടാൻ സാധ്യതയുണ്ട്. ഇതിനെ തുടർന്ന് ഉണ്ടാകുന്ന നഷ്ടങ്ങൾ പരാമർശിക്കേണ്ട ആവശ്യമില്ല - അസംതൃപ്തരായ ഉപഭോക്താക്കളും ബിസിനസ് അവസരങ്ങൾ നഷ്ടപ്പെടലും!\nനിങ്ങളുടെ ബിസിനസിനെ തേര്‍ഡ്-പാര്‍ട്ടി ബാധ്യതകളില് നിന്ന് സംരക്ഷിച്ച് ഇത്തരം നഷ്ടങ്ങള് കുറയ്ക്കാന് കൊമേഴ്ഷ്യൽ വെഹിക്കിള് ഇന്‍ഷുറന്‍സ് സഹായിക്കുന്നു. അപകടങ്ങൾ പ്രവചിക്കാൻ പ്രയാസമാണെങ്കിലും, അതിന്‍റെ അനന്തരഫലമായി ഉണ്ടാകുന്ന ചെലവുകളിൽ നിന്ന് നിങ്ങളെ രക്ഷിക്കാൻ കൊമേഴ്ഷ്യൽ വെഹിക്കിൾ ഇൻഷുറൻസിന് കഴിയും.\nഎല്ലാ കൊമേഴ്ഷ്യൽ വാഹനങ്ങൾക്കും മോട്ടോർ ഇൻഷുറൻസ് നിർബന്ധമായും ഉണ്ടായിരിക്കണമെന്ന് മോട്ടോർ വാഹന നിയമം അനുശാസിക്കുന്നു. തേർഡ് പാർട്ടി ലയബലിറ്റി ഇൻഷുറൻസ് പരിരക്ഷയില്ലാതെ പോലും വാഹനങ്ങൾ നിരത്തുകളിൽ ഓടുന്നത് നിയമവിരുദ്ധമാണ്. അതിനാലാണ് ഇതിനെ “ആക്റ്റ് ഒൺലി കവർ” എന്ന് വിളിക്കുന്നത്.\nകൊമേഴ്ഷ്യൽ വെഹിക്കിൾ ലയബിലിറ്റി ഓൺലി ഇൻഷുറൻസിന്‍റെ പ്രധാന ആനുകൂല്യങ്ങൾ\nകൊമേഴ്ഷ്യൽ വെഹിക്കിൾ ലയബിലിറ്റി ഓൺലി ഇൻഷുറൻസ്: ഓൺ റോഡ് നിർവാണ\nഅപകടം സംബന്ധിച്ച പരിക്ക് അല്ലെങ്കിൽ മറ്റുള്ളവർക്ക് മരണം.\nഒരു അപകടം എങ്ങനെ സംഭവിച്ചാലും, ജീവൻ നഷ്ടപ്പെടുന്നത് നികത്താനാവാത്തതാണ്. അപകടത്തിന് ഇരയായവർക്ക് സ്ഥിരമായ പരിക്കുകൾ സംഭവിക്കുകയോ ജീവൻ നഷ്ടപ്പെടുകയോ ചെയ്താൽ അനുയോജ്യമായതും ന്യായമായതുമായ നഷ്ടപരിഹാരം നൽകണമെന്ന് നിയമം അനുശാസിക്കുന്നു. അത്തരം റിസ്കുകൾ ഉൾക്കൊള്ളുന്ന ഒരു പോളിസി തിരഞ്ഞെടുക്കുന്നതിലൂടെ നിങ്ങളുടെ ബാധ്യത പരിമിതമാണെന്ന് നിങ്ങൾക്ക് ഉറപ്പാക്കാൻ കഴിയും.\nമറ്റുള്ളവരുടെ പ്രോപ്പർട്ടിക്ക് അപകടം സംബന്ധിച്ചുള്ള നാശനഷ്ടം\nതേർഡ് പാർട്ടി പ്രോപ്പർട്ടിക്ക് എന്തെങ്കിലും തകരാർ ഉണ്ടായാൽ അത് പരിഹരിക്കാൻ ബജാജ് അലയൻസ് തേർഡ് പാർട്ടി ഇൻഷുറൻസ് പ്ലാനുകൾ നിങ്ങളെ സഹായിക്കുന്നു. ഇതിൽ ഓഫീസ് പരിസരങ്ങൾ, മെഷിനറി തുടങ്ങിയ അടിസ്ഥാന സൗകര്യങ്ങൾക്കുള്ള കേടുപാടുകൾ ഉൾപ്പെടുന്നു.\nനിങ്ങൾ ഒഴിഞ്ഞുമാറാൻ ആഗ്രഹിക്കുന്ന ഒരു കാര്യമുണ്ട്: പോളിസി കാലഹരണപ്പെടൽ. നിങ്ങൾക്കും നിങ്ങളുടെ ബിസിനസിനും സംരക്ഷണം ആവശ്യമായ എല്ലാ റിസ്കുകളിലേക്കും ഇത് നിങ്ങളെ എത്തിക്കും. ഇൻഷുർ ആയി നിലനിൽക്കുന്നതിലൂടെ നിങ്ങൾക്ക് അഭിവൃദ്ധി നേടാൻ കഴിയുന്നതാണ്!\nമോട്ടോർ ഇൻഷുറൻസ് എന്തുകൊണ്ട്? കൂടുതൽ അറിയാൻ വീഡിയോ കാണുക\nകൊമേഴ്ഷ്യൽ വെഹിക്കിൾ ഇൻഷുറൻസ് പോളിസിയുടെ കാലയളവ് ഒരു വർഷമാണ്, അതിന് ശേഷം അത് പുതുക്കേണ്ടതുണ്ട്.\n1st ജൂലൈ 2017. മുതൽ 18% നിരക്കിൽ GST ബാധകമാണ്.\nകൊമേഴ്സ്യൽ വെഹിക്കിൾ തേർഡ് പാർട്ടി ഇൻഷുറൻസ് എന്നാൽ എന്താണ്?\nബിസിനസ് ഉടമസ്ഥതയിലുള്ള വാഹനങ്ങൾക്ക് ഇത് നിർബന്ധമായ പോളിസിയാണ്. ഒരു തേര്‍ഡ് പാര്‍ട്ടിക്ക് ഉണ്ടാകുന്ന അപകടത്തില് നിന്ന് ഉണ്ടായേക്കാവുന്ന സാമ്പത്തിക നഷ്ടങ്ങളില് നിന്നും നിയമപരമായ ബാധ്യതകളില് നിന്നും ഈ പോളിസി കൊമേഴ്ഷ്യൽ വാഹന ഉടമകളെ സംരക്ഷിക്കുന്നു.\nഈ പോളിസി വാങ്ങാൻ ആർക്കാണ് യോഗ്യത?\nകൊമേഴ്ഷ്യൽ വാഹന ഉടമകൾക്ക് ഈ പോളിസി വാങ്ങാനുള്ള യോഗ്യതയുണ്ട്\nഈ പോളിസിക്ക് കീഴിലുള്ള പ്രധാന പരിരക്ഷ എന്താണ്?\nപോളിസി ഉടമയുടെ പിഴവ് മൂലം തേർഡ് പാർട്ടിക്ക് ഉണ്ടാകുന്ന ആകസ്മിക മരണം അല്ലെങ്കിൽ ശാരീരിക പരിക്കുകൾ. ഏതെങ്കിലും തരത്തിലുള്ള തേർഡ് പാർട്ടി പ്രോപ്പർട്ടിക്ക് സംഭവിച്ച ഏത് നാശനഷ്ടങ്ങൾക്കും പരിരക്ഷ ലഭിക്കുന്നു\nഈ പോളിസിക്ക് കീഴിൽ ഏത് തരം വാഹനങ്ങൾക്കാണ് പരിരക്ഷ ലഭിക്കുന്നത്?\nയാത്രക്കാരെ കൊണ്ടുവരുന്ന വാഹനങ്ങൾ, ചരക്കുകൾ കൊണ്ടുവരുന്ന വാഹനങ്ങൾ, ട്രാക്ടറുകൾ, ക്രെയിനുകൾ, ട്രെയിലറുകൾ തുടങ്ങിയ വിവിധ തരം വാഹനങ്ങൾ.\n*വിശദമായ വിവരങ്ങൾക്ക് പോളിസി വേഡിംഗ്സ് ഡോക്യുമെന്‍റ് ഡൗൺലോഡ് ചെയ്യുക\nവിഷമിക്കാതെ റോഡിൽ വാഹനമിറക്കൂ\nബജാജ് അലയൻസിൽ, നിങ്ങളുടെ ആവശ്യങ്ങൾക്ക് ശരിയായ ഇൻഷുറൻസ് തിരഞ്ഞെടുക്കുന്നതിനുള്ള പ്രോസസ് ഞങ്ങൾ നടത്തുന്നു. 2001 മുതൽ കൊമേഴ്ഷ്യൽ വെഹിക്കിൾ ഇൻഷുറൻസിന്‍റെ വിശ്വസ്ത ദാതാവ് എന്ന നിലയിൽ, രാജ്യത്തുടനീളമുള്ള ഞങ്ങളുടെ ഉപഭോക്താക്കളെ പിന്തുണയ്ക്കുന്നതിന് ലോകോത്തര നിലവാരമുള്ള വൈദഗ്ധ്യവും സേവന ഡെലിവറിയും ഞങ്ങൾ ലഭ്യമാക്കുന്നു. നിങ്ങളെ സേവിക്കുന്നതിനുള്ള ഞങ്ങളുടെ നൂതന സമീപനം വേൾഡ് ക്വാളിറ്റി കോൺഗ്രസ് 2018-ൽ മികച്ച പൊതു ഇൻഷുറൻസ് കമ്പനി എന്ന അംഗീകാരം ഞങ്ങൾക്ക് സമ്മാനിച്ചു.\nഒരു അപകടത്തില് നിന്ന് ഉണ്ടായേക്കാവുന്ന ഏതെങ്കിലും തേര്‍ഡ് പാര്‍ട്ടി ബാധ്യതയിൽ നിന്ന് നിങ്ങൾക്ക് പരിരക്ഷ നൽകാൻ ഞങ്ങളിവിടെയുണ്ട്. ആപ്ലിക്കേഷൻ മുതൽ ക്ലെയിം സെറ്റിൽമെന്‍റ് വരെ, കൊമേഴ്ഷ്യൽ വെഹിക്കിൾ ഇൻഷുറൻസ് സംബന്ധിച്ച നിരവധി സേവനങ്ങൾ നിങ്ങൾക്ക് ഓൺലൈനിൽ തിരഞ്ഞെടുക്കാം.\nദുരന്തമുണ്ടാകുമ്പോൾ, എല്ലാം ഒരൊറ്റ നിമിഷത്തിൽ സംഭവിക്കുന്നു. ഞങ്ങളുടെ ഇൻഷുറൻസ് ക്ലെയിം പ്രോസസ്സും പോളിസി പുതുക്കലും വേഗത്തിലും നിങ്ങളുടെ ആവശ്യങ്ങൾക്ക് അനുയോജ്യമായതുമാക്കിട്ടുണ്ട്. ബജാജ് അലയൻസ് നിങ്ങളോടൊപ്പം ഉള്ളതിനാൽ, കടുത്ത നാശനഷ്ടങ്ങൾ മുതൽ തേർഡ് പാർട്ടികൾക്ക് സംഭവിക്കുന്ന സ്ഥിരമായ വൈകല്യം വരെയുള്ള എല്ലാ കാര്യങ്ങളിൽ നിന്ന് നിങ്ങൾക്ക് പരിരക്ഷ ലഭിക്കുന്നു. ഫലം: ദൈർഘ്യമേറിയ നിയമ നടപടികളിൽ നിന്നും അനുബന്ധ ചെലവുകളിൽ നിന്നുമുള്ള സ്വാതന്ത്ര്യം.\nഞങ്ങളുടെ ക്യാഷ്‌ലെസ് ക്ലെയിം സെറ്റിൽമെന്‍റ് പ്രോസസ് പൂർത്തിയാക്കാൻ ഏതാനും ചില മിനിറ്റുകളെ എടുക്കുകയുള്ളൂ, മാത്രമല്ല നിങ്ങളുടെ ഉപഭോക്താക്കൾക്ക് വേണ്ട സേവനം നൽകുന്നതിൽ സഹായിക്കുകയും ചെയ്യുന്നു. കസ്റ്റമൈസ്ഡ് സൊലൂഷനുകൾ നൽകുന്നതിനും നിങ്ങളെ റോഡിൽ സുരക്ഷിതമാക്കുന്നതിനും ഞങ്ങളുടെ കസ്റ്റമർ സർവ്വീസ് ടീമുകൾ മുഴുവൻ സമയവും പ്രവർത്തിക്കുന്നു.\nനിങ്ങൾ ഒരു ചെറുകിട ബിസിനസ് ഉടമയോ ഒരു വലിയ എന്‍റർപ്രൈസോ ആകട്ടെ, ബജാജ് അലയൻസിൽ നിങ്ങൾക്ക് ഇന്ത്യയിൽ എവിടെയും സുതാര്യവും വിശ്വസനീയവും കാര്യക്ഷമവുമായ കൊമേഴ്ഷ്യൽ വെഹിക്കിൾ ഇൻഷുറൻസ് പരിരക്ഷ ലഭിക്കുന്നതാണ്. ഓൺലൈനിൽ വിപുലമായ കൊമേഴ്ഷ്യൽ വെഹിക്കിൾ ഇൻഷുറൻസ് സൊലൂഷനുകളിൽ നിന്ന് തിരഞ്ഞെടുക്കാൻ ഞങ്ങളുടെ വെബ്സൈറ്റ് നിങ്ങളെ അനുവദിക്കും.\nകൊമേഴ്ഷ്യൽ വെഹിക്കിൾ ഇൻഷുറൻസ് സുരക്ഷിതമാക്കുന്നതിന് നിങ്ങൾക്ക് ആവശ്യമായ എല്ലാ വിവരങ്ങളും ടൂളുകളും നൽകുന്നതിനായി ഇത് രൂപകൽപ്പന ചെയ്തിരിക്കുന്നു. പേപ്പർലെസ് ആകുന്നതിലൂടെ പരിസ്ഥിതിയോടുള്ള നിങ്ങളുടെ ഉത്തവാദിത്തം നിറവേറ്റാൻ മറക്കരുത്; ഒരൊറ്റ ക്ലിക്കിലൂടെ ഇൻഷുറൻസ് ക്വോട്ടുകൾ നേടുക, ക്ലെയിം ഫോമുകൾ അപ്ഡേറ്റ് ചെയ്യുക, പുതുക്കലുകളും അതിലേറെയും ചെയ്യുക!\nനാശനഷ്ടങ്ങളുടെ പരിധി അനുസരിച്ച്, ഒരു അപകടത്തിന്‍റെ ചെലവ് വളരെ ഗണ്യമായിരിക്കും. ഇതെല്ലാം ഏറ്റെടുക്കും എന്നറുപ്പുള്ളതിനാൽ നിങ്ങൾക്ക് സന്തോഷിക്കാനുള്ള കാരണം ബജാജ് അലയൻസിൽ ഞങ്ങൾ നൽകുന്നു!\nകൊമേഴ്ഷ്യൽ വെഹിക്കിൾ ഇൻഷുറൻസ് പോളിസി നിങ്ങളുടെ ബിസിനസ് റിസ്കുകളെ വളർച്ചയ്ക്ക് പ്രേരകമാകുന്ന അവസരങ്ങളാക്കി മാറ്റാനും സഹായിക്കുന്നു.\nഞങ്ങളുടെ ഓഫറുകൾ ഉപയോഗിച്ച് നിങ്ങളുടെ വാഹനങ്ങളിൽ നിന്ന് ഉണ്ടാകുന്ന തേർഡ് പാർട്ടി ബാധ്യതയിൽ നിന്ന് സുരക്ഷിതരാകൂ\nബജാജ് അലയൻസിന്‍റെ കൊമേഴ്ഷ്യൽ വെഹിക്കിൾസ് തേർഡ് പാർട്ടി ലയബിലിറ്റി ഓൺലി ഇൻഷുറൻസ് ഉപയോഗിച്ച് നിങ്ങൾക്ക് ലഭിക്കുന്നു\nബജാജ് അലയൻസിന്‍റെ കൊമേഴ്ഷ്യൽ വെഹിക്കിൾ തേർഡ് പാർട്ടി ഇൻഷുറൻസ് പ്ലാനുകൾ നിങ്ങളുടെ വാഹനം മൂലം മറ്റ് വ്യക്തികൾക്ക് ഉണ്ടാകുന്ന മരണം അല്ലെങ്കിൽ വൈകല്യം മൂലമുള്ള നിയമപരമായ ബാധ്യതകളിൽ നിന്ന് സംരക്ഷണം നൽകുന്നു. അപകടവുമായി ബന്ധപ്പെട്ട് പ്രോപ്പർട്ടിക്ക് ഉണ്ടാകുന്ന നാശനഷ്ടങ്ങൾക്കും പരിരക്ഷ നൽകുന്ന ഒരു പോളിസിയാണ് ഇത്.\nബജാജ് അലയൻസിന്‍റെ കൊമേഴ്ഷ്യൽ വെഹിക്കിൾ തേർഡ് പാർട്ടി ഇൻഷുറൻസ് പ്ലാനുകൾ നിങ്ങളുടെ വാഹനം മൂലം മറ്റ് വ്യക്തികൾക്ക് ഉണ്ടാകുന്ന മരണം അല്ലെങ്കിൽ വൈകല്യം മൂലമുള്ള നിയമപരമായ ബാധ്യതകളിൽ നിന്ന് സംരക്ഷണം നൽകുന്നു. അപകടവുമായി ബന്ധപ്പെട്ട് പ്രോപ്പർട്ടിക്ക് ഉണ്ടാകുന്ന നാശനഷ്ടങ്ങൾക്കും പരിരക്ഷ നൽകുന്ന ഒരു പോളിസിയാണ് ഇത്. മരണം അല്ലെങ്കിൽ ശാശ്വതമായ വൈകല്യം സംഭവിക്കുമ്പോൾ, തേർഡ് പാർട്ടിക്ക് പരമാവധി പണം നൽകുന്നതാണ്. കൂടുതൽ എന്താണ് എന്നുള്ളത് നിങ്ങളുടെ റിസ്ക് പ്രൊഫൈലിനെ ആശ്രയിച്ചിരിക്കുന്നു, നിങ്ങള്‍ക്ക് ആഡ്-ഓണുകള് തിരഞ്ഞെടുക്കുകയും ചെയ്യാം.\nഉദാഹരണത്തിന്, നിങ്ങളുടെ കൊമേഴ്‌ഷ്യൽ വാഹനങ്ങളുടെ പരിപാലനത്തിൽ ഏർപ്പെട്ടിരിക്കുന്ന നിങ്ങളുടെ ഡ്രൈവർ, ക്ലീനർ അല്ലെങ്കിൽ മെയിന്‍റനൻസ് ചെയ്യുന്നയാൾ എന്നിവർക്ക് പേഴ്‌സണൽ ആക്സിഡന്‍റ് പരിരക്ഷയും കൂടുതല് സ്ഥലത്തേക്കുള്ള കവറേജും നിങ്ങൾക്ക് തിരഞ്ഞെടുക്കാം. CNG/LPG അടിസ്ഥാനമാക്കിയുള്ള സിസ്റ്റങ്ങൾക്കും ആഡ്-ഓണുകൾ ലഭ്യമാണ്.\nഈ ഉൽപ്പന്നം തേർഡ് പാർട്ടി നാശനഷ്ട ക്ലെയിമുകളിൽ നിന്ന് നിങ്ങളെ പരിരക്ഷിക്കുന്നതിനായി സജ്ജമാക്കിയതിനാൽ, മോഷണം അല്ലെങ്കിൽ തകരാർ എന്നിവയിൽ നിന്ന് നിങ്ങളുടെ വാഹനത്തിനോ അതിനുള്ളിലെ വസ്തുക്കൾക്കോ ഇത് പരിരക്ഷ നൽകില്ല. ഞങ്ങളുടെ കൊമേഴ്ഷ്യൽ കാർ ഇൻഷുറൻസ് സൊലൂഷനുകൾ ചെലവ് കുറഞ്ഞതും നിങ്ങൾക്ക് സന്തോഷം പകരുന്നതുമാണ്!\nകൊമേഴ്‌ഷ്യൽ ഇൻഷുറൻസിന്‍റെ പരിധിയിൽ പ്രളയം, കാട്ടുതീ, മണ്ണിടിച്ചില്, ചുഴലിക്കാറ്റ് ഇടിമിന്നൽ, കൊടുങ്കാറ്റ് മുതലായവ ഉൾപ്പെടുന്നില്ല. ദൈവത്തിന്‍റെ കരുണയ്ക്കായി നിങ്ങളോടൊപ്പം ഞങ്ങളും കൈകൂപ്പുന്നു!\nതീവ്രവാദി ആക്രമണം, മോഷണം, അതിക്രമം, കലാപം, സമരം, വായു, കര, കടൽ ഗതാഗതത്തിലെ ഇൻ-ട്രാൻസിറ്റ് നാശനഷ്ടങ്ങൾ, ഗൂഢമായ ലക്ഷ്യത്തോടെ മനഃപൂര്‍വ്വം സൃഷ്ടിച്ച നാശനഷ്ടങ്ങൾ തുടങ്ങിയവയും പോളിസിയുടെ പരിധിയിൽ നിന്ന് ഒഴിവാക്കപ്പെടുന്നു.\nകൂടാതെ, പ്രകൃതിദത്തമായ തേയ്മാനം അല്ലെങ്കിൽ ക്ഷയം എന്നിവയ്ക്കും പരിരക്ഷ ലഭിക്കുന്നില്ല. മെക്കാനിക്കൽ അല്ലെങ്കിൽ ഇലക്ട്രിക്കൽ ഘടകങ്ങൾ തകരാറിലാവുക, മദ്യപാനം അല്ലെങ്കിൽ മയക്കുമരുന്ന് സ്വാധീനത്തിൽ ഡ്രൈവ് ചെയ്ത് അപകടം സംഭവിക്കുക, എന്നീ സന്ദർഭങ്ങളിൽ ഞങ്ങൾ നിങ്ങൾക്ക് നന്മ നേരുന്നു, എന്നാൽ അതിന് പരിരക്ഷ നൽകുന്നതല്ല.\nസാധുതയില്ലാത്ത ലൈസൻസ് ഉപയോഗിച്ച് ഡ്രൈവ് ചെയ്യുന്നത് മൂലം നിയമം നിങ്ങളെ പ്രതിസ്ഥാനത്ത് നിർത്തുന്നതാണ്. ഇൻഷുറൻസ് നൽകുന്നതിനുള്ള ഒരു കാരണമായി അതിന് സാധുതയുമില്ല.\nനിങ്ങൾ യുദ്ധ സാഹചര്യത്തിൽ ഉൾപ്പെട്ടാൽ, തേർഡ് പാർട്ടി ബാധ്യത ബാധകമല്ല. ആണവ ആയുധങ്ങള് ഉൾപ്പെട്ടിട്ടുണ്ടെങ്കിൽ, ഇന്‍ഷുറന്‍സ് ബാധകമാകുന്നതല്ല!\nകാറിന് തകരാർ ഇല്ലാതെ ടയറുകളും ട്യൂബുകളും മാത്രം തകരാറിലായാൽ അത് ഉൾക്കൊള്ളുന്നതല്ല.\nനിങ്ങളുടെ വാഹനത്തിന്‍റെ അകത്തളത്തിലെ പതിവ് അറ്റകുറ്റപ്പണികൾ, മാറ്റങ്ങൾ അല്ലെങ്കിൽ പരിഷ്കാരങ്ങൾ എന്നിവ ഉൾപ്പെടുത്തിയിട്ടില്ല.\nകൊമേഴ്സ്യൽ വെഹിക്കിൾ ഇൻഷുറൻസ് ഡോക്യുമെന്‍റുകൾ ഡൗൺലോഡ് ചെയ്യുക\nകൊമേഴ്ഷ്യൽ വാഹനം ദയവായി സാധുതയുള്ള ഓപ്ഷൻ തിരഞ്ഞെടുക്കുക


കോവലിന്റെ ഔഷധ ഗുണങ്ങൾ അറിഞ്ഞാൽ നിങ്ങൾ ഞെട്ടും…!! - Oman Job Vacancy\nഭക്ഷ്യയോഗ്യമായ കോവയ്ക്ക ഉണ്ടാവുന്ന ഒരു വള്ളിച്ചെടിയാണ് കോവൽ വടക്കൻ കേരളത്തിൽ കോവ എന്നും അറിയപ്പെടുന്നു. കോവക്ക പ്രോട്ടീൻ, വിറ്റാമിൻ സി എന്നിവയാൽ സമ്പന്നമാണ്. ഏത് കാലാവസ്ഥയിലും പ്രകൃതിയോട് ഇണങ്ങി നിക്കുന്ന ഒന്നാണ് കോവൽ. ശല്യങ്ങൾ ഒന്നും ഇല്ലാതെ സ്വയം വളർന്നുവരുന്നവയാണിവ. പ്രേത്യേക പരിചരണങ്ങൾ ഒന്നും കൂടാതെ തന്നെ ഇവ വളരുകയും പുഷ്പിക്കുകയും കായ്ക്കുകയും ചെയ്യുന്നു. മഴക്കാലത്താണ് കൂടുതൽ വിളവ് തരുന്നത്.\nകോവക്കയുടെ ഇലയും കായയും ഉപയോഗിക്കാവുന്നതാണ്. കോവക്ക ദിവസവും ഉപയോഗിക്കുന്നത് ശരീരത്തിന്റെ പ്രതിരോധശേഷി വർധിപ്പിക്കാനും ഹൃദയം തലച്ചോർ വൃക്ക എന്നിവയുടെ ശരിയായ പ്രവർത്തനത്തിനും ഉത്തമമാണ്. മാത്രവുമല്ല ശരീര മാലിന്യങ്ങൾ നീക്കി ശരീരത്തെ സംരക്ഷിക്കാനുള്ള കഴിവ് ഒന്ന് വേറെതന്നെയാണ്.\nഏറെ പോഷകങ്ങൾ നിറഞ്ഞതും, ശരീരത്തിന് കുളിർമ നൽകുന്നതുമായ കോവക്ക ഏറെ ആരോഗ്യതയകവുമാണ്. ഈ കോവക്ക പച്ചക്ക് കഴിക്കുന്നതും നല്ലതാണ്. പ്രേമേഹ രോഗികൾക്ക് ശമനത്തിന് ഏറ്റവും കൂടുതൽ ഉപയോഗപ്രദമായ ഒന്നാണ് കോവക്ക. പ്രേമേഹ രോഗികൾക്ക് പ്രകൃതി അനുഗ്രഹിച്ചു നൽകിയ ഒരു ഇൻസുലിൻ ആണ് കോവക്ക.\nനാരങ്ങ തൊലി കാലിൽ വെച്ച് ഒരു ദിവസം രാത്രി കിടന്നു നോക്കു; നിങ്ങളെ അത്ഭുതപെടുത്തുന്ന മാറ്റം കണ്ടറിയു…!!


പെൺകുഞ്ഞിനെ പ്രസവിച്ചു; യുവതിയെ ഭർതൃ വീട്ടുകാർ അതിക്രൂരമായി മർദിച്ചു- Woman in Patiala allegedly thrashed by in-laws for giving birth toagirl\nഭർത്താവിന്റെ സഹോദരനും സുഹൃത്തും ചേർന്ന് യുവതിയെ തല്ലിച്ചതയ്ക്കുന്നതിന്റെ വിഡിയോ പുറത്തുവന്നു\nപാട്യാല (പഞ്ചാബ്): പെൺകുട്ടിയെ പ്രസവിച്ചതിനെത്തുടർന്ന് യുവതിയെ ഭർതൃവീട്ടുകാർ ഹോക്കി സ്റ്റിക്ക് ഉപയോഗിച്ച് അതി ക്രൂരമായി മർദിച്ചു. ഭർത്താവിന്റെ സഹോദരനും സുഹൃത്തും ചേർന്ന് യുവതിയെ മർദിക്കുന്നതിന്റെ വിഡിയോ പുറത്തുവന്നു. മീന കശ്യപ് എന്ന യുവതിയാണ് ക്രൂരമായ മർദനത്തിന് ഇരയായത്. അതേസമയം, വിഡിയോയുടെ ആധികാരികത സംബന്ധിച്ച് വ്യക്തത ഇനിയും വന്നിട്ടില്ല.\nപെൺകുഞ്ഞിന് ജന്മം നൽകിയതിന്റെ പേരിൽ ഭർത്താവിന്റെ മാതാവ് നിരന്തരം തന്നെ ഉപദ്രവിക്കുമായിരുന്നെന്ന് മീന കശ്യപ് പറഞ്ഞു. കുഞ്ഞിനെ സ്വീകരിക്കാൻ ഭർതൃ വീട്ടുകാർ തയാറായിരുന്നില്ല. മാത്രമല്ല സ്ത്രീധനമായി7ലക്ഷം ആവശ്യപ്പെട്ട് പീഡനം തുടർന്നു. ഇതേത്തുടർന്ന് താനും ഭർത്താവും മറ്റൊരു വീട്ടിലാണ് താമസിച്ചിരുന്നത്. സ്ത്രീധനം ആവശ്യപ്പെട്ട് ഭർതൃ മാതാവ് പീഡിപ്പിക്കുന്നതായി കാണിച്ച് കഴിഞ്ഞ ഏപ്രിലിൽ കോട്‌വാലി പൊലീസ് സ്റ്റേഷനിൽ പരാതി നൽകിയിരുന്നു. ഇതറിഞ്ഞാണ് ഭർത്താവിന്റെ സഹോദരനും സുഹൃത്തും ചേർന്ന് തന്നെ മർദിച്ചതെന്നും മീന പറയുന്നു.\nമകളെ ഭർത്താവിന്രെ വീട്ടുകാർ പീഡിപ്പിക്കുന്നുവെന്നു ചൂണ്ടിക്കാട്ടി കഴിഞ്ഞ വർഷം തന്നെ പരാതി നൽകിയിരുന്നു. എന്നാൽ ഒരു നടപടിയും ഉണ്ടായില്ല. മകളുടെ വിവാഹം കഴിഞ്ഞിട്ട് രണ്ടു വർഷമായി. അവർക്കൊരു പെൺകുഞ്ഞും പിറന്നു. ഇപ്പോൾ7ലക്ഷം രൂപ സ്ത്രീധനം ആവശ്യപ്പെട്ട് മകളെ പീഡിപ്പിക്കുന്നതായും മീന പിതാവ് എഎൻഐയോട് പറഞ്ഞു.\nTags: baby, Dowry


ഇന്ന് ദേശീയ നാവികസേനാ ദിനം; ഓപ്പറേഷന് ട്രൈഡന്റിനു ഇന്ന് 50 ആം പിറന്നാൾ – Media Mangalam\nഇന്ന് ദേശീയ നാവികസേനാ ദിനം. പാകിസ്ഥാനുമായുള്ള യുദ്ധത്തില് നാവികസേന നടത്തിയ സുപ്രധാന പോരാട്ടത്തിന്റെ ഓര്‍മ്മയ്‌ക്കായാണ് ഈ ദിനം ആചരിക്കുന്നത്. 1971 ഡിസംബര് 4ലെ ഓപ്പറേഷന് ട്രൈഡന്റ് സമയത്ത് ഇന്ത്യന് നാവികസേന പാക്കിസ്ഥാന്റെ പടക്കപ്പലായ പിഎന്‍എസ് ഖൈബാര് ഉള്‍പ്പെടെ നാല് പാക് കപ്പലുകള് മുക്കുകയും നൂറുകണക്കിന് പാകിസ്ഥാന് നാവിക സൈനികരെ വധിക്കുകയും ചെയ്തു. 1971ലെ ഇന്ത്യ-പാകിസ്ഥാന് യുദ്ധത്തില് കൊല്ലപ്പെട്ടവരെ ഈ ദിനത്തില് ഓര്‍മിക്കുന്നു.\nഇന്ത്യന് എയര്‍ബേസുകളെ പാകിസ്ഥാന് ആക്രമിച്ചതോടെയാണ് യുദ്ധം ആരംഭിച്ചത്. വെറും 13 ദിവസം മാത്രം നീണ്ടുനിന്ന യുദ്ധത്തില് ഇന്ത്യന് നാവികസേന പാകിസ്ഥാന്റെ പ്രധാന തുറമുഖ നഗരമായ കറാച്ചിയെ ആക്രമിച്ചതോടെ പാകിസ്ഥാന് പരാജയപ്പെട്ടു. ഇന്ത്യന് സമുദ്രാതിര്‍ത്തി കാക്കുന്ന നാവിക സേനയുടെ ഒരു പ്രധാന വിജയം കൂടിയായിരുന്നു ഇത്. ബംഗ്ലാദേശിന്റെ പിറവിക്ക് കാരണവും ഈ യുദ്ധമായിരുന്നു. നാവികസേനയുടെ പ്രാധാന്യത്തെക്കുറിച്ചുള്ള ഓര്‍മ്മപ്പെടുത്തല് കൂടിയാണ് ദേശീയ നാവിക ദിനം.\nഇന്ത്യന് സമുദ്ര തീരങ്ങളുടെയും അറബിക്കടലിലും ബംഗാള് ഉള്‍ക്കടലിലും അങ്ങിങ്ങായി ചിതറികിടക്കുന്ന നിരവധി ഇന്ത്യന് ദ്വീപുകളുടെയും പ്രതിരോധത്തിന്റെയും സംരക്ഷണത്തിന്റെയും ചുമതല ഇന്ത്യന് നാവിക സേനക്കാണ്. സമുദ്രാതിര്‍ത്തിയില്‍ക്കൂടി സഞ്ചരിക്കുന്ന ചരക്കു കപ്പലുകള്‍ക്കുവേണ്ട സഹായമെത്തിക്കല്, കപ്പലുകളുടെയും മത്സ്യബന്ധനബോട്ടുകളുടെയും സുരക്ഷ ഉറപ്പുവരുത്തല് തുടങ്ങിയ ചുമതലകള് ഇന്ത്യന് നാവികസേന ഭംഗിയായി നിര്‍വഹിക്കുന്നു.\nപണിമുടക്കുമൂലമോ മറ്റേതെങ്കിലും കാരണത്താലോ തുറമുഖപ്രവര്‍ത്തനങ്ങള് സ്തംഭനാവസ്ഥയിലെത്തിയാല് അത് ഏറ്റെടുക്കുക, കൊടുങ്കാറ്റ്, ചുഴലിക്കാറ്റ്, ഭൂമികുലുക്കം, വരള്‍ച്ച, വെള്ളപ്പൊക്കം മുതലായ കെടുതികള് ഉണ്ടാകുമ്പോള് അതില് അകപ്പെട്ടവര്‍ക്ക് ആശ്വാസമെത്തിക്കുക എന്നിവയും ഇന്ത്യന് നാവികസേനയുടെ കര്‍ത്തവ്യങ്ങളില്‍പ്പെടുന്നു.\nഇന്ന് ലോകത്തെത്തന്നെ ഏറ്റവും മികച്ച നാവികസേനകളിലൊന്നാണ് ഇന്ത്യൻ നാവികസേന. അത്യാധുനിക കപ്പലുകളും എയർക്രാഫ്റ്റുകളും നാവികസേനയുടെ ശേഖരത്തിലുണ്ട്. കടലിലെ സാറ്റലൈറ്റ് കമ്യൂണിക്കേഷൻ ഉൾപ്പടെയുള്ള മേഖലകളിൽ ഇന്ത്യൻ നാവികസേന കൈവരിച്ച വളർച്ച അത്ഭുതകരമാണ്. എത്രയോ ചെറുരാജ്യങ്ങൾക്ക് ഇന്ത്യൻ നാവികസേനയാണ് സുരക്ഷാ സംവിധാനങ്ങളൊരുക്കുന്നത്. നൂറ്റമ്പതോളം കപ്പലുകളും സബ് മറൈനുകളും മുന്നൂറോളം എയർക്രാഫ്റ്റുകളും നാവികസേനയ്ക്ക് സ്വന്തമായുണ്ട്. എഴുപതിനായിരത്തോളം സ്ഥിരം ഉദ്യോഗസ്ഥരും അമ്പത്തയ്യായിരത്തോളം റിസർവ് ഉദ്യോഗസ്ഥരുമാണ് ഇന്ത്യൻ നാവികസേനയുടെ ഭാഗമായി പ്രവർത്തിക്കുന്നത്.\nindia indian navy day operation trident pakistan\nപീഡനക്കേസ്; ഡിഎൻഎ പരിശോധനാ ഫലം പുറത്തുവിടുന്നതിൽ ആശങ്കയില്ലെന്ന് ബിനോയ് കോടിയേരി


“നിനക്ക് മനസ്സുണ്ടങ്കിൽ എന്നെ ശുദ്ധനാക്കാൻ കഴിയും” – Catholic VOX Online NEWS | Christian News | Malayalam News | Vatican News\nHome/Meditation/Sunday Homilies/“നിനക്ക് മനസ്സുണ്ടങ്കിൽ എന്നെ ശുദ്ധനാക്കാൻ കഴിയും”\n“നിനക്ക് മനസ്സുണ്ടങ്കിൽ എന്നെ ശുദ്ധനാക്കാൻ കഴിയും”\n"നിനക്ക് മനസ്സുണ്ടങ്കിൽ എന്നെ ശുദ്ധനാക്കാൻ കഴിയും"\nvox_editor Follow on Twitter Send an email 10th February 2018\nനാമിന്ന് ഇരുപത്തി ആറാമത് “ലോകാരോഗ്യ ദിനം” ആചരിക്കുകയാണ്. തിരുസഭയുടെ ആഹ്വാനമനുസരിച്ച് ഇന്നേദിനം രോഗികൾക്ക് വേണ്ടിയും അവരെ ശുശ്രൂഷിക്കുന്നവർക്ക് വേണ്ടിയും പ്രാർത്ഥിക്കുവാൻ നാം കടപ്പെട്ടിരിക്കുന്നു. ഈ സവിശേഷ നിയോഗത്തിനനുയോജ്യമായ തിരുവചനങ്ങളാണ് ആണ്ടുവട്ടത്തിലെ ഈ ആറാം ഞായറാഴ്ച നാം ശ്രവിക്കുന്നത്. രോഗം എങ്ങനെയാണ് ഒരു മനുഷ്യ ജീവനെ പ്രതികൂലമായി ബാധിക്കുന്നതെന്നും എന്നാൽ അതേ രോഗത്തെ യേശു എങ്ങനെയാണ് സൗഖ്യമാക്കുന്നതെന്നും ഇന്നത്തെ ഒന്നാം വായനയും സുവിശേഷവും യഥാക്രമം വിവരിക്കുന്നു. രോഗികളായ എല്ലാവരേയും യേശു സ്പർശിക്കുവാനായി ഈ ദിവ്യബലിയർപ്പിച്ച് നമുക്ക് പ്രാർത്ഥിക്കാം.\nയേശുവിൽ സ്നേഹം നിറഞ്ഞ സഹോദരി സഹോദരന്മാരേ,\nയേശു ഒരു കുഷ്ഠരോഗിയെ സുഖപ്പെടുത്തുന്നതാണ് ഇന്നത്തെ സുവിശേഷത്തിൽ നാം കാണുന്നത്. ഒരു അത്ഭുതമല്ല മറിച്ച് രണ്ട് അത്ഭുതങ്ങളാണ്. ഒന്നാമത്തെ അത്ഭുതം: “ഒരു കുഷ്ഠരോഗി യേശുവിന്റെ അടുത്തെത്തുന്നതാണ് “. യേശുവിന്റെ കാലത്തും അതിനു മുമ്പുള്ള കുഷ്ഠരോഗികളുടെ അവസ്ഥയെകുറിച്ച് ഇന്നത്തെ ഒന്നാം വായനയിൽ നാം ശ്രവിച്ചു. സാമൂഹ്യമായി പിന്തള്ളപ്പെട്ട് മരിച്ചതിന് തുല്യമായി ജീവിക്കുന്ന രോഗി തന്റെ രോഗവും സമൂഹവും തീർത്ത പരിമിതികളെയും വിലക്കുകളെയും തരണം ചെയ്തുകൊണ്ട് യേശുവിന്റെ മുൻപിൽ വരികയും, അവന്റെ ആഴമേറിയ വിശ്വാസത്തിലും ആ വിശ്വാസത്തിന്റെ ഫലമായുണ്ടായ പ്രത്യാശയിലും ധൈര്യത്തിലും യേശുവിനോട് സൗഖ്യം അപേക്ഷിക്കുകയാണ്. അന്നത്തെക്കാലത്തെ കുഷ്ഠരോഗം പാപത്തിന്റെ ഫലമായ ദൈവശിക്ഷയായികണ്ടിരുന്നു. ഈ കുഷ്ഠരോഗിയും താൻ പാപിയാണെന്നും തന്റെ രോഗം ദൈവശിക്ഷയാണെന്നും കരുതി. അതുകൊണ്ടാണ് “നിനക്ക് മനസ്സുണ്ടങ്കിൽ എന്നെ ശുദ്ധനാക്കാൻ കഴിയും” എന്നപേക്ഷിക്കുന്നത്.\nരണ്ടാമത്തെ അത്ഭുതം: യേശു കുഷ്ഠരോഗിയെ സുഖപ്പെടുത്തുന്നു. മോശയുടെ നിയമപ്രകാരം അശുദ്ധനായവനെ ”എനിയ്ക്ക് മനസ്സുണ്ട്; നിനക്ക് ശുദ്ധിയുണ്ടാകട്ടെ” എന്ന് പറഞ്ഞ്കൊണ്ട് യേശു സ്പർശിക്കുന്നു. ഈ സൗഖ്യത്തിന് മൂന്ന് വ്യത്യസ്ത തലങ്ങളുണ്ട്. ഒന്നാമതായി വൈദ്യശാത്ര തലമാണ് കാരണം, അവന്റെ കുഷ്ഠരോഗം പൂർണ്ണമായിമാറുന്നു. അവൻ രോഗവിമുക്തനാകുന്നു. രണ്ടാമതായി സാമൂഹ്യതലമാണ്. സമൂഹത്തിൽനിന്ന് പുറംതള്ളപ്പെട്ടവൻ വീണ്ടും സമൂഹത്തിലേയും കുടുംമ്പത്തിലേയും അംഗമാകുന്നു. മൂന്നാമതായി ദൈവശാസ്ത്രതലമാണ്. ഈ അത്ഭുതത്തിലൂടെ അവൻ യേശുവിൽ പിതാവായ ദൈവത്തെ കാണുന്നു സ്പർശിക്കുന്നു. അവൻ പാപിയാണെന്നു കരുതിയിരുന്ന മത സമൂഹത്തിൽ അവന്റെ പാപങ്ങൾ ക്ഷമിക്കപ്പെടുന്നു.\nസൗഖ്യമാക്കപ്പെട്ടവനെ സാധാരണ ജീവിതത്തിലേയ്ക്ക് മടക്കി അയക്കുമ്പോൾ അവനു ലഭിച്ച സൗഖ്യത്തെക്കുറിച്ച് ആരോടും സംസാരിക്കരുതെന്ന് യേശു താക്കീത് ചെയ്യുന്നു. ഇത്തരത്തിൽ യേശുവിന്റെ അത്ഭുതപ്രവർത്തനത്തിന് പാത്രീഭവിച്ചവരോടും അതിന് സാക്ഷ്യം വഹിച്ചവരോടും അതിനെകുറിച്ച് മറ്റാരോടും പറയരുതെന്ന് യേശു വിലക്കുന്നത് വി.മർക്കോസിന്റെ സുവിശേഷത്തിലെ വിവിധഭാഗങ്ങളിൽ നാം കാണുന്നു. എന്താണ് കാരണം? യേശുവിന്റെ അത്ഭുതങ്ങളെക്കുറിച്ച് മാത്രം പ്രഘോഷിക്കുന്നവനും അത് മാത്രം കേൾക്കുന്നവനും ഒരിക്കലും യേശുവിനെ പൂർണ്ണമായി മനസിലാക്കുവാൻ സാധിക്കില്ല. മറിച്ച് അത്ഭുങ്ങളോടൊപ്പം യേശുവിന്റെ പീഡാനുഭവത്തെയും, മരണത്തെയും, ഉത്ഥാനത്തേയും കുറിച്ച് പ്രഘോഷിക്കപ്പെടുമ്പോൾ മാത്രമെ യേശുവിനെ പൂർണ്ണമായി മനസ്സിലാക്കുവാൻ സാധിക്കുകയുള്ളു.\nഇന്നത്തെ സുവിശേഷം നമുക്ക് നൽകുന്ന സന്ദേശം ഇതാണ്; സമൂഹവും ജീവിതവും തീർക്കുന്ന പരിധികൾക്കും പരിമിതികൾക്കുമപ്പുറം യേശുവിൽ വിശ്വസിക്കാനും, യേശുവിനെ കാണാനും. യേശുവിനോട് സംസാരിക്കാനും നാം ധൈര്യപ്പെടണം. നമ്മുടെ ജീവിതത്തിൽ മാറ്റങ്ങൾ വരുത്തുവാൻ കഴിയുമെന്ന പ്രത്യാശ നമുക്കുണ്ടാവണം. യേശു നമ്മെ സ്പർശിക്കുമ്പോൾ നമുക്കും പുതു ജീവിതം ലഭിയ്ക്കും.\nഫാ: സന്തോഷ് രാജൻ


Kineto Forte in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Kineto Forte upayogangal, dossge, parswafalangal, prayojanangal, prathipravarthanangal, munnariyippu\nKineto Forte Tablet in Malayalam\nKineto Forte के सारे विकल्प देखें\nKineto Forte നേട്ടങ്ങളും ഉപയോഗങ്ങളും - Kineto Forte Benefits & Uses in Malayalam- Kineto Forte nettangalum upayogangalum\nKineto Forte ഡോസേജും കഴിക്കേണ്ട വിധവും - Kineto Forte Dosage & How to Take in Malayalam - Kineto Forte dosagum kazhikkenda vidavum\nKineto Forte പാർശ്വഫലങ്ങൾ - Kineto Forte Side Effects in Malayalam- Kineto Forte paarswafalangal\nKineto Forte ബന്ധപ്പെട്ട മുന്നറിയിപ്പുകൾ - Kineto Forte Related Warnings in Malayalam- Kineto Forte bandhappeṭṭa munnaṟiyippukaḷ\nKineto Forte-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Kineto Forte with Other Drugs in Malayalam- Kineto Forte-nu marunnukaḷumāyulla theevra pravarthanam\nKineto Forte വൈരുദ്ധ്യങ്ങൾ - Kineto Forte Contraindications in Malayalam- Kineto Forte vairudyangal\nKineto Forte സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Kineto Forte in Malayalam- Kineto Forte sambandhichu pothuveyulla chodyangal\nKineto Forte ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Kineto Forte Interactions with Food and Alcohol in Malayalam- Kineto Forte bhakshnavum madyavumaayulla prathipravarthanangal\nKineto Forte നേട്ടങ്ങളും ഉപയോഗങ്ങളും - Kineto Forte Benefits & Uses in Malayalam - Kineto Forte nettangalum upayogangalum\nKineto Forte പിൻവരുന്നവ ചികിത്സിക്കാൻ ഉപയോഗിക്കുന്നു\nKineto Forte-ന്റെ ചേരുവകൾ - Kineto Forte Active Ingredients in Malayalam - Kineto Forte-nte cheruvakal\nKineto Forte പാർശ്വഫലങ്ങൾ - Kineto Forte Side Effects in Malayalam - Kineto Forte paarswafalangal\nKineto Forte ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nKineto Forte ബന്ധപ്പെട്ട മുന്നറിയിപ്പുകൾ - Kineto Forte Related Warnings in Malayalam - Kineto Forte bandhappeṭṭa munnaṟiyippukaḷ\nKineto Forte-ന്റെ ഉപയോഗം ഗർഭിണികൾക്കു സുരക്ഷിതമാണോ?\nKineto Forte-ന് ഗർഭകാലത്ത് ചില പാർശ്വഫലങ്ങൾ ഉണ്ടാകാം. ഗർഭകാലത്ത് Kineto Forte-ന്റെ പാർശ്വഫലങ്ങൾ കാണുന്നെങ്കിൽ സത്വരം അതു നിറുത്തുക. ഇത് വീണ്ടും ഉപയോഗിക്കുന്നതിനു മുമ്പ് ഡോക്ടറുടെ ഉപദേശം തേടണം.\nKineto Forte-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകളിൽ Kineto Forte കൊണ്ട് മിതമായ ചില പാർശ്വഫലങ്ങൾ അനുഭവപ്പെടാം. എന്തെങ്കിലും പാർശ്വഫലങ്ങൾ കാണുന്നപക്ഷം ഉടൻ Kineto Forte നിർത്തുകയും ഡോക്ടറുമായി ബന്ധപ്പെടുകയും ചെയ്യുക. അതു നിങ്ങൾക്കു സുരക്ഷിതമാണെന്ന് ഡോക്ടർ പറയുന്നെങ്കിൽ മാത്രമേ അത് വീണ്ടും ഉപയോഗിക്കാൻ പാടുള്ളൂ.\nKineto Forte വൃക്കകളെ എങ്ങനെയാണ് ബാധിക്കുന്നത്?\nKineto Forte-ന് വൃക്ക-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nKineto Forte കരളിനെ എങ്ങനെ ബാധിക്കുന്നു?\nKineto Forte-ന് കരൾ-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nKineto Forte ഹൃദയത്തെ എങ്ങനെ ബാധിക്കുന്നു?\nKineto Forte-ന്റെ പാർശ്വഫലങ്ങൾ ഹൃദയം-ത്തെ അപൂർവമായേ ബാധിക്കാറുള്ളൂ.\nKineto Forte-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Kineto Forte with Other Drugs in Malayalam - Kineto Forte-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Kineto Forte പിൻവരുന്ന മരുന്നുകളോടൊപ്പം ഉപയോഗിക്കരുത് -\nKineto Forte വൈരുദ്ധ്യങ്ങൾ - Kineto Forte Contraindications in Malayalam - Kineto Forte vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Kineto Forte കഴിക്കരുത് -നിങ്ങളോട്\nKineto Forte സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Kineto Forte in Malayalam - Kineto Forte sambandhichu pothuveyulla chodyangal\nKineto Forte ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nKineto Forte-നോട് ആസക്തി ഉളവാകുന്നതായി റിപ്പോർട്ട് ചെയ്യപ്പെട്ടിട്ടില്ല.\nഅതെ, Kineto Forte കഴിച്ചശേഷം വാഹനമോ ഭാരിച്ച മെഷീനുകളോ പ്രവർത്തിപ്പിക്കാനാകും. കാരണം അത് ആളിൽ മയക്കം ഉണ്ടാക്കുന്നില്ല.\nഅതെ, ഡോക്ടറുടെ നിർദേശപ്രകാരം മാത്രം Kineto Forte കഴിക്കുക.\nമാനസിക വൈകല്യങ്ങൾക്ക് Kineto Forte കഴിക്കുന്നതുകൊണ്ട് യാതൊരു ഗുണവുമില്ല.\nKineto Forte ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Kineto Forte Interactions with Food and Alcohol in Malayalam - Kineto Forte bhakshnavum madyavumaayulla prathipravarthanangal\nആഹാരവും Kineto Forte-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Kineto Forte കഴിക്കുന്നതിന്റെ അനന്തരഫലങ്ങളെ കുറിച്ച് ഒന്നും പറയാനാവില്ല, കാരണം ഇതിൽ ഗവേഷണം നടന്നിട്ടില്ല.\nമദ്യവും Kineto Forte-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Kineto Forte കഴിക്കുന്നതിന്റെ പാർശ്വഫലങ്ങളെ കുറിച്ച് വിവരങ്ങൾ ലഭ്യമല്ല. ഇക്കാര്യത്തിൽ ഗവേഷണം നടക്കാത്തതാണ് കാരണം.


സംസ്ഥാനങ്ങളിലെ മുസ്ലിം മന്ത്രിമാരുടെ എണ്ണം ജനസംഖ്യാനുപാതികമായി വളരെ പിറകിലെന്ന് കണക്കുകൾ-Muslim ministers: numbers lag far behind share in population\nമുസ്ലിം ജനസംഖ്യയിൽ മുന്നിലുള്ള 10 സംസ്ഥാനങ്ങളിൽ നാലിടത്ത് ഒരു മുസ്ലീം പ്രതിനിധി പോലും സർക്കാരിൽ ഇല്ല\nUpdated: November 26, 2020 5:54:54 pm\nകഴിഞ്ഞയാഴ്ചയാണ് 15 അംഗ എൻ‌ഡി‌എ മന്ത്രിസഭ ബീഹാറിൽ ചുമതലയേറ്റത്. ബിജെപി ഏറ്റവും വലിയ ഒറ്റക്കക്ഷിയായി സംസ്ഥാനത്തിൽ അധികാരത്തിലെത്തിയ എൻഡിഎ മുന്നണിയുടെ മന്ത്രിസഭ ഒരു മുസ്ലീം പ്രതിനിധിയും ഇല്ലാതെയാണ് അധികാരമേറ്റത്. പതിറ്റാണ്ടുകൾക്കിടെ ഇതാദ്യമായാണ് ബീഹാറിൽ ഒരു മുസ്ലീം മന്ത്രി പോലും ഇല്ലാതെ സർക്കാർ അധികാരമേൽക്കുന്നത്.\nസർക്കാരിൽ മുസ്‌ലിംകളുടെ പ്രാതിനിധ്യത്തിന്റെ അഭാവം ബീഹാറിൽ മാത്രമായി, അല്ലെങ്കിൽ എൻ‌ഡി‌എ സർക്കാരിൽ മാത്രമായി പരിമിതപ്പെടുന്നില്ലെന്ന്, ഇന്ത്യൻ എക്സ്പ്രസ് പരിശോധിച്ച രേഖകൾ വ്യക്തമാക്കുന്നു.\nMuslim MLAs by party\nവാസ്തവത്തിൽ, മിക്ക സംസ്ഥാനങ്ങളിലും, കാബിനറ്റുകളിലെ മുസ്‌ലിം പ്രാതിനിധ്യം സമൂഹത്തിലെ ജനസംഖ്യയിലുള്ള മുസ്ലിംകളുടെ ശതമാനത്തേക്കാൾ വളരെ താഴെയാണ്. ബിജെപിയുടെ രാഷ്ട്രീയം ഒരു ഇടവും തുറക്കുന്നില്ലെങ്കിൽ, കോൺഗ്രസ് അധികാരത്തിലിരിക്കുന്ന സംസ്ഥാനങ്ങൾ പോലും പ്രാതിനിധ്യം കുറച്ചു മാത്രമാണ് നൽകുന്നത്.\nഇന്ത്യയിലെ 80 ശതമാനം മുസ്‌ലിംകളും താമസിക്കുന്ന ആകെ 10 സംസ്ഥാനങ്ങളിലെ മന്ത്രിസഭകളിലായുള്ള മന്ത്രിമാരുടെ മൊത്തം എണ്ണം 281 ആണ്. അതിൽ 16 പേർ മാത്രമാണ് മുസ്‌ലിംകൾ. മന്ത്രിസഭയിൽ സമുദായത്തിന്റെ പ്രാതിനിധ്യം 5.7 ശതമാനം മാത്രമാണ്. സംസ്ഥാനങ്ങളിലെ ജനസംഖ്യയിലെ മുസ്ലിംകളുടെ എണ്ണത്തിന്റെ മൂന്നിലൊന്നിലും കുറവാണത്.\nRead More from Explained: ഗുപ്കർ അലയൻസുമായി കോൺഗ്രസ് സഖ്യമുണ്ടാക്കുന്നതിനെ ബിജെപി എതിർക്കുന്നതെന്തിന്? അറിയേണ്ടതെല്ലാം\nഈ 10 സംസ്ഥാനങ്ങളിൽ നാലിടത്ത്-ബിജെപി ഭരിക്കുന്ന അസം, കർണാടക, ഗുജറാത്ത്, ബീഹാർ എന്നിവിടങ്ങളിൽ- ഒരു മുസ്ലീം പ്രതിനിധിയും സർക്കാരിൽ ഇല്ല. അസം-18, കർണാടക-18, ഗുജറാത്ത്-23 എന്നിങ്ങനെയാണ് ഈ സംസ്ഥാനങ്ങളിലെ ആകെ മന്ത്രിമാരുടെ എണ്ണം.\nഈ പത്ത് സംസ്ഥാനങ്ങളിൽ ബിജെപി അധികാരത്തിലുള്ള മറ്റൊരു സംസ്ഥാനം ഉത്തർ പ്രദേശാണ്. 54 അംഗ ഉത്തർ പ്രദേശ് മന്ത്രിസഭയിൽ അംഗം മാത്രമാണ് മുസ്ലിം സമുദായത്തിൽനിന്നുള്ളത്. ന്യൂനപക്ഷ ക്ഷേമ സഹമന്ത്രി മൊഹ്സിൻ റാസയാണ് യുപി സർക്കാരിലെ ഏക മുസ്ലിം മന്ത്രി.\n2014ലെ ലോക്‌സഭാ തിരഞ്ഞെടുപ്പിന് മുൻപുള്ള കണക്ക് പരിശോധിച്ചാൽ ഈ 10 സംസ്ഥാനങ്ങളിൽ മുസ്ലിം മന്ത്രി ഇല്ലാത്ത ഒരേയൊരു സംസ്ഥാനം ഗുജറാത്ത് മാത്രമായിരുന്നു. ഈ 10 സംസ്ഥാനങ്ങളിലെ മുസ്ലീം മന്ത്രിമാരുടെ എണ്ണം 2014 ന് മുമ്പ് ഇന്നുള്ളതിന്റെ ഇരട്ടിയിലധികമായിരുന്നു, 34 പേർ.\n2011 ലെ സെൻസസ് പ്രകാരം രാജ്യത്തെ ജനസംഖ്യയുടെ 14.2 ശതമാനം മുസ്‌ലിംകളാണ്. എന്നാൽ മന്ത്രിമാർ എന്ന നിലയിൽ മുസ്ലീംകളുടെ പ്രാതിനിധ്യം 3.93 ശതമാനം മാത്രമാണ്.\n10 states with largest Muslim populations\nഈ പത്ത് സംസ്ഥാനങ്ങളിൽ, കോൺഗ്രസ് ഭരണ മുന്നണിയുടെ ഭാഗമായ രണ്ട് സംസ്ഥാനങ്ങളായ രാജസ്ഥാൻ, ഝാർഘണ്ഡ് എന്നിവിടങ്ങളിൽ ഓരോ മുസ്ലീം അംഗങ്ങൾ മാത്രമാണ് മന്ത്രിസഭയിൽ. ആകെ 11 അംഗങ്ങളാണ് ഝാർഘണ്ഡ് മന്ത്രിസഭയിലുള്ളത്, രാജസ്ഥാനിൽ 22 അംഗ മന്ത്രിസഭയാണ്. മുസ്ലീം ജനസംഖ്യ കുറവുള്ള പഞ്ചാബിലും ഛത്തീസ്ഗഢിലും കോൺഗ്രസ് സർക്കാരുകളിൽ ഓരോ മുസ്ലിം അംഗങ്ങളുണ്ട്. പഞ്ചാബിൽ ആകെ മന്ത്രിമാരുടെ എണ്ണം 17 ആണ്. ഛത്തീസ്ഗഡിൽ 13 ആണ് മന്ത്രിസഭയിലെ അംഗങ്ങളുടെ എണ്ണം.\nബിജെപി ഭരിക്കാത്ത ഏതാണ്ട് എല്ലാ പ്രധാന സംസ്ഥാനങ്ങളിലും ഒരു മുസ്ലീം മന്ത്രി എങ്കിലും ഉണ്ട്. പശ്ചിമ ബംഗാളിൽ ആണ് മന്ത്രിസഭയിൽ ഏറ്റവും ഉയർന്ന മുസ്ലിം പ്രാതിനിധ്യം. പശ്ചിമ ബംഗാളിൽ 48 അംഗ മന്ത്രിസഭയിൽ ഏഴ് പേർ മുസ്ലിംകളാണ്. തൊട്ടുപിന്നിൽ മഹാരാഷ്ട്രയും കേരളവുമാണ്. മഹാരാഷ്ട്രയിൽ 43 അംഗ മന്ത്രിസഭയിൽ നാല് പേരാണ് മുസ്ലിം സമുദായാംഗങ്ങൾ. കേരളത്തിൽ ഇത് 20 അംഗ മന്ത്രി സഭയിൽ രണ്ട് പേരാണ്.\nപാർട്ടിക്ക് മുസ്ലീം സമുദായത്തിൽനിന്നുള്ള പിന്തുണ ഇല്ലാത്തതും പാർട്ടിയിൽ ചേരാൻ മുസ്ലിംകൾ മടിക്കുന്നതുമാണ് അവരുടെ സർക്കാരുകളിൽ മുസ്ലിം മന്ത്രിമാരുടെ അഭാവത്തിന് കാരണമെന്നാണ് ബിജെപി പറയുന്നത്.\n“ഏതെങ്കിലും ബന്ധം മുന്നോട്ട് പോവണമെങ്കിൽ നിങ്ങൾക്ക് പരസ്പരസഹകരണം ആവശ്യമാണ്. നിങ്ങൾക്ക് ഒരു പാർട്ടിയെ മാറ്റിനിർത്തി അത് നിങ്ങളുമായി അധികാരം പങ്കിടുമെന്ന് പ്രതീക്ഷിക്കാൻ കഴിയില്ല. ബിജെപിയെക്കാൾ (മുസ്‌ലിം) സമുദായമാണ് ഈ വിഷയത്തിൽ ആത്മപരിശോധന നടത്തേണ്ടത്. സമുദായം പാർട്ടിയുമായി കൈകോർത്താൽ അധികാരത്തിനായി വിലപേശാൻ അത് കൂടുതൽ നല്ല നിലയിലായിരിക്കും,” ബിജെപി ന്യൂനപക്ഷ സെല്ലിന്റെ ദേശീയ പ്രസിഡന്റ് ജമാൽ സിദ്ദിഖി പറഞ്ഞു.\nഇന്ത്യയിലുടനീളം, തിരഞ്ഞെടുക്കപ്പെട്ട ഒരു മുസ്ലീം എം‌എൽ‌എ മാത്രമാണ് ബിജെപിക്ക് ഉള്ളത്: അസമിലെ സോനായിൽ നിന്ന് തിരഞ്ഞെടുക്കപ്പെട്ട അമിനുൽ ഹക്ക് ലസ്‌കർ. അടുത്തിടെ അദ്ദേഹം നിയമസഭാ ഡെപ്യൂട്ടി സ്പീക്കറായി തിരഞ്ഞെടുക്കപ്പെട്ടിരുന്നു.\nഉത്തർപ്രദേശിലെ ഏക മുസ്‌ലിം മന്ത്രി മൊഹ്‌സിൻ റാസ എം‌എൽ‌എയല്ല. ബിജെപിയുടെ നേതൃത്വത്തിലുള്ള സംസ്ഥാന സർക്കാർ അദ്ദേഹത്തെ ലെജിസ്ലേറ്റീവ് കൗൺസിലിലേക്ക് തിരഞ്ഞെടുക്കുകയായിരുന്നു.\nലോക്‌സഭയിലും ബിജെപിക്ക് മുസ്‌ലിം പ്രതിനിധികളില്ല.\nBiharBJPCongressGujaratKarnatakakeralaMaharashtraNDAPoliticsUttar PradeshWest Bengal\nWeb Title: Muslim ministers population parliament bjp nda


ദുര് മന്ത്രവാദം ആരോപിച്ച് സ്ത്രീയെയും തടയാന് ശ്രമിച്ച യുവാവിനെയും തല്ലിക്കൊന്നു\nHomeNewsദുര് മന്ത്രവാദം ആരോപിച്ച് സ്ത്രീയെയും തടയാന് ശ്രമിച്ച യുവാവിനെയും തല്ലിക്കൊന്നു\nwebdesk October 02, 2020\nഗുവാഹത്തി: ദുര് മന്ത്രവാദിനിയെന്ന് ആരോപിച്ച് അസമില് വിധവയായ സ്ത്രീയെയും ആക്രമണം തടയാനെത്തിയ യുവാവിനെയും തല്ലിക്കൊന്നു. കാര്‍ബി ആംഗ്ലോങ് ജില്ലയിലെ ഡോക്‌മോക പോലിസ് സ്‌റ്റേഷനു കീഴിലുള്ള വിദൂര രോഹിമാപൂര് പ്രദേശത്താണ് സംഭവം.[www.malabarflash.com]\nബുധനാഴ്ച രാത്രിയാണ് സംഭവമെങ്കിലും വ്യാഴാഴ്ച രാവിലെയാണ് പോലിസിനു വിവരം ലഭിച്ചത്. ഗ്രാമത്തില് നിന്നുള്ള ഒരു സ്ത്രീയെ അസുഖം കാരണം ദിവസങ്ങള്‍ക്ക് മുമ്പ് ചികില്‍സയ്ക്കായി ഗുവാഹത്തിയിലേക്ക് കൊണ്ടുപോയിരുന്നെങ്കിലും മരണപ്പെട്ടു.\nബുധനാഴ്ച, ഗ്രാമത്തില് സ്ത്രീക്കുവേണ്ടി നടത്തിയ മരണാനന്തര ചടങ്ങില് 50 കാരിയും വിധവയുമായ രാമവതി ഹാലുവ അസാധാരണമായ രീതിയില് പെരുമാറാന് തുടങ്ങി. ആദിവാസി സമുദായംഗങ്ങളും കൂലിപ്പണിക്കാരും ചെറുകിട കര്‍ഷകരുമാണ് ഈ ഗ്രാമത്തില് കഴിയുന്നത്. രാമവതി ദുര് മന്ത്രവാദിയാണെന്ന് ഗ്രാമവാസികളില് ചിലര് ആരോപിക്കുകയും ഗ്രാമീണ കോടതി കൊലപ്പെടുത്താന് ആഹ്വാനം ചെയ്യുകയുമായിരുന്നുവെന്ന് പോലിസ് പറഞ്ഞു.\nതുടര്‍ന്ന് ആള്‍ക്കൂട്ടം വിധവയെ അടിക്കുകയും മൂര്‍ച്ചയുള്ള ആയുധങ്ങള് ഉപയോഗിച്ച് ആക്രമിക്കുകയും ചെയ്തു. ഇതുകണ്ട ബിജോയ് ഗൗര് എന്ന വിദ്യാസമ്പന്നനായ യുവാവ് ഇടപെടുകയും ഇതെല്ലാം അന്ധവിശ്വാസമാണന്ന് പറഞ്ഞ് പിന്തിരിപ്പിക്കാന് ശ്രമിക്കുകയും ചെയ്‌തെങ്കിലും അദ്ദേഹത്തെയും ആക്രമിക്കുകയായിരുന്നു. പ്രകോപിതരായ നാട്ടുകാര് ഇരുവരെയും തല്ലിക്കൊല്ലുകയായിരുന്നു.\nഇതിനുശേഷം ദേവന് ആചാരങ്ങള് അര്‍പ്പിക്കുകയും സമീപത്തെ കുന്നില് മൃതദേഹങ്ങള് സംസ്‌കരിക്കാന് ശ്രമിക്കുകയും ചെയ്തു. കൊലപാതകവുമായി ബന്ധപ്പെട്ട് ഒമ്പത് ഗ്രാമീണരെ പോലിസ് അറസ്റ്റ് ചെയ്തിട്ടുണ്ട്. 'ബുധനാഴ്ചയ്ക്കും വ്യാഴാഴ്ചയ്ക്കും ഇടയിലാണ് ഇത് സംഭവിച്ചത്. വിവരം ലഭിച്ചതിനെ തുടര്‍ന്ന് ഞങ്ങള് സ്ഥലത്തെത്തി. കത്തുന്ന ചിതയില് നിന്ന് ഇരകളുടെ മൃതദേഹാവശിഷ്ടങ്ങള് ശേഖരിച്ചു. മണ്ണിന്റെ സാംപിളുകളും ശേഖരിച്ചിട്ടുണ്ട്. കുറ്റകൃത്യത്തിന് ഉപയോഗിച്ച മൂര്‍ച്ചയുള്ള ആയുധങ്ങള് പിടിച്ചെടുത്തു. ഒമ്പത് പേരെ അറസ്റ്റ് ചെയ്തതായും കാര്‍ബി ആംഗ്ലോങ് പോലിസ് സൂപ്രണ്ട് ദേബജിത് ഡിയോറി പറഞ്ഞു.\nപ്രതികളെ ചോദ്യം ചെയ്യുകയാണെന്നും കൂടുതല് പേരെ കുറിച്ച് അന്വേഷിക്കുകയാണെന്നും അദ്ദേഹം പറഞ്ഞു. അറസ്റ്റിലായ ഒമ്പത് പേരും ഒരേ ഗ്രാമത്തില് നിന്നുള്ളവരാണ്. ഇവരെ വെള്ളിയാഴ്ച കോടതിയില് ഹാജരാക്കുമെന്ന് പോലിസ് അറിയിച്ചു.


Kerala Assembly Election 2021: KM Shaji MLA Speech against Officials and some leaders Viral | എന്റെ പേര് കെഎം ഷാജി എന്നാണെങ്കില് എട്ടിന്റെ പണി കൊടുത്തിരിക്കും; ഭീഷണിയുമായി എംഎല്‍എ - Malayalam Oneindia\n4 min ago ഗംഗാ നദീതീരത്ത് മൃതദേഹങ്ങള് കൂട്ടത്തോടെ കുഴിച്ചിട്ട നിലയില്: റിപ്പോര്‍ട്ട് തേടി യുപി സര്‍ക്കാര്\n6 min ago മണിക്കുട്ടനെ കെട്ടിപ്പിടിച്ച് കരഞ്ഞ് ഡിംപല്, ബിഗ് ബോസില് ഫൈനല് ഉറപ്പിച്ചെന്ന് പ്രവചനം\n36 min ago റംസാന് നിരപരാധിയാണ്; മണിക്കുട്ടന് തെറ്റിദ്ധാരണ, സായിയെ പോലുള്ളവര് വളച്ചൊടിച്ചു\nകണ്ണൂര്: മുസ്ലിം ലീഗ് നേതാവ് കെഎം ഷാജി എംഎല്‍എയുടെ പ്രസംഗം വിവാദമായി. ഉദ്യോഗസ്ഥരെയും രാഷ്ട്രീയ പ്രവര്‍ത്തകരെയും ഭീഷണിപ്പെടുത്തിയുള്ള പ്രസംഗത്തിന്റെ ഭാഗം സോഷ്യല് മീഡിയയില് പ്രചരിക്കുന്നു. തനിക്കെതിരെ പ്രവര്‍ത്തിച്ച ഉദ്യോഗസ്ഥര്‍ക്ക് യുഡിഎഫ് അധികാരത്തിലെത്തിയാല് എട്ടിന്റെ പണി കൊടുക്കുമെന്നാണ് എംഎല്‍എ പറയുന്നത്. പാര്‍ട്ടിക്കകത്തും തനിക്കെതിരെ പ്രവര്‍ത്തിച്ചവരുണ്ടെന്നും ഷാജി സൂചിപ്പിക്കുന്നു. വളപട്ടണത്ത് യൂത്ത് ലീഗിന്റെ പരിപാടിയില് സംസാരിക്കവെയാണ് ഷാജി തന്റെ കേസുമായി ബന്ധപ്പെട്ട കാര്യങ്ങളില് പ്രതികാരം ചെയ്യുമെന്ന് പ്രഖ്യാപിച്ചത്.\nമതം പറഞ്ഞ് വോട്ട് ചോദിച്ചുവെന്ന പരാതിയിലാണ് ഷാജിയെ കോടതി അയോഗ്യനാക്കിയത്. ഇതുമായി ബന്ധപ്പെട്ട ഒരു നോട്ടീസ് പുറത്തായിരുന്നു. ഈ നോട്ടീസ് ചിലര് മനപ്പൂര്‍വം സൃഷ്ടിച്ചെടുത്തതാണ് എന്നായിരുന്നു ഷാജിയുടെ വാദം. ലഘുലേഖ പോലീസിന് എത്തിച്ചുകൊടുത്തത് ആര് എന്ന കാര്യത്തിലേക്കാണ് ഷാജിയുടെ പ്രസംഗം വിരല് ചൂണ്ടുന്നത്. ഈ കേസിന് പുറമെ, പ്ലസ് ടു കോഴ, അനധികൃത സ്വത്ത് സമ്പാദന കേസുകളും ഷാജി നേരിടുന്നുണ്ട്. കോഴിക്കോടും കണ്ണൂരുമുള്ള വീടുകളുടെ പേരിലും അദ്ദേഹം സംശയനിഴലിലായിരുന്നു. ഇഡി പലതവണ ഷാജിയെ ചോദ്യം ചെയ്തു. ഇത്തവണ അഴീക്കോട് മണ്ഡലത്തില് ഷാജി മല്‍സരിച്ചേക്കില്ലെന്നും കാസര്‍കോഡ് മണ്ഡലത്തിലേക്ക് മാറാനുള്ള സാധ്യതയുണ്ട് എന്നുമാണ് റിപ്പോര്‍ട്ടുകള്.\nkm shaji kannur muslim league kerala assembly election 2021 kerala politics കെഎം ഷാജി മുസ്ലിം ലീഗ് കണ്ണൂര് കേരള നിയമസഭാ തിരഞ്ഞെടുപ്പ് 2021 politics\nKerala Assembly Election 2021: KM Shaji MLA Speech against Officials and some leaders Viral


പ്രണവ് ഞെട്ടിക്കുന്നു, ഇത് അതുക്കും മേ‌ലെ! -വീഡിയോ | Webdunia Malayalam\nഒരു പൊരിച്ച മീന് ആ അമ്മ റിമയ്ക്ക് കൊടുത്തിരുന്നെങ്കില് ഞങ്ങള്‍ക്ക് ഇതൊന്നും ഇന്ന് കേള്‍ക്കേണ്ടി വരില്ലായിരുന്നു; പോസ്റ്റ് വൈറല്\nപ്രണവ് മോഹൻലാൽ ആദ്യമായി നായകനാകുന്ന ആദിയിലെ രണ്ടാമത്തെ ടീസർ പുറത്തിറങ്ങി. 39 സെക്കൻഡ് ദൈർഘ്യമുള്ള ടീസർ ആണ് പുറത്തുവന്നത്. ജനുവരി 26നാണ് ചിത്രം റിലീസ് ചെയ്യുന്നത്. ജീത്തു ജോസഫ് സംവിധാനം ചെയ്ത ചിത്രം ഒരു ബമ്പര് ഹിറ്റായിരിക്കുമെന്നാണ് ആരാധകരുടെ അഭിപ്രായം.\nപ്രണവ് മോഹന്‍ലാല് എന്ന താരപുത്രന്‍റെ സാന്നിധ്യം തന്നെയായിരിക്കും ഇത്രയും വലിയ സ്വീകരണത്തിന് കാരണമെന്ന് വിലയിരുത്തുമ്പോഴും പ്രണവിന്‍റെ അഭിനയവൈഭവവും ഏവരെയും ആകര്‍ഷിച്ചു എന്ന കാര്യം വിസ്മരിക്കാനാവില്ല. ആക്ഷന് രംഗങ്ങളിലും ഭാവതീവ്രമായ രംഗങ്ങളും കോമഡി കൈകാര്യം ചെയ്യുമ്പോഴും മോഹന്‍ലാല് പ്രദര്‍ശിപ്പിക്കുന്ന അനായാസത പ്രണവിലും കാണാം.\nകഴിഞ്ഞ തവണ പുറത്തിറങ്ങിയ ടീസറിലും പ്രണവ് കസറിയിരുന്നു. മോഹന്‍ലാലിന്‍റെ വില്ലനായി പുലിമുരുകനില് അഭിനയിച്ച ജഗപതി ബാബുവാണ് ആദിയില് പ്രണവിന് വില്ലനായി എത്തുന്നത്. ലെനയും സിദ്ദിക്കും പ്രണവിന്‍റെ മാതാപിതാക്കളായി അഭിനയിക്കുന്നു.\nആക്ഷന് സീക്വന്‍സിലെ പ്രണവിന്‍റെ പ്രകടനം ഈ സിനിമയുടെ ഹൈലൈറ്റായിരിക്കും. പാര്‍ക്കര് ഉള്‍പ്പടെയുള്ള അഭ്യാസമുറകള് പരിശീലിച്ചതിന് ശേഷമാണ് പ്രണവ് ഈ ചിത്രത്തില് അഭിനയിച്ചുതുടങ്ങിയത്. ഈ ചിത്രത്തില് പ്രണവ് ഒരു ഇംഗ്ലീഷ് ഗാനം ആലപിക്കുകയും ചെയ്യുന്നു.\nആന്‍റണി പെരുമ്പാവൂര് നിര്‍മ്മിക്കുന്ന ആദിയുടെ ക്യാമറ സതീഷ് കുറുപ്പ്. അനുശ്രീ, കൃഷ്ണ ശങ്കര്, ഷറഫുദ്ദീന് തുടങ്ങിയ താരങ്ങളും ആദിയില് അഭിനയിക്കുന്നു.\nചലച്ചിത്ര ലോകത്തും മിനി സ്‌ക്രീനിലുമെല്ലാം നിരവധി ഹാസ്യാവിഷ്‌കാരങ്ങള്‍കൊണ്ട് വ്യക്തിമുദ്ര ...\nഅപൂര്‍വ്വമായി മാത്രമേ മമ്മൂട്ടി ഡബിള് റോളുകള് ചെയ്യാറുള്ളൂ. ആ പ്രൊജക്ടിന് തന്‍റെ ...


ഫ്രഞ്ച് ഉല്‍പന്നങ്ങള് ബഹിഷ്‌കരിക്കുക; ബംഗ്ലാദേശില് 40,000 പേരുടെ പടുകൂറ്റന് റാലി – Chandrika Daily\nBy web desk 1 Tuesday October 27, 2020 23:29 pm\nധാക്കയിലെ ഫ്രഞ്ച് എംബസിക്കു മുന്നിലാണ് സമരം അവസാനിപ്പിച്ചത്.\nധാക്ക: പ്രവാചകന് മുഹമ്മദ് നബിക്കെതിരെ കാര്‍ട്ടൂണ് പ്രസിദ്ധീകരിച്ചതിനെതിരെയും അതിനോട് ഫ്രാന്‍സ് എടുത്ത നിലപാടിനെതിരെയും ബംഗ്ലാദേശില് കനത്ത പ്രതിഷേധം. ഫ്രഞ്ച് ഉല്‍പന്നങ്ങള് ബഹിഷ്‌കരിക്കണമെന്ന് ആവശ്യപ്പെട്ട് തലസ്ഥാനമായ ധാക്കയില് പതിനായിരക്കണക്കിന് പേര് മാര്‍ച്ച് നടത്തി. ഫ്രഞ്ച് പ്രസിഡന്റ് ഇമ്മാനുവല് മക്രോണിന്റെ കോലം കത്തിക്കുകയും ചെയ്തു.\nരാജ്യത്തെ ഏറ്റവും വലിയ ഇസ്‌ലാമിക സംഘടനകളില് ഒന്നായ ഇസ്‌ലാമി ആന്തോളന് ബംഗ്ലാദേശ് ആണ് റാലി സംഘടിപ്പിച്ചത്. ഏകദേശം 40,000ത്തില് അധികം ആളുകള് റാലിയില് പങ്കെടുത്തുവെന്നാണ് ധാക്ക പൊലീസ് പറയുന്നത്. ധാക്കയിലെ ഫ്രഞ്ച് എംബസിക്കു മുന്നിലാണ് സമരം അവസാനിപ്പിച്ചത്.\nആയിരക്കണക്കിന് പൊലീസുകളാണ് പ്രതിഷേധക്കാരെ തടയാന് എത്തിയത്.ബാരിക്കേഡുകള് പ്രയോഗിച്ചാണ് പൊലീസ് സമരം തടയാന് ശ്രമിച്ചത്.\nCategories: News, world Tags: bangladesh, boycott french products, dhaka, france


Mohanlal and Jayan and other action heros - Malayalam Filmibeat\n| Published: Saturday, May 4, 2019, 16:12 [IST]\nആക്ഷന് സിനിമകളിലൂടെ സൂപ്പർ ആയ താരങ്ങൾ | Mohanlal | Jayan | Prithviraj | filmibeat Malayalam\nആക്ഷന്, കോമഡി, പ്രണയം തുടങ്ങി സിനിമകളിലൂടെ പ്രേക്ഷകരെ സ്വാധീനിക്കുന്ന നിരവധി ഘടകങ്ങളാണുള്ളത്. വില്ലന്മാരായി അഭിനയിച്ച പല താരങ്ങളും റോമാന്റിക് സിനിമകളിലൂടെ നായകനായി മാറുന്നും ചിലര് കോമഡി വേഷങ്ങള് കൈകാര്യം ചെയ്യുന്നതും നമ്മള് സ്ഥിരമായി കണ്ട് വരുന്നതാണ്. എന്നാല് ആക്ഷന് സിനിമകളിലൂടെ കരിയര് ബ്രേക്ക് നടത്തിയ നിരവധി സൂപ്പര് താരങ്ങളാണ് മലയാള സിനിമയിലുള്ളത്.\nനടനവിസ്മയം മോഹന്‍ലാല് മുതല് യുവതാരങ്ങളില് പ്രമുഖനായ പൃഥ്വിരാജ് വരെ ആക്ഷന് സിനിമകളിലുടെ കരിയര് മാറ്റി മറിച്ച താരങ്ങളാണ്. പില്‍ക്കാലത്ത് പലതരം വേഷങ്ങള് ഇവരെല്ലാം ചെയ്തിട്ടുണ്ടെങ്കിലും എക്കാലവും സിനിമാപ്രേമികളും ആരാധകരും ഒരുപോലെ ഓര്‍ത്തിരിക്കുന്ന ചില സിനിമകളുണ്ട്. ഇന്നും ആക്ഷന് സിനിമകള് ഒരുക്കുമ്പോള് താരതമ്യം ചെയ്യാന് ഇതിനൊക്കെ സാധിക്കും.\n1970 കളില് മലയാളത്തില് നിരവധി ആക്ഷന് ചിത്രങ്ങളിലൂടെ അഭിനയിച്ച് ശ്രദ്ധേയേനായ താരമാണ് ജയന്. ചുരുങ്ങിയ സമയം കൊണ്ട് വലിയ ഉയരങ്ങള് കീഴടക്കിയ ജയന് അഭിനയിച്ച സിനിമകളെല്ലാം ഹിറ്റായിരുന്നു. ആക്ഷന് രംഗങ്ങളോട് അതീവ താല്‍പര്യം പ്രകടിപ്പിച്ചിരുന്ന ജയന്റെ മരണം സാഹസികമായ ഒരു രംഗം ചിത്രീകരിക്കുന്നതിനിടെയായിരുന്നു. ശരപഞ്ജരം എന്ന ചിത്രത്തിലെ ജയന്റെ ആക്ഷന് രംഗങ്ങള് വളരെയധികം ശ്രദ്ധിക്കപ്പെട്ടിരുന്നു. ഹരിഹരന് സംവിധാനം ചെയ്ത സിനിമയായിരുന്നിത്. ജയനും ഷീലയുമായിരുന്നു കേന്ദ്ര കഥാപാത്രങ്ങളെ അവതരിപ്പിച്ചത്.\nമലയാള സിനിമയുടെ ആക്ഷന് കിംഗ് എന്നറിയപ്പെടുന്ന താരമാണ് ബാബു ആന്റണി. തൊണ്ണൂറ് കാലഘട്ടത്തില് നിരന്തരം ആക്ഷന് സിനിമകളിലൂടെ എത്തിയ ബാബു ആന്റണിയ്ക്ക് ആരാധകരുടെ വന് പിന്തുണയുണ്ടായിരുന്നു. ടിഎസ് സുരേഷ് ബാബു സംവിധാനം ചെയ്ത് 1993 ല് റിലീസിനെത്തിയ ഉപ്പുകണ്ടം ബ്രദേഴ്‌സ് എന്ന സിനിമയിലൂടെയാണ് ബാബു ആന്റണിയുടെ കരിയര് ബ്രേക്ക് നടക്കുന്നത്. പിന്നീടിങ്ങോട്ട് ഇത്തരത്തിലുള്ള നിരവധി ആക്ഷന് സിനിമകളിലായിരുന്നു ബാബു ആന്റണി അഭിനയിച്ചിരുന്നത്. കഴിഞ്ഞ വര്‍ഷം റിലീസ് ചെയ്ത കായംകുളം കൊച്ചുണ്ണിയിലും സാമനമായ വേഷമായിരുന്നു.\nനടന വിസ്മയമായി അറിയപ്പെട്ടുന്ന മോഹന്‍ലാല് ഇന്ന ഇന്ത്യന് സിനിമയിലെ അറിയപ്പെടുന്ന താരങ്ങളില് ഒരാളാണ്. മലയാളത്തിന്റെ താരരാജാവായി വാഴുന്ന മോഹന്‍ലാലിന്റെ കരിയര് ആരംഭിക്കുന്നത് വില്ലന് വേഷത്തിലൂടെയായിരുന്നു. മഞ്ഞില് വിരിഞ്ഞ പൂക്കള് എന്ന സിനിമയിലൂടെ വെള്ളിത്തിരയിലെത്തിയ മോഹന്‍ലാല് രാജാവിന്റെ മകന് എന്ന സിനിമയിലൂടെയാണ് ആക്ഷന് രംഗങ്ങളുമായി എത്തിയത്. ഈ ചിത്രം മോഹന്‍ലാലിന്റെ കരിയര് ബ്രേക്ക് മൂവിയെന്ന് വിശേഷിപ്പിക്കാം. ഡെന്നീസ് ജോസഫ് തിരക്കഥ ഒരുക്കി തമ്പി കണ്ണന്താനം സംവിധാനം ചെയ്ത ചിത്രം 1986 ലായിരുന്നു തിയറ്ററുകളിലേക്ക് എത്തുന്നത്. പില്‍ക്കാലത്ത് ആക്ഷന് പ്രധാന്യം നല്‍കുന്ന ഒരുപാട് സിനിമകളില് മോഹന്‍ലാല് അഭിനയിച്ചിരുന്നു.\nമലയാളത്തിലെ സൂപ്പര് താരങ്ങളില് ഒരാളായ സുരേഷ് ഗോപിയുടെ കരിയറിലെ ഹിറ്റ് സിനിമകളില് ഒന്നാണ് കമ്മീഷ്ണര്. സുരേഷ് ഗോപി എന്ന പേര് പറയുമ്പോള് ആരാധകരുടെ മനസില് ആദ്യം എത്തുന്നത് ഇത്തരം പോലീസ് കഥാപാത്രങ്ങളായിരിക്കും. സുരേഷ് ഗോപി ആക്ഷന് സിനിമകളുടെ ഭാഗമാവുന്നത് ഈ ചിത്രത്തിലൂടെയായിരുന്നു. രഞ്ജി പണിക്കര് തിരക്കഥ ഒരുക്കിയ കമ്മീഷ്ണര് ഷാജി കൈലാസിന്റെ സംവിധാനത്തിലായിരുന്നു തിയറ്ററുകളിലേക്ക് എത്തുന്നത്.\nതാരകുടുംബത്തില് നിന്നും വെള്ളിത്തിരയിലേക്ക് എത്തിയ പൃഥ്വിരാജിന്റെ അരങ്ങേറ്റ ചിത്രം നന്ദനമായിരുന്നു. അന്നും ഇന്നും കുടുംബ പ്രേക്ഷകരുടെ ഇഷ്ട സിനിമയായിരുന്നു നന്ദനം. കരിയര് ആരംഭിച്ച കാലത്ത് അത്തരം ഫാമിലി എന്റര്‍ടെയിനറുകളിലായിരുന്നു പൃഥ്വി അഭിനയിച്ചത്. എന്നാല് പുതിയമുഖം എന്ന ചിത്രത്തിലൂടെ അതിനൊരു മാറ്റം വന്നു. ദീപന് സംവിധാനം ചെയ്ത ചിത്രം 2009 ലായിരുന്നു തിയറ്ററുകൡലേക്ക് എത്തിയത്. പ്രിയ മണി നായികയായിട്ടെത്തിയ സിനിമയിലൂടെ ആക്ഷന് സിനിമകളുടെ ഭാഗമായ പൃഥ്വിരാജ് വേറിട്ട സിനിമകളിലൂടെ പ്രേക്ഷകരെ ത്രസിപ്പിച്ചിരുന്നു. ഇപ്പോള് ലൂസിഫര് എന്ന പൊളിറ്റിക്കല് ഡ്രാമയൊരുക്കി പ്രേക്ഷകരെ ഞെട്ടിച്ചിരിക്കുകയാണ്.\nRead more about: mohanlal jayan prithviraj babu antony ജയന് സുരേഷ് ഗോപി\nMohanlal and Jayan and other action heros\nStory first published: Saturday, May 4, 2019, 16:12 [IST]


സ്വത്ത് തര്‍ക്കം; വയോധികനെ മകനും മരുമകളും ചേര്‍ന്ന് മര്‍ദിച്ചു, മനുഷ്യാവകാശ കമ്മിഷന് സ്വമേധയാ കേസെടുത്തു • Suprabhaatham\nJune 20, 2021 | 8:12 pm IST\nപത്തനംതിട്ട: സ്വത്ത് തര്‍ക്കത്തിന്റെ പേരില് മകനും മരുമകളും ചേര്‍ന്ന് വയോധികനെ മര്‍ദിച്ചു. രണ്ട് ദിവസം മുന്‍പായിരുന്നു സംഭവം. പത്തനംതിട്ട വലംഞ്ചുഴി സ്വദേശി റഷീദിനെയാണ് മകനും മരുമകളും ചേര്‍ന്ന് മര്‍ദ്ദിച്ച് അവശനാക്കിയത്. കമ്പ് ഉപയോഗിച്ച് അടിച്ച് നിലത്ത് ഇട്ട ശേഷം നഗ്‌നനാക്കി മര്‍ദ്ദിച്ചു. നാട്ടുകാര് വിളിച്ചതിനെ തുടര്‍ന്ന് പൊലീസ് എത്തിയാണ് റഷീദിനെ രക്ഷിച്ചത്. പിന്നാലെ റഷീദീന്റെ മകനെയും മരുമകളെയും പൊലിസ് കസ്റ്റഡിയിലെടുത്തു.\nരണ്ട് വര്‍ഷം മുന്‍പ് വ്യാജ പ്രമാണം തയ്യാറാക്കി വൃദ്ധന്റെ സ്വത്ത് മകനും മരുമകളും ചേര്‍ന്ന് തട്ടിയെടുത്തു എന്ന് നാട്ടുകാര് പറയുന്നു. ഇത് സംബന്ധിച്ച് അടൂര് ആര്‍ഡിഒയ്ക്ക് റഷീദ് പരാതി നല്‍കിയതാണ്. പരാതിയുടെ അടിസ്ഥാനത്തില് റഷീദിന് വീട്ടില് താമസിക്കാനും ഭക്ഷണം നല്‍കാനും തയ്യാറാണെന്ന് മകനും മരുമകളും ഉറപ്പ് നല്‍കിയിരുന്നു. എന്നാല് ഈ ഉറപ്പ് പാലിക്കാതെ കഴിഞ്ഞ കുറേ നാളുകളായി മര്‍ദ്ദനം തുടരുന്നു എന്നാണ് അയല്‍വാസികള് പറയുന്നത്.\nഅതേ സമയം സംഭവത്തില് മനുഷ്യാവകാശ കമ്മിഷന് സ്വമേധയാ കേസെടുത്തു. ജില്ലാ പൊലീസ് മേധാവി അന്വേഷണം നടത്തി 15 ദിവസത്തിനകം റിപ്പോര്‍ട്ട് സമര്‍പ്പിക്കണമെന്ന് കമ്മീഷന് അംഗം വി കെ ബീനാകുമാരി നോട്ടീസില് ആവശ്യപ്പെട്ടു.


Firoz chuttipara| 'മയില് കറി'യില് അവസാനം ട്വിസ്റ്റ്; വിവാദം അവസാനിപ്പിച്ച് ഫിറോസ് ചുട്ടിപ്പാറ | Firoz Chuttipara ends controversy on Peacock curry\nFiroz chuttipara| 'മയില് കറി'യില് അവസാനം ട്വിസ്റ്റ്; വിവാദം അവസാനിപ്പിച്ച് ഫിറോസ് ചുട്ടിപ്പാറ\nമയില് നമ്മുടെ ദേശീയ പക്ഷിയാണെന്നും ആരും മയിലിനെ കൊല്ലരുതെന്നും ആരെങ്കിലും മയിലിനെ കറിവെക്കുമോ എന്നും ഫിറോസ് വീഡിയോയില് പറയുന്നു.\nDubai - United Arab Emirates, First Published Nov 15, 2021, 8:33 PM IST\nതിരുവനന്തപുരം: സമൂഹമാധ്യമങ്ങളില് ഏറെ ചര്‍ച്ചയായ വറുത്തരച്ച മയില്‍കറി (peacock curry) വിവാദത്തില് ട്വിസ്റ്റ്. അവസാന നിമിഷം മയിലിനെ കറിവെക്കാനുള്ള തീരുമാനത്തില് നിന്ന് യൂട്യൂബര് ഫിറോസ് ചുട്ടിപ്പാറ (Firoz Chuttipara) പിന്മാറി. 20000 രൂപ നല്‍കി വാങ്ങിയ മയിലിനെ പാലസിന് കൈമാറി. പകരം കോഴിക്കറി വെക്കുന്ന വീഡിയോ പോസ്റ്റ് ചെയ്തു. മയില് നമ്മുടെ ദേശീയ പക്ഷിയാണെന്നും ആരും മയിലിനെ കൊല്ലരുതെന്നും ആരെങ്കിലും മയിലിനെ കറിവെക്കുമോ എന്നും ഫിറോസ് വീഡിയോയില് പറയുന്നു.\n''മയിലിനെ ആരെങ്കിലും കറി വെക്കുമോ. മനുഷ്യന് ആരെങ്കിലും ചെയ്യുമോ. ഇത്ര ഭംഗിയുള്ള പക്ഷിയാണത്. നമ്മള് ഒരിക്കലും ചെയ്യില്ല''-ഫിറോസ് പറയുന്നു. മയിലിനെ കറിവെക്കാന് ഫിറോസ് ദുബൈയില് പോയതുമുതല് വിവാദമായിരുന്നു. സോഷ്യല്‍മീഡിയയിലായിരുന്നു ചര്‍ച്ച ഏറെ. ദേശീയപക്ഷിയായ മയിലിനെ കറിവെക്കുന്നതിനെതിരെ ഒരുവിഭാഗം രംഗത്തെത്തി. ദുബൈയിലെത്തിയ ഫിറോസ് വലിയ തുക നല്‍കി മയിലിനെ വാങ്ങുകയും ചെയ്തിരുന്നു. ഇന്ത്യയില് ദേശീയ പക്ഷിയായ മയിലിനെ കൊല്ലുന്നത് കുറ്റകരമാണ്.\nLast Updated Nov 15, 2021, 8:41 PM IST


പ്രവചനം അച്ചട്ടായി; സച്ചിന്‍റെ കടുത്ത ആരാധികയായ 15 വയസുകാരി ഇന്ത്യന് ടീമില്!\nDelhi, First Published 5, Sep 2019, 11:29 PM IST\nഇന്ത്യന് ക്രിക്കറ്റിലെ അടുത്ത സൂപ്പര് താരമെന്നാണ് ഈ 15 വയസുകാരി വിശേഷിപ്പിക്കപ്പെടുന്നത്.\nദില്ലി: ഇന്ത്യന് ക്രിക്കറ്റിലെ അടുത്ത വന് പേരാകുമോ ഷഫലി വര്‍മ. ദക്ഷിണാഫ്രിക്കയ്‌ക്കെതിരായ ടി20 പരമ്പരയ്‌ക്കുള്ള ഇന്ത്യന് വനിതാ ടീമില് ഇടംപിടിച്ച ഈ 15 വയസുകാരിയെ കുറിച്ചാണ് ഇപ്പോള് ചര്‍ച്ചകളെല്ലാം. സച്ചിന്‍റെ കടുത്ത ആരാധികയായ ഷഫലി ചെറു പ്രായത്തില് ഇന്ത്യന് ടീമിലെത്തുമ്പോള് പ്രതീക്ഷകള് ഉയരുക സ്വാഭാവികം. അതും ഇതിഹാസ താരം മിതാലി രാജിന്‍റെ പകരക്കാരിയായി ടീമിലെത്തുമ്പോള്.\nദക്ഷിണാഫ്രിക്കയ്‌ക്ക് എതിരെ ഹര്‍മന്‍പ്രീത് കൗര് നയിക്കുന്ന 15 അംഗ ടീമിലാണ് കൗമാര താരം ഇടംപിടിച്ചത്. കഴിഞ്ഞ ദിവസം ടി20യില് നിന്ന് വിരമിക്കല് പ്രഖ്യാപിച്ച മിതാലി രാജിന്‍റെ ഒഴിവിലേക്ക് അത്ഭുത താരത്തെ പരിഗണിക്കുകയായിരുന്നു സെലക്‌ടര്‍മാര്. ഇന്‍റര് സ്റ്റേറ്റ് വുമണ് ടി20യില് 2018-19 സീസണില് പുറത്തെടുത്ത വെടിക്കെട്ട് ഷഫലിയെ വാര്‍ത്തകളില് നിറച്ചിരുന്നു. നാഗാലാന്‍ഡിനെതിരെ 56 പന്തില് 128 റണ്‍സാണ് അന്ന് ഷഫലി അടിച്ചുകൂട്ടിയത്.\nജയ്‌പൂരില് ലോകോത്തര താരങ്ങള് അണിനിരന്ന വുമണ് ടി20 ചലഞ്ചറില് വെലോസിറ്റിക്കായി മികച്ച പ്രകടനം പുറത്തെടുത്തത് ഷഫലിക്ക് തുണയായി. ഒരു വര്‍ഷത്തിനുള്ളില് ഷഫലി ഇന്ത്യയുടെ അടുത്ത സൂപ്പര് സ്റ്റാറാകുമെന്ന് അന്ന് വെലോസിറ്റി സഹതാരവും ഇംഗ്ലണ്ട് ക്യാപ്റ്റനുമായ ഡാനിയേല വ്യാറ്റ് അഭിപ്രായപ്പെട്ടിരുന്നു. ആ പ്രവചനമാണ് ഇപ്പോള് സാക്ഷാത്കരിച്ചിരിക്കുന്നത്.\nടി20 ടീം: Harmanpreet Kaur (Captain), Smriti Mandhana (vice-captain), Jemimah Rodrigues, Deepti Sharma, Taniya Bhatia (wicket-keeper), Poonam Yadav, Shikha Pandey, Arundhati Reddy, Pooja Vastrakar, Radha Yadav, Veda Krishnamurthy, Harleen Deol, Anuja Patil, Shafali Verma, Mansi Joshi\nLast Updated 5, Sep 2019, 11:32 PM IST\nShafali Verma Indian Team\nShafali Verma Indian Call\nShafali Verma 15 old\nsouth africa w vs india w t20


അസ്ഥികൂടം മെഡിക്കൽ വിദ്യാർഥിയുടേതെന്ന് | 09Dec2021\nപാലാ : മുരിക്കുമ്പുഴയിൽ കണ്ടെത്തിയ മനുഷ്യാസ്ഥികൂടത്തിന്റെ ഭാഗങ്ങൾ മെഡിക്കൽ വിദ്യാർഥി പഠനശേഷം സൂക്ഷിച്ചിരുന്നതെന്ന് പോലീസ്. പഠനശേഷം വീട്ടിൽ ചാക്കിൽ സൂക്ഷിച്ചിരുന്ന അസ്ഥികൂടങ്ങൾക്കൊപ്പം വീട്ടുകാർ പ്ലാസ്റ്റിക് മാലിന്യങ്ങളുമിട്ടിരുന്നു.\nപിന്നീട് ആക്രിവസ്തുക്കൾ വിൽക്കുന്നവർക്ക് ഇത് കൈമാറിയപ്പോൾ ഈ ചാക്ക്‌കെട്ടും ഉൾപ്പെടുകയായിരുന്നു. എന്നാൽ, ആക്രികച്ചവടക്കാർ ചാക്കിലെ പ്ലാസ്റ്റിക് കുപ്പികൾ പെറുക്കി മാറ്റിയ ശേഷം അസ്ഥികൂടത്തിന്റെ ഭാഗങ്ങൾ മാലിന്യം ഇടുന്നിടത്ത് തള്ളുകയായിരുന്നുവെന്ന് പോലീസ് പറഞ്ഞു. അസ്ഥികൂടം തള്ളിയത് സംബന്ധിച്ച് കേസെടുക്കുന്നത് സംബന്ധിച്ച് പരിശോധിച്ചു വരുകയാണന്ന് പാലാ സി.ഐ. കെ.പി.ടോംസൺ പറഞ്ഞു.\nമൃതദേഹത്തെ മനഃപൂർവം അപമാനിച്ചതായി അന്വേഷണത്തിൽ തെളിഞ്ഞാൽ കേസെടുക്കുമെന്നും പോലീസ് പറഞ്ഞു.


സെൽറ്റോസ് ഇലക്ട്രിക്കിന്റെ അവതരണം സ്ഥിരീകരിച്ച് കിയ, ആദ്യം ചൈനയിൽ - Malayalam DriveSpark\n8 min ago നീണ്ട കാത്തിരിപ്പിന് ഒടുവിൽ പുത്തൻ ഹോണ്ട സിറ്റി എത്തി, പ്രാരംഭ വില 10.89 ലക്ഷം രൂപ\n48 min ago 2021 മോഡൽ ഇയർ റേഞ്ച് റോവർ ശ്രേണി അവതരിപ്പിച്ച് ലാൻഡ് റോവർ\nSports ധോണി, രോഹിത്, പോണ്ടിങ്, ക്ലാര്‍ക്ക്- ക്യാപ്റ്റന്‍സിയിലെ വ്യത്യാസമെന്ത് ? താരതമ്യം ചെയ്ത് ഹസ്സി\nകിയ സെൽറ്റോസ് ഇലക്‌ട്രിക് ഈ വർഷം തന്നെ എത്തും, ആദ്യം ചൈനയിൽ\nUpdated: Sunday, April 12, 2020, 17:34 [IST]\nലോകമെമ്പാടും ജനപ്രിയമായ സെൽറ്റോസ് എസ്‌യുവിയുടെ ഇലക്‌ട്രിക് പതിപ്പിനെ അവതരിപ്പിക്കുമെന്ന് വെളിപ്പെടുത്തി കിയ മോട്ടോർസ്. ചൈനീസ് വിപണിയെ ഉദ്ദേശിച്ചുള്ള ഒരു പ്രാദേശിക നിർദ്ദിഷ്‌ട ഇവി ആയിരിക്കും സെൽറ്റോസ് ഇലക്ട്രിക്.\nകഴിഞ്ഞ വർഷം ഡിസംബർ മുതൽ ഇതിനെക്കുറിച്ചുള്ള ഊഹാപോഹങ്ങൾ നിലനിൽക്കുന്ന സാഹചര്യത്തിലാണ് കിയ തങ്ങളുടെ പദ്ധതിയെ കുറിച്ച് വെളിപ്പെടുത്തിയിരിക്കുന്നത്. ഈ വർഷം രണ്ടാം പകുതിയിൽ തന്നെ വാഹനം ചൈനയിൽ വിൽപ്പനക്ക് എത്തുമെന്ന് പ്രതീക്ഷിക്കുന്നു. കിയ നേരത്തെ ചൈനയിൽ K3 ഇലക്ട്രിക് പുറത്തിറക്കിയിരുന്നു.ഒരു പ്രദേശ നിർദ്ദിഷ്‌ട ഇവിയായിരുന്നു ഇത്.\nഹോണ്ട ജാസ് ബിഎസ്-VI വിപണിയിലേക്ക്, കാണാം പരീക്ഷണ ചിത്രങ്ങൾജിയാങ്‌സു പ്രവിശ്യയിൽ സ്ഥിതിചെയ്യുന്ന DYK ഓട്ടോമൊബൈൽ മാനുഫാക്‌ചറിംഗ് പ്ലാന്റിലാണ് കിയ സെൽറ്റോസ് ഇവി നിർമിക്കുന്നത്. സെൽറ്റോസ് ഇലക്ട്രിക്കിനെക്കുറിച്ചുള്ള വിശദാംശങ്ങൾ ഇനിയും പുറത്തുവന്നിട്ടില്ല. എങ്കിലും നിലവിൽ ഹ്യുണ്ടായി കോന, കിയ സോൾ എന്നിവയിലെ ബാറ്ററിയും മറ്റും കടമെടുത്താകും നിർമാണം.\nMOST READ: ഹോണ്ട ജാസ് ബിഎസ്-VI വിപണിയിലേക്ക്, കാണാം പരീക്ഷണ ചിത്രങ്ങൾ\n204 bhp ഉത്പാദിപ്പിക്കുന്ന മോട്ടോറുമായി ബന്ധിപ്പിച്ചിരിക്കുന്ന 64 കിലോവാട്ട്സ് ബാറ്ററി പായ്ക്കാണ് കോന ഇലക്ട്രിക്കിൽ വാഗ്‌ദാനം ചെയ്യുന്നത്. ഒരൊറ്റ ചാർജിൽ 400 കിലോമീറ്ററാണ് കൊറിയൻ ബ്രാൻഡ് അവകാശപ്പെടുന്ന മൈലേജ്. ഇന്ത്യയിൽ കുറഞ്ഞ ശേഷിയുള്ള 39.2 കിലോവാട്ട് ബാറ്ററി പായ്ക്കും 136 bhp നൽകുന്ന മോട്ടോറുമാണ് കോന ഇവി വാഗ്‌ദാനം ചെയ്യുന്നത്.\nഇന്ത്യയിൽ ARAI സാക്ഷ്യപ്പെടുത്തിയ മൈലേജ് 452 കിലോമീറ്ററാണ്. എന്നിരുന്നാലും കോനയേക്കാൾ വലുതായതിനാൽ സെൽറ്റോസിന് മൈലേജ് താരതമ്യേന കുറവായിരിക്കുമെന്ന് പ്രതീക്ഷിക്കുന്നു. ചൈനീസ് വിപണിയിൽ മാത്രമുള്ള ഹ്യുണ്ടായി ലാഫെസ്റ്റ ഇവിയിൽ നിന്ന് സെൽറ്റോസ് ഇവി ഘടകങ്ങൾ കടമെടുക്കാനും സാധ്യതയുണ്ട്. 56.5 കിലോവാട്ട്സ് ബാറ്ററി പായ്ക്കിലാണ് ലഫെസ്റ്റ ഇവി വിപണിയിൽ എത്തുന്നത്. ഇതിന്റെ ഡ്രൈവ് ശ്രേണി 490 കിലോമീറ്ററാണ്.\nകിയ സെൽറ്റോസ് 2019 ജൂലൈയിലാണ് ആഗോള അരങ്ങേറ്റം നടത്തിയത്. തുടർന്ന് കഴിഞ്ഞ വർഷം ഓഗസ്റ്റിൽ ഇന്ത്യയിലും എസ്‌യുവി എത്തി. 2019-ന്റെ അവസാനത്തിലാണ് ചൈനീസ് വിപണിയിലും ഈ ജനപ്രിയ വാഹനം വിൽപ്പനക്ക് എത്തുന്നത്. ഈ വർഷം തുടക്കത്തിൽ യുഎസ്, കാനഡ, മെക്‌സിക്കോ വിപണികൾക്കും സെൽറ്റോസ് ലഭിച്ചു.\nഫിലിപ്പീൻസ്, ഇന്തോനേഷ്യ ഉൾപ്പെടെ നിരവധി ഏഷ്യൻ രാജ്യങ്ങളിലും സെൽറ്റോസ് വിൽപ്പനക്ക് എത്തുന്നുണ്ട്. കിയ സ്റ്റോണിക്, എക്സൈഡ് എന്നിവ ഉള്ളതിനാൽ യൂറോപ്പ്, ഇസ്രായേൽ, തുർക്കിയിൽ എന്നീ വിപണികളിൽ നിന്നും കിയ സെൽറ്റോസ് വിട്ടുനിൽക്കുകയാണ്.\nനിലവിൽ രാജ്യത്ത് പെട്രോൾ, ഡീസൽ എന്നിവയിൽ പ്രവർത്തിക്കുന്ന കാറുകളിൽ കമ്പനി ശ്രദ്ധ കേന്ദ്രീകരിക്കുന്നതിനാൽ സെൽറ്റോസ് ഇലക്ട്രിക് സമീപഭാവിയിൽ ഇന്ത്യയിൽ എത്താൻ സാധ്യതയില്ല. എന്നിരുന്നാലും സെൽറ്റോസിന്റെ വൻ ജനപ്രീതി കണക്കിലെടുക്കുമ്പോൾ അതിന്റെ ഇവി വകഭേദത്തിന് നേട്ടമുണ്ടാക്കാൻ സാധിച്ചേക്കുമെന്നാണ് പ്രതീക്ഷ.\nസെൽറ്റോസിനും കാർണിവലിനും ശേഷം കിയ ഈ വർഷം അവസാനം സോനെറ്റ് എന്ന തങ്ങളുടെ മൂന്നാമത്തെ മോഡൽ ആഭ്യന്തര വിപണിയിൽ പുറത്തിറക്കും. 2021-ൽ കിയ ഇന്ത്യ നിർദ്ദിഷ്‌ട എംപിവി മോഡൽ പുറത്തിറക്കുമെന്നും വാർത്തകളുണ്ട്. ഇത് മാരുതി എർട്ടിഗയ്ക്ക് ബദലായി നിലകൊള്ളും.\nSeltos Electric Launch Confirmed by Kia. Read in Malayalam


സാരിയുടുത്ത് ട്രെക്കിങ്ങിന് പോയ നടി | Celebrity Travel Experiences Gilu JJoseph Wayanad Treking\nസാരിയുടുത്ത് ട്രെക്കിങ്ങിന് പോയ നടി\nപൊന്നു ടോമി September 28, 2019 11:16 AM IST\nഅഭിനേത്രിയായും മോഡലായുമൊക്കെ മലയാളികള്‍ക്ക് ഏറെ സുപരിചിതയാണ് ജിലു ജോസഫ്. ആളൊരു സഞ്ചാരപ്രിയ കൂടിയാണ്. യാത്രകളെ ഒത്തിരി ഇഷ്ടപ്പെടുന്ന ജിലുവിന് കൂടുതലും ട്രെക്കിങ്ങിനോടാണ് താല്‍പര്യം. കാടും മലയും കയറി പ്രകൃതിയുടെ മടിത്തട്ടില് ചെറിയൊരു ടെന്റടിച്ച് കഴിയാനുമൊക്കെ ഒത്തിരിയിടഷ്ടമാണ് ജിലുവിന്. നടത്തുന്ന യാത്രകളില് അധികവും ഇത്തരത്തിലുള്ളതും. കൂടുതലും കേരളത്തിനകത്തുതന്നെ യാത്ര നടത്താനാണ് താല്‍പര്യമെന്നും ജിലു പറയുന്നു. ഈയടുത്ത് വയനാടന് മലനിരകളിലേക്ക് ജിലുവൊരു കിടുക്കന് ട്രിപ്പുപോയി. ആ വിശേഷങ്ങള് അറിയാം.\nസാരിയുടുത്ത് മലകയറിയ യുവതി\nസാധാരണ എല്ലാവരും യാത്രയ്ക്ക് ഏറ്റവും സിമ്പിളായി വസ്ത്രം ധരിച്ചാണ് പോകാറ്. പ്രത്യേകിച്ച് ട്രെക്കിങ് പോലെയുള്ള ബുദ്ധിമുട്ടേറിയ യാത്രകൾക്ക്. എന്നാല് ജിലുവിന് സാരിവിട്ടൊരു കളിയില്ല. യാത്രകളെ എത്രമാത്രം പ്രണയിക്കുന്നുവോ അതുപോലെ തന്നെ ഏറ്റവും പ്രിയപ്പെട്ടതാണ് താരത്തിന് സാരിയും. ഏത് യാത്രയ്ക്ക് പുറപ്പെട്ടാലും ഉപയോഗിച്ചാലും ഇല്ലെങ്കിലും ഒരു സാരി എപ്പോഴും ജിലു തന്റെ ബാഗില് എടുത്തുവയ്ക്കും. അത് ചിലപ്പോള് ഉപയോഗിക്കില്ലായിരിക്കും. എല്ലാവരും ചോദിക്കും എന്തിനാണ് ഇങ്ങനെ അധികഭാരം എടുക്കുന്നതെന്ന്. എനിക്ക് അതൊരു ഭാരമല്ലെന്നാണ് ജിലുവിന്റെ മറുപടി. മാത്രമല്ല സാരിയിലാണ് ഏറ്റവും കംഫര്‍ട്ടബിള് എന്നും ജിലുപറയുന്നു.\nഒറ്റയ്ക്ക് യാത്ര ചെയ്യാന് താല്‍പര്യമുള്ള ജിലുവിന്റെ ഭൂരിഭാഗം ട്രിപ്പുകളും സോളോട്രിപ്പുകളാണ്. വയനാട്ടിലേക്കുള്ള യാത്രയും ഏതാണ്ട് ഒറ്റയ്ക്ക് തന്നെയായിരുന്നു. സുഹൃത്തുക്കളുടെ ക്ഷണപ്രകാരമായിരുന്നു അങ്ങോട്ടേക്കുള്ള യാത്ര. പിന്നീട് ആ യാത്രയില് അവരും പങ്കാളികളായി. അമ്പലവയല്, മേപ്പാടി, തൊള്ളായിരം കണ്ടി എന്നിവിടങ്ങളില് നടത്തിയ യാത്രയില് അമ്പലവയലില് ഒരു മലയ്ക്ക് മുകളില് സാരിയുടുത്ത് തലയെടുപ്പോടെ നില്‍ക്കുന്ന ജിലുവിനെ കാണാം. തന്റെ ഫെയ്‌സ്ബുക്ക് പേജിലൊക്കെ താരം ഈ ചിത്രം പങ്കുവച്ചിട്ടുണ്ട്. കാണുമ്പോള് ബുദ്ധിമുട്ടേറിയതെന്നു തോന്നുമെങ്കിലും സാരിയുടുത്ത് കയറാന് ഒരു പ്രശ്‌നവുമുണ്ടായില്ലെന്നാണ് ജിലുവിന്റെ അഭിപ്രായം.\nവയനാടന് യാത്രകളില് മിക്കവരും വിട്ടുപോകുന്നിരടമാണ് തൊള്ളായിരം കണ്ടി. എന്നാല് ഈ സ്ഥലത്തിന്റെ മാന്ത്രികത പറഞ്ഞറിയിക്കാനാവില്ല. ഇടതൂര്‍ന്ന കാടുകളാല് സമൃദ്ധമായ ഇവിടേക്കുള്ള യാത്രയ്ക്കിടയില് വെള്ളച്ചാട്ടങ്ങളും കാട്ടരുവികളുമെല്ലാം കാണാം. ഒരു സ്വകാര്യ ഭൂമിയാണിതെങ്കിലും വയനാടിന്റെ ഹരിതഭംഗിക്ക് മാറ്റ്കൂട്ടുന്നയിടം എന്നുതന്നെ തൊള്ളായിരം കണ്ടിയെ വിശേഷിപ്പിക്കാം.\nമറക്കാനാവില്ല ഡെറാഡൂൺ യാത്ര\nതന്റെ സ്വദേശം കുമളിയായതിനാലാകാം ഈ പ്രകൃതിസ്‌നേഹവും മലകയറ്റവുമൊക്കെ എപ്പോഴും ഒപ്പമുള്ളതെന്ന് ജിലു. നേരത്തേ പറഞ്ഞതുപോലെ സോളോട്രിപ്പാണ് ഭൂരിഭാഗവും നടത്തുന്നതെങ്കിലും ഡെറാഡൂണിലേക്ക് നടത്തിയ ഗ്രൂപ്പ് യാത്ര മറക്കാനാവില്ല. ആദ്യമായിട്ടാണ് ഞാന് 8പേരടങ്ങുന്ന ഒരു സംഘത്തിനൊപ്പം യാത്ര പോകുന്നത്. കൂട്ടുകൂടിപോകാത്തതിനാല് എങ്ങനെ ഇടപെടണം എന്നൊക്കെ ഭയങ്കര സംശയമായിരുന്നു എനിക്കാദ്യം. എന്നാല് ട്രെക്കിങ് ആരംഭിച്ചതും എന്റെ സംശയങ്ങളെല്ലാം മലമുകളിലേക്ക് പറപറന്നു. ശരിക്കും എഞ്ചോയ് ചെയ്‌തൊരു ട്രിപ്പായിരുന്നു അത്.\nഎല്ലാവരുമായി പെട്ടെന്ന് തന്നെ അടുത്തു. അതിന് സഹായിച്ചത് ക്യാമ്പിംഗായിരുന്നു. ഹര്‍കി ദുന് എന്ന പ്രശസ്തമായ ട്രെക്കിങ് സ്‌പോട്ടിലേയ്ക്കുള്ള വഴിയാണ് ഞങ്ങള് തെരഞ്ഞെടുത്തത്. ക്യാമ്പ് ചെയ്യാന് നല്ലൊരു സ്ഥലം ലഭിച്ചപ്പോള് അവിടെ ടെന്റടിച്ചു. മഴക്കാലത്ത് ട്രെക്കിങ് നടത്താന് ഒരു പ്രത്യേക രസമാണ്. ജിലുവിന്റെ വാക്കുകളിൽ യാത്രയോടുള്ള ആവേശവും പ്രണയവും നിറയുന്നു.\nഇനിയും ഒരുപാട് കാടുകളും മേടുകളും താണ്ടാന് ഒരുമടിയുമില്ലെന്ന് പറഞ്ഞ ജിലുവിന് ഒരാഗ്രഹമേയുള്ളൂ. പറ്റുന്നിടത്തോളം കാലം യാത്രകള് നടത്തുക. പ്രത്യേകിച്ചൊരു ഇഷ്ടസ്ഥമൊന്നുമില്ല, സ്ഥലങ്ങളേക്കാള് എനിക്കിഷ്ടടം അതിനായുള്ള യാത്രകളാണ് എന്നുപറഞ്ഞുനിര്‍ത്തിയ ജിലു തന്റെ അടുത്ത ട്രെക്കിങ്ങിന്‌റഎ പണിപ്പുരയിലേയ്ക്ക് പ്രവേശിച്ചുകഴിഞ്ഞു.


'നിപ' പനിമരണം: സ്വകാര്യ ആശുപത്രികളുടെ സഹായം തേടും; മുഖ്യമന്ത്രി :: Janmabhumi Daily\n'നിപ' പനിമരണം: സ്വകാര്യ ആശുപത്രികളുടെ സഹായം തേടും; മുഖ്യമന്ത്രി\nTuesday 22 May 2018 2:49 am IST\nപാലക്കാട്: കോഴിക്കോട്, മലപ്പുറം ജില്ലകളിലുണ്ടായ പനി മരണങ്ങള് നിപ വൈറസ് മൂലമാണെന്ന് സ്ഥിരീകരിച്ചതിനാല് സര്‍ക്കാര് വേണ്ടത്ര ജാഗ്രതപുലര്‍ത്തുന്നുണ്ടെന്ന് മുഖ്യമന്ത്രി പിണറായി വിജയന് . വേണ്ടി വന്നാല് സ്വകാര്യ ആശുപത്രികളിലെ ചികിത്സാ സംവിധാനങ്ങളും പ്രയോജനപ്പെടുത്തുമെന്നും അദ്ദേഹം പറഞ്ഞു. മന്ത്രിസഭയുടെ രണ്ടാം വാര്‍ഷികത്തിന്റെ ജില്ലാതല പരിപാടികള് ഉദ്ഘാടനം ചെയ്യാനെത്തിയ മുഖ്യമന്ത്രി, മാധ്യമങ്ങളോട് സംസാരിക്കുകയായിരുന്നു.\nസംഭവം ശ്രദ്ധയില്‍പെട്ടയുടന് തന്നെ കേന്ദ്ര ആരോഗ്യ മന്ത്രാലയത്തെയും ലോകാരോഗ്യ സംഘടനയെയും ബന്ധപ്പെട്ടിരുന്നു. കേന്ദ്രത്തില് നിന്നും ഡോക്ടര്‍മാരുടെ വിദഗ്ധ സംഘം സ്ഥലത്തെത്തിയിട്ടുണ്ട്. സര്‍ക്കാരിന്റെ ഭാഗത്തു നിന്നുളള എല്ലാ കരുതല് നടപടികളുംസ്വീകരിച്ചു.\nമന്ത്രി ടി.പി രാമകൃഷ്ണന് സ്ഥലത്തു ക്യാമ്പ് ചെയ്യുന്നുണ്ട്. ആരോഗ്യമന്ത്രി കെ.കെ ശൈലജയുടെ നേതൃത്വത്തില് കൃത്യമായ അവലോകനവും നടക്കുന്നുണ്ട്. രോഗത്തെ കുറിച്ച് ശക്തമായ ബോധവത്കരണമാണ് വേണ്ടതെന്നും മറ്റു സ്ഥലങ്ങളിലേയ്ക്കും ഇത് പടരാന് സാധ്യതയുളളതിനാല് ജനങ്ങള് ജാഗ്രത പാലിക്കണമെന്നും മുഖ്യമന്ത്രി നിര്‍ദേശിച്ചു.\nആനവേട്ട; കേന്ദ്രഏജന്‍സിയുടെ സഹായം തേടും\nഡെങ്കിപ്പനി : സ്വകാര്യ ആശുപത്രികളുടെ പിന്തുണതേടി ജില്ലാ കളക്ടര്\nപത്താന്‍കോട്ട് ആക്രമണം : അമേരിക്കയുടെ സഹായം ഭാരതം തേടും\nഅഫ്സ്പ പിൻവലിക്കാൻ കേരളത്തിന്റെ സഹായം തേടും; ഇറോം ശർമിള\nനിപ വൈറസ് ബാധ നിയന്ത്രണ വിധേയമെന്ന് മുഖ്യമന്ത്രി


സന്തോഷവാർത്ത പങ്കുവെച്ചുകൊണ്ട് ലക്ഷ്മി നായർ അതും സന്തോഷം മൂന്നിരട്ടിയാണ് ലക്ഷ്മി നായർക്ക് ഇപ്പോൾ, ഈ സന്തോഷവാർത്ത ലക്ഷ്മിയുടെ യൂട്യൂബ് ചാനൽ വഴിയാണ് പങ്കുവെച്ചിരിക്കുന്നത്. മറ്റു ചികിത്സകൾ ഒന്നും ഇല്ലാതെ തന്നെ നാച്ചുറൽ ആയിട്ട് മൂന്ന് മക്കളാണ് തന്റെ മകൾ പാർവതിക്ക് ജനിച്ചിരിക്കുന്നത് എന്ന സന്തോഷ വാർത്തയാണ് ലക്ഷ്മി പങ്കു വയ്ക്കുന്നത്. വലിയ അനുഗ്രഹമാണെന്നും മൂത്ത മകനിപ്പോൾ മൂന്ന് വയസ്സ് കഴിഞ്ഞു അടുത്തതായി ഒരിക്കലും പ്രതീക്ഷിക്കാതെയാണ് സ്കാനിങ്ങിൽ മൂന്നു കുഞ്ഞുങ്ങൾ ഉണ്ടെന്ന് അറിയുന്നതും ആദ്യം വളരെയധികം അത്ഭുതവും, കൗതുകവും എല്ലാം\nതോന്നിയെങ്കിലും പിന്നെ അതുമായി പൊരുത്തപ്പെട്ടു ദൈവത്തിനോട് നന്ദി പറഞ്ഞു. യാത്ര ചെയ്യാൻ സാധിക്കാത്ത സമയം ആയതുകൊണ്ട് മകൾ പാർവതിയെ ഈ സമയത്ത് സഹായിക്കാൻ ആയതുമില്ല എന്നും പറയുന്നുണ്ട്. 35 ആഴ്ച ആയപ്പോൾ സിസേറിയൻ ചെയ്താണ് കുഞ്ഞുങ്ങൾ ജനിച്ചത്. സാധാരണ ഇങ്ങനെ ഉള്ളപ്പോൾ കുട്ടികളെ സ്പെഷ്യൽ കെയർ എന്തെങ്കിലും കൊടുത്തു കൊണ്ടായിരിക്കും ഹോസ്പിറ്റൽ നോക്കുക എന്നൊക്കെ വിചാരിച്ചു എങ്കിലും യു കെ രീതികളൊന്നും അങ്ങനെയല്ല അവർക്ക് പ്രത്യേകിച്ച് കെയർ ഒന്നും ആവശ്യം വന്നില്ല, മൂന്നു കുട്ടികളും ആരോഗ്യത്തോടെ തന്നെയാണ് ജനിച്ചത്. വെയിറ്റ്\nആയാലും ആരോഗ്യം ആയാലും എല്ലാം നോർമൽ ആയിരുന്നു എന്നും വീഡിയോയിൽ ലക്ഷ്മി നായർ പറയുന്നു. ഉറങ്ങുന്നില്ല എന്ന ഒരൊറ്റ കാര്യം മാത്രമേ കുട്ടികളുടെ കാര്യത്തിൽ പറയാനുണ്ടായിരുന്നുള്ളൂ മകൾക്ക്. ഹോസ്പിറ്റലിൽ 24 മണിക്കൂറും അവരെ ശ്രദ്ധിക്കുന്നുണ്ടായിരുന്നു, ഒരു മാസം വരെ ലക്ഷ്മി നായർക്ക് ഇവിടുന്ന് യാത്ര ചെയ്തു യു കെയിൽ പോകാൻ സാധിച്ചിരുന്നില്ല. ഒരു മാസം കഴിഞ്ഞിട്ട് ലക്ഷ്മി അവിടെ എത്തുന്നതെന്നും ഒക്കെ വീഡിയോയിലൂടെ പങ്കുവയ്ക്കുന്നുണ്ട്. നാട്ടിൽ ആയിരുന്നുവെങ്കിൽ നമുക്ക് കുഞ്ഞുങ്ങളെ നോക്കാൻ ഒരാൾ, കുളിപ്പിക്കാൻ ഒരാൾ, തുണിയലക്കാൻ ഒരാൾ അല്ലെങ്കിൽ ബാക്കിയുള്ള\nകാര്യങ്ങൾ ആയുർവേദ ട്രീറ്റ്മെന്റ് എല്ലാം സ്റ്റാർട്ട് ചെയ്യും പക്ഷേ ഇവിടെ അതിന്റെ ഒന്നും ആവശ്യമില്ല അവർ നന്നായി തന്നെ അവരുടെ രീതിയിൽ നോക്കുന്നുണ്ട്. ഹസ്ബൻഡ് അശ്വിനാണ് ആദ്യ ദിവസംമൊക്കെ കുഞ്ഞുങ്ങളെ നോക്കിയിരുന്നത്. മൂന്നാമത്തെ ദിവസം വീട്ടിലേക്ക് വരാം എന്നും കുഞ്ഞുങ്ങളെ കാറിൽ സീറ്റ്ൽ തന്നെ വയ്ക്കണമെന്ന് ഒക്കെ ഹോസ്പിറ്റലിൽ നിന്നും പറഞ്ഞിരുന്നു, അവിടുത്തെ രീതി അങ്ങനെയാണത്രേ. അശ്വിന്റെ വീട്ടുകാർ കൂടെയുണ്ടായിരുന്നു. ഒറ്റയ്ക്കായിരുന്നു പാർവതി എല്ലാം ചെയ്തുകൊണ്ടിരുന്നത് മക്കളുടെ പേര് യുവാൻ, വിഹാൻ, ലിയ എന്നാണ് ആറുമാസമായി ഇപ്പോൾ കുട്ടികൾക്ക്.\nവേദികയും സുമിത്രയും തമ്മിൽ വാക്പയറ്റ്.!! കാർ വാങ്ങാൻ സിദ്ധു വന്നേ പറ്റൂ എന്ന് വാശിപിടിച്ച് വേദിക. ശീതളിന്റെ അഡ്മിഷന് സിദ്ധു വരണമെന്ന് സുമിത്രയും. സിദ്ധു ആർക്കൊപ്പമെന്ന് നോക്കി പ്രേക്ഷകർ..


ഐഎസ്എല് മത്സരക്രമമായി; ഉദ്ഘാടന മത്സരത്തില് ബ്ലാസ്റ്റേഴ്സ് മോഹന് ബഗാനെതിരെ |\nFriday, October 30, 2020 9:40 PM IST\nകൊച്ചി: കോവിഡ് പശ്ചാത്തലത്തില് ഗോവയില് നടക്കുന്ന ഐഎസ്എല് ഏഴാം സീസണ് മത്സരങ്ങളുടെ ക്രമം പ്രഖ്യാപിച്ചു. ഉദ്ഘാടന മത്സരത്തില് കേരള ബ്ലാസ്റ്റേഴ്സ് നിലവിലെ ചാമ്പ്യന്മാരായ എടികെ മോഹന് ബഗാനെ നേരിടും. ബംബോളിം ജിഎംസി സ്റ്റേഡിയത്തിലാണ് മത്സരം.\n11 റൗണ്ട് മത്സരങ്ങളുടെ ഫിക്സ്ചറാണ് സംഘാടകര് പുറത്തുവിട്ടത്. നവംബര് 27നാണ് ലീഗിലെ ആദ്യ കോല്‍ക്കത്ത ഡെര്‍ബി. ലീഗിലെ പുതുമുഖമായ ഈസ്റ്റ് ബംഗാള് എടികെ മോഹന് ബഗാനെ നേരിടും.\nഫറ്റോര്‍ഡ ജവഹര്‍ലാല് നെഹ്റു സ്റ്റേഡിയം, ബംബോളിം ജിഎംസി സ്റ്റേഡിയം, വാസ്‌കോ തിലക് മൈതാന് എന്നീ മൂന്ന് അടച്ചിട്ട വേദികളിലാണ് ഇത്തവണ മത്സരങ്ങളെല്ലാം. ആകെ 115 മത്സരങ്ങള്. കഴിഞ്ഞ സീസണുകളില് ഇത് 95 ആയിരുന്നു.\nഡബിള് റൗണ്ട് റോബിന് ഫോര്‍മാറ്റില് എല്ലാ ക്ലബ്ബുകളും രണ്ടു തവണ പരസ്പരം മത്സരിക്കും. പട്ടികയിലെ ആദ്യനാലു ടീമുകള് പ്ലേ ഓഫിന് യോഗ്യത നേടും. എല്ലാ ഞായറാഴ്ചകളിലും രണ്ടു മത്സരങ്ങള് വീതമുണ്ടാവും. അവശേഷിക്കുന്ന 55 ലീഗ് മത്സങ്ങളുടെ ക്രമം പിന്നീട് പ്രഖ്യാപിക്കും.\nന്യൂഡൽഹി: കർഷക നിയമം മോദിയുടെ സുഹൃത്തുക്കൾക്ക് വേണ്ടിയുള്ളതാണെന്ന് രാഹുൽ ഗാന്ധി. കർഷകരെ ചൂഷണം ചെയ...


July 2022 - 1:57 pm IST\nഅങ്ങനെയെങ്കില് വെള്ളത്തിലൂടെ വൈറസ് വ്യാപനം നടക്കുമോയെന്നാണ് ആശങ്ക. പല ഗ്രാമങ്ങളിലേക്കും വെള്ളമെത്തിക്കുന്ന പ്രധാന ജല സ്രോതസാണ് ഗംഗ.\nകഴിഞ്ഞ ഏതാനും ദിവസങ്ങളിലായി ഗംഗയിലൂടെ മൃതദേഹങ്ങള് കൂട്ടമായി ഒഴുകിയെത്തിയെത്തുന്നതിന്‍റെ വാർത്തകളും ചിത്രങ്ങളുമൊക്കെയാണ് സോഷ്യൽ മീഡിയയിൽ ചർച്ചയാകുന്നത്. ഉത്തർപ്രദേശ്, ബിഹാര് എന്നീ സംസ്ഥാനങ്ങളിലെ വിവിധയിടങ്ങളിലായി ഗംഗയിലൂടെ നൂറിലധികം മൃതദേഹങ്ങളാണ് പലപ്പോഴായി ഒഴുകിയെത്തിയത്. കൊവിഡ് ബാധിച്ച് മരിച്ചവരുടെ മൃതദേഹങ്ങളാണ് ഇത്തരത്തില് സുരക്ഷാ മാനദണ്ഡങ്ങള് നോക്കാതെ ഒഴുക്കിവിട്ടിരിക്കുന്നത് എന്നാണ് ഉയരുന്ന ആരോപണം.\nഅങ്ങനെയെങ്കില് വെള്ളത്തിലൂടെ വൈറസ് വ്യാപനം നടക്കുമോയെന്നാണ് ആശങ്ക. പല ഗ്രാമങ്ങളിലേക്കും വെള്ളമെത്തിക്കുന്ന പ്രധാന ജല സ്രോതസാണ് ഗംഗ. അതിനാല് തന്നെ വെള്ളത്തിലൂടെ വൈറസ് പടരുമെങ്കില് അത് കൊവിഡ് വ്യാപനം വന് തോതില് വര്‍ധിപ്പിക്കുമോയെന്നാണ് ആളുകള് ഭയപ്പെടുന്നത്. എന്നാല് ഇത്തരത്തില് വെള്ളത്തിലൂടെ കൊവിഡ് വ്യാപനം ഉണ്ടാകാനുള്ള സാധ്യത കുറവാണെന്നാണ് വിദഗ്ധര് നല്‍കുന്ന സൂചന. കൊവിഡ് ബാധിച്ച് മരിച്ചവരുടെ തന്നെ മൃതദേഹങ്ങളാണോ കണ്ടെത്തപ്പെട്ടിട്ടുള്ളത് എന്നതില് സ്ഥിരീകരണമായിട്ടില്ല.\nഅങ്ങനെയല്ലെങ്കില് പോലും ഗംഗയില് ഇത്തരത്തില് മൃതദേഹങ്ങള് ഒഴുക്കിവിടുന്നത് സ്വീകാര്യമായ സംഗതിയല്ല. എന്നാല് ഗ്രാമങ്ങളിലേക്ക് വെള്ളമെത്തിക്കുന്ന ഉറവിടമായതിനാല് കൊവിഡ് വ്യാപനം സംഭവിക്കുമോയെന്ന ആശങ്ക പ്രസക്തമാണ്. സാധാരണഗതിയില് പുഴവെള്ളം വിതരണത്തിനെത്തിക്കുമ്പോള് ചില പ്രോസസിംഗ് നടക്കുന്നുണ്ട്. അത് ഈ സാഹചര്യത്തിലും സുരക്ഷ വാഗ്ദാനം ചെയ്യുന്നുണ്ട്. മറിച്ച് നേരിട്ട് പ്രദേശങ്ങളിലെ പുഴയില് നിന്ന് വെള്ളം ശേഖരിക്കുന്നത് ഒഴിവാക്കുന്നതായിരിക്കും ഉചിതം- ഐഐടി കാണ്‍പൂരിലെ പ്രൊഫസറായ സതീഷ് താരെ പറയുന്നു.\nവെള്ളത്തിലൂടെ കൊറോണ വൈറസ് പടരാനുള്ള സാധ്യത കുറവാണെന്ന് തന്നെയാണ് മുമ്പ് വന്നിട്ടുള്ള പഠനറിപ്പോര്‍ട്ടുകളും സൂചിപ്പിച്ചിട്ടുള്ളത്. എന്നാല് പരിപൂര്‍ണമായി ഈ സാധ്യത തള്ളിക്കളയാനാകില്ലെന്നും വിദഗ്ധര് അറിയിച്ചിരുന്നു. വായുവിലൂടെ തന്നെയാണ് വലിയ പങ്കും വൈറസ് വ്യാപനം നടക്കുന്നതെന്നും ഗവേഷകര് പറയുന്നു.\nGanges dead body


വടകരയിൽ അമ്മയോടൊപ്പം നടന്നു പോകുമ്പോള് കാറിടിച്ചു പരിക്കേറ്റ കുട്ടി മരിച്ചു | child died in accident during walking with mother - Malayalam Oneindia\nവടകരയിൽ അമ്മയോടൊപ്പം നടന്നു പോകുമ്പോള് കാറിടിച്ചു പരിക്കേറ്റ കുട്ടി മരിച്ചു\nUpdated: Sun, May 6, 2018, 10:23 [IST]\nവടകര:സംസ്ഥാന പാതയിൽ വള്ളിക്കാട് ബാലവാടിയില് കാറപകടത്തില് പരിക്കേറ്റ് ചികിത്സയിലായിരുന്ന ഏഴുവയസുകാരി മരിച്ചു. ബാലവാടി കാളിയത്ത് താഴകുനി മധുരാജിന്റെ മകള് ദേവിക(7) ആണ് മരിച്ചത്. മെയ് മൂന്നിന് വൈകുന്നേരം ബാലവാടിയിലെ സ്പീഡ് ബ്രേക്കറിന് സമീപമാണ് നിയന്ത്രണം വിട്ട കെ.എല്-18-എന് 4864 നമ്പര് മാരുതി സെലേറിയോ കാര് അപകടത്തില്‍പെട്ടത്.\nബൈക്കിലിടിച്ച കാര് കാല്‍നടയാത്രക്കാരായിരുന്ന ദേവികയെയും അമ്മ അബിദയെയും അയല്‍വാസിയായ വയനോളി ഷൈനി എന്ന വീട്ടമ്മയെയും ഇടിച്ചു തെറിപ്പിക്കുകയായിരുന്നു. ഗുരുതരമായി പരിക്കേറ്റ ദേവികയും മറ്റുള്ളവരും കോഴിക്കോട് മെഡിക്കല്‍കോളജ് ആശുപത്രിയില് ചികിത്സയിലായിരുന്നു. ഇന്നലെ രാവിലെയോടെയാണ് ദേവിക മരിച്ചത് .\nഷൈനി ഇപ്പോഴും ചികിത്സയിലാണ്.ഏക മകളാണ് ദേവിക.ദേശീയപാതയില് ഇരിങ്ങലില് കാല്‍നട യാത്രക്കാരന് റോഡ് മുറിച്ചു കടക്കുന്നതിനിടയില് കാറിടിച്ച് മരിച്ചു. ഇരിങ്ങല് തെരുവിലെ നിര്‍മ്മാണ തൊഴിലാളിയായ മഠത്തില്‍വയലില് രാജന് (52) ആണ് മരിച്ചത്. വെള്ളിയാഴ്ച രാത്രി9മണിയോടെയാണ് അപകടം. ഗുരുതരമായി പരുക്കേറ്റ രാജനെ കോഴിക്കോട് മെഡിക്കൽ കോളജിൽ എത്തിച്ചെങ്കിലും ശനിയാഴ്ച പുലർച്ചയോടെ മരിച്ചു. ഭാര്യ: ലീന. മക്കള്: അശ്വനി, ആരതി. സഹോദരങ്ങള്: ശശി, രമണി, പരേതനായ ശ്രീധരന്.\nkozhikode vadakara കോഴിക്കോട് വടകര child death accident മരണം അപകടം\nchild died in accident during walking with mother


ഭീകരരെ നിലയ്ക്ക് നിര്‍ത്തണം: ആര്‍എസ്എസ് - VSK Kerala\nകൊച്ചി: ഭീകരാവസ്ഥസൃഷ്ടിച്ച് നിരപരാധികളെ കൊന്നൊടുക്കുന്ന പോപ്പുലര് ഫ്രണ്ട്, എസ്ഡിപിഐ ഭീകരരെ നിലയ്ക്ക് നിര്‍ത്താന് സംസ്ഥാന സര്‍ക്കാര് തയ്യാറാകണമെന്ന് ആര്‍എസ്എസ് പ്രാന്തകാര്യവാഹ് പി.എന്. ഈശ്വരന് ആവശ്യപ്പെട്ടു. ആര്‍എസ്എസ് പാലക്കാട് തേനാരി മണ്ഡല് ബൗദ്ധിക്ക് പ്രമുഖ് സഞ്ജിത്തിനെ കൊലചെയ്ത സംഭവം മനുഷ്യമനസാക്ഷിയെ ഞെട്ടിപ്പിക്കുന്നതാണ്.\nപട്ടാപ്പകല് ഭാര്യയുടെ മുമ്പില് വെച്ചാണ് ഇരുപത്തിയേഴുകാരനെ വെട്ടിക്കൊലപ്പെടുത്തിയത്. 2009 ല് തന്നെ സഞ്ജിത്തിനെ ഭീകരര് ലക്ഷ്യമിട്ടിരുന്നു എന്നതിന്‍റെ തെളിവാണ് എസ്ഡിപിഐയുടെ സാമൂഹ്യ മാധ്യമങ്ങളിലെ പോസ്റ്റുകള്. മൂന്ന് തവണ വധശ്രമം ഉണ്ടായി. എന്നാല് കുറ്റവാളികള്‍ക്കെതിരെ ശക്തമായ നിലപാടെടുക്കാന് പോലീസ് തയ്യാറാകാത്തതാണ് കൊലപാതകികള്‍ക്ക് വീണ്ടും പ്രോത്സാഹനമായത്. അക്രമികള് സഞ്ചരിച്ച കാറോ പ്രതികളെയോ പോലീസിന് കണ്ടെത്താന് കഴിഞ്ഞിട്ടില്ല. ഭീകരര്‍ക്ക് പോലീസിന്‍റെ ഒരു വിഭാഗത്തിന്‍റെയും സംസ്ഥാനസര്‍ക്കാറിന്‍റെയും ഒളിഞ്ഞും തെളിഞ്ഞുമുള്ള പിന്തുണയുണ്ട് എന്നതിന്‍റെ തെളിവാണിത്.\nഎതിരാളികളെ വകവരുത്തി ഇല്ലാതാക്കാമെന്ന ഇസ്ലാമികഭീകരരുടെ സ്വപ്നം വിലപ്പോവില്ലെന്ന് ഭീകരസംഘടനകള് തിരിച്ചറിയണം. നീതിന്യായവ്യവസ്ഥയിലും ജനാധിപത്യ ക്രമത്തിലുമുള്ള വിശ്വാസം ഇക്കൂട്ടര് ബലഹീനതയായാണ് പരിഗണിക്കുന്നതെങ്കില് അക്രമികള്‍ക്ക് മനസ്സിലാകുന്ന ഭാഷയില് പ്രതികരിക്കാന് പൊതുസമൂഹവും അധികാരികളും മുന്നോട്ട് വരണം. നിലവിലുള്ള ഗുരുതരസാഹചര്യത്തെ തിരിച്ചറിയാന് സംസ്ഥാന സര്‍ക്കാറിന് കഴിയേണ്ടതുണ്ട്. നിരപരാധികളായ യുവാക്കളുടെ രക്തം കേരളത്തിലെ തെരുവുകളില് ഒഴുക്കുന്നത് അവസാനിപ്പിക്കുകയാണ് അഭികാമ്യമെന്ന് ഇസ്ലാമിക ഭീകരസംഘടനകള് മനസ്സിലാക്കണം. അതിഭീകരവും നിഷ്ഠൂരവുമായ പാലക്കാട്ടെ കൊലപാതകത്തിനെതിരെ പൊതുസമൂഹം രംഗത്തുവരണമെന്ന് അദ്ദേഹം ആവശ്യപ്പെട്ടു.\nസഞ്ജിത്ത് കൊല്ലപ്പെട്ടതിന് പിന്നിൽ ആസൂത്രിതമായ നീക്കം നടന്നിട്ടുണ്ട്. തൃശ്ശൂരിൽ ബിജു കൊല്ലപ്പെട്ട് ഒരു മാസം തികയും മുമ്പേയാണ് പാലക്കാട് ജില്ലയിൽ സഞ്ജിതിന്‍റെ കൊലപാതകം നടക്കുന്നത്. ഇത് ഒറ്റപ്പെട്ടതോ യാദൃച്ഛികമോ ആയ സംഭവമല്ല. കൊലയാളികളെ മാത്രമല്ല കൊല്ലിച്ചവരെയും പിടികൂടി ശിക്ഷിക്കാൻ സർക്കാർ തയ്യാറാകണമെന്ന് പി.എൻ. ഈശ്വരൻ ആവശ്യപ്പെട്ടു.


എന്റെ ചില കുറിപ്പുകള്: ഞാനും കുഞ്ഞും\nPosted by Sathees Makkoth | Asha Revamma at 2:35 PM\nDecember 11, 2010 at 4:23:00 PM GMT+5:30\nകഥയിലെ പ്രമേയം വളരെ നല്ലത്. പണ്ട് ദൂരദര്‍ശനില് കേട്ടിരുന്ന ഒരു പാട്ട് ഓര്‍മ്മ വരുന്നു. ഓടിയാടേണ്ട പെണ്‍കിടാവ് ഇവള് എന്തോര്‍ത്ത് തലകുനിപ്പൂ..\nഇതേപോലെ തന്നെ കുട്ടിയുടെ നൊമ്പരത്തിന്റെ കഥ ഈയടുത്ത് ഞാനുമൊരെണ്ണം പറഞ്ഞു. എന്റെ ബ്ലോഗില്.. ‘ഒരു എക്സ്‌റേ മെഷിന്റെ ആത്മഗത‘മെന്ന പേരില്.\nDecember 11, 2010 at 6:26:00 PM GMT+5:30\nകൊള്ളാം ..വളരെ നല്ല കഥ ...\nDecember 12, 2010 at 1:38:00 AM GMT+5:30\nവരാന് കുറച്ചു വൈകി. അതുകൊണ്ട് രണ്ടു കഥകളും ഒന്നിച്ചു വായിച്ചു. ആശംസകള്!!\nDecember 13, 2010 at 7:04:00 AM GMT+5:30\nനല്ലൊരു അവതരണം... നന്നായിട്ടുണ്ട്, ആശംസകള്\nDecember 13, 2010 at 12:20:00 PM GMT+5:30\nJanuary 15, 2011 at 8:48:00 PM GMT+5:30\nഅവര് പറഞ്ഞത് ഞാൻ കേട്ടു. “എന്തിനാടി ഒറ്റയ്ക്ക് ഇതിന്നുമാത്രം കഷ്ടപ്പെടുന്നേ... ആ കൊച്ചിനെ കൂടി ഇങ്ങോട്ട് കൊണ്ടുവന്നുകൂടെ നിനക്ക്. ഇക്കാലത്ത് പെങ്കൊച്ചുങ്ങളെ പഠിപ്പിച്ചിട്ട് വലിയ കാര്യമൊന്നുമില്ല.”\nPennu thanneya penninte shathru ennu amma parayunnath ethra sheriya\nSeptember 18, 2014 at 3:41:00 PM GMT+5:30


ഫേസ്ബുക്കിലെ ഞെരമ്പ് രോഗികളോട് – Boolokam\nഈയിടെയായി നമ്മുടെ ഫേസ്ബുക്ക് ഫ്രെണ്ട്സ് ലിസ്റ്റില് ഉള്ള അല്ലെങ്കില് ജിമെയിലില് ഉള്ള മാന്യന്‍മാര് എന്ന് തോന്നുന്ന പലരില് നിന്നും പലരീതിയില് ക്ഷമാപണം വന്നു കൊണ്ടിരിക്കയാണ്. അതും മാന്യന്മാര് എന്ന് പറഞ്ഞാല് അതില് പല രാഷ്ട്രീയ നേതാക്കന്മാരും, മത സാമൂഹിക പ്രവര്‍ത്തകന്‍മാര് വരെ ഉള്‍പ്പെടും. ആ ക്ഷമാപണങ്ങള് ഇങ്ങനെ ഒക്കെയാണ്.\nസുഹൃത്തുക്കളെ, ഞാന് അറിയാതെ (ഓ, പിന്നെ.. ഒന്ന് പോ ചെക്കാ..) എന്‍റെ ഫേസ്ബുക്ക് അല്ലെങ്കില് ജിമെയില് അക്കൌണ്ടില് നിന്നും പല തരാം വീഡിയോകള് ഷെയര് ചെയ്യപ്പെട്ടതായി കാണുന്നു. അതെല്ലാം ക്ലീന് ചെയ്തിട്ടുണ്ട്. ദയവായി ക്ഷമിക്കുമല്ലോ?\nസുഹൃത്തുക്കളെ, എന്‍റെ ഫേസ്ബുക്ക് അല്ലെങ്കില് ജിമെയില് അക്കൗണ്ട് ഹാക്ക് ചെയ്യപ്പെട്ടിരിക്കുന്നു. എന്റേതായി വല്ല ചീത്ത വീഡിയോകളും ഷെയര് ചെയ്യപ്പെട്ടതായി കാണുമെങ്കില് ക്ഷമിക്കുമല്ലോ?\nഹലോ ഫ്രെണ്ട്സ്, എന്‍റെ അക്കൗണ്ട് ഞാനില്ലാത്ത സമയത്ത് ഓഫീസില് വെച്ച് ആരോ ഉപയോഗിച്ചിരിക്കുന്നു. അത് പോലെ മാന്യതയ്ക്ക് നിരക്കാത്ത പല വീഡിയോകളും ഷെയര് ചെയ്തതായും പലരും കംപ്ലൈന്റ്റ് പറയുന്നതായും കണ്ടു. അത് സാദരം ക്ഷമിക്കുമല്ലോ?\nഹലോ എന്‍റെ ഫേസ്ബുക്ക് അക്കൌണ്ടില് വൈറസ് കയറിരിക്കുന്നു. ആ വൈറസ് ഞാന് അറിയാതെ പല വീഡിയോകളും എന്‍റെ പ്രൊഫൈലില് നിന്നും ഷെയര് ചെയ്യുന്നു. അത് കൊണ്ട് ക്ഷമിക്കുമല്ലോ?\nഒരു ഞെരമ്പ് രോഗി ഷെയര് ചെയ്തത്\nഈ ജാമ്യം എടുക്കല് ഒക്കെ കണ്ടാല് തോന്നും ഇവര് ഉറുമ്പിനെ പോലും നോവിക്കാന് അറിയാത്ത ആളുകള് ആണെന്ന്. എന്നാല് സത്യം അതൊന്നുമല്ല. നമ്മള് ടൈറ്റിലില് പറഞ്ഞ പോലെ തികച്ചു ഞെരമ്പ് രോഗികള് തന്നെയാണിവര്. പലതരം നല്ല നല്ല വീഡിയോകള് ഷെയര് ചെയ്യുന്നവരെ പറ്റി അല്ല ഞന് പറഞ്ഞു വരുന്നത്. മറിച്ച്, തങ്ങളുടെ തന്നെ ഞെരമ്പ് രോഗികള് ആയ ഫ്രെണ്ട്സില് നിന്നും ഷെയര് ചെയ്യപ്പെട്ടു വരുന്ന ഇക്കിളി വീഡിയോകള് കാണാന് ഉള്ള അതീവ താല്പര്യത്തോടെ മള്‍ട്ടി നാഷണല് കമ്പനിയിലെ മാനേജര് പോസ്റ്റില് ഇരിക്കുന്ന ആളുകള് പോലും ആ വീഡിയോയില് ക്ലിക്ക് ചെയ്തു പോവുകയാണ്. എന്നിട്ട് വീഡിയോ മുഴുവന് കണ്ടു തീര്‍ത്ത ശേഷം താനൊന്നും അറിയില്ലേ രാമനാരായണ എന്ന് പറഞ്ഞു ഇരിക്കുമ്പോള് ആവും ഏതെന്കിലും ഫ്രെണ്ട് തങ്ങള് കണ്ട വീഡിയോക്ക് താഴെ കമന്റ് ചെയ്തതായി കാണുന്നത്. അപ്പോഴാകും ഈ പകല് മാന്യന് തങ്ങള് രഹസ്യമായി വീഡിയോ കണ്ടത് തന്റെ ഫ്രെണ്ട്സ് ലിസ്റ്റിലെ പത്തെഴുന്നൂറോളം പേരും അറിഞ്ഞെന്ന വിവരം അറിയുന്നത്. ഉടനെ ചാടി എഴുന്നേറ്റു വരും മുകളില് പറഞ്ഞ പോലെ ഉള്ള ക്ഷമാപണങ്ങള്.\nഇനി അത്തരം വീഡിയോകളെ കുറിച്ച് അല്പം\nഈയിടെ ഫേസ്ബുക്ക് പുറത്തിറക്കിയ അതിന്റെ ലേറ്റസ്റ്റ് വെര്‍ഷന് ആയ ടൈംലൈന്‍റെ കൂടെയുള്ള അപ്ളികെഷന്‍സ് ആണ് പലരെയും ഈ കുടുക്കില് ചാടിക്കുന്നത്. ഫേസ്ബുക്ക് പുറത്തിറക്കിയതില് വെച്ച് ഏറ്റവും വിജയകരവും എന്നാല് ഭാവിയില് ഫേസ്ബുക്കിന്റെ തന്നെ മരണത്തിന് കാരണമായേക്കാവുന്ന ഒരു വൈറല് മാര്‍ക്കറ്റിംഗ് ടൂള് ആണ് ടൈംലൈന് ആപ്പ്സ്. ലോകത്തെ ഒട്ടു മിക്ക മാധ്യമ ഭീകരന്മാരും ഇപ്പോള് ഈ പുതിയ ആപ്പിന്റെ പിറകില് ആണ്.\nഎന്താണെന്നോ അതിന്റ പ്രത്യേകത, വാഷിംഗ്ടണ് പോസ്റ്റിന്റെ ടൈംലൈനില് ആരെങ്കിലും കയറി അതിലെ പോസ്റ്റ് വായിച്ചു എന്നിരിക്കട്ടെ. ഉടനെ തന്നെ അദ്ദേഹം ഇന്ന പോസ്റ്റ് വായിച്ചു എന്ന് അദ്ധേഹത്തിന്റെ ഫേസ്ബുക്ക് വാളില് ഷെയര് ചെയ്യപ്പെടും. അത് അദ്ധേഹത്തിന്റെ ഫ്രെണ്ട്സ് ലിസ്റ്റില് പെട്ട എല്ലാര്ക്കും കാണുകയും ചെയ്യാം.\nഇനി നമ്മുടെ ഞെരമ്പ് രോഗികളുടെ കാര്യത്തില് സംഭവിക്കുന്നത്.\nയൂട്യൂബ് കഴിഞ്ഞാല് ലോകത്തെ പ്രധാന വീഡിയോ വെബ്സൈറ്റുകള് ആയ മെറ്റാകഫെ, ഡെയിലിമോഷന് എന്നിവയാണ് ഇപ്പോള് ഫേസ്ബുക്കിലെ പല മാന്യന്‍മാര്‍ക്കും എട്ടിന്റെ പണി കൊടുത്തു കൊണ്ടിരിക്കുന്നത്. അവരുടെ ഫേസ്ബുക്ക് ആപ്പില് കയറി ലോഗിന് റിക്വസ്റ്റ് കൊടുക്കുന്നതോടെ പറ്റുന്ന ഒരു ചെറിയ അബദ്ധം ആണ് ഈ പണി കൊടുക്കുന്നത്.\nനിങ്ങളുടെ പോസ്റ്റ് ആരൊക്കെ കാണാം എന്ന് ചോദിക്കുന്നിടത്ത് ‘friends’ എന്ന് കൊടുക്കാതെ പകരം ‘only me’ എന്നാക്കിയാല് ഈ പ്രശ്നം പോയിക്കിട്ടും. ഇനി അഥവാ നിങ്ങള്ക്ക് ഈ ആപ്ലിക്കേഷന് എടുത്തു കളയണം എന്നിരിക്കട്ടെ, നേരെ വലതു ഭാഗത്ത് കാണുന്ന ഫേസ്ബുക്ക് അക്കൗണ്ട് സെറ്റിങ്ങ്സില് കയറുക.ശേഷം ആപ്പ്സ് എന്നാ സെക്ഷന് സെലക്ട് ചെയ്യുക. അതില് നിങ്ങള് നിങ്ങളുടെ ഫേസ്ബുക്ക് അക്കൌണ്ടില് ഉപയോഗിച്ച് കൊണ്ടിരിക്കുന്ന എല്ലാ ആപ്ലിക്കേഷനുകളും ലിസ്റ ചെയ്യപ്പെടും. അതില് നിന്നും ആവശ്യമില്ലാത്തത് എടുത്തു ഡിലീറ്റ് അടിക്കാം.\nഇനി ഇതൊന്നും ചെയ്യാന് നിങ്ങള്‍ക്ക് സമയം ഇല്ലെങ്കില് (വീഡിയോ കാണാന് സമയം ഉണ്ടെങ്കിലും)\nഇനി ഇതൊന്നും ചെയ്യാന് സമയമില്ലാത്ത ആള് ആണെങ്കില്, കൂടാതെ അത്തരം വീഡിയോകള് കണ്ടേ തീരൂ എങ്കില് ഫേസ്ബുക്കില് കാണുന്ന ആ വീഡിയോ ലിങ്കില് ക്ലിക്ക് ചെയ്യാതെ അതിന്റെ ടൈറ്റില് മാത്രം കോപ്പി ചെയ്യുക. ശേഷം ഗൂഗിളില് പേസ്റ്റ് ചെയ്യുക. ബാക്കി പറയേണ്ട കാര്യം ഇല്ലല്ലോ?\nലാസ്റ്റ് ബോള്: ഫേസ്ബുക്കില് ഇങ്ങനെ ഒരു വൈറസ് ഇല്ല. ഇത് ഫേസ്ബുക്ക് തന്നെ ഇറക്കിയ ഒരു വൈറല് മാര്‍ക്കറ്റിംഗ് ടൂള് ആണ്. മെറ്റാകഫെയിലും ഡെയിലിമോഷനിലും കയറി അശ്ലീല വീഡിയോ കാണുന്നവരുടെ വാളില് മാത്രമേ അത്തരം വീഡിയോകള് ഷെയര് ചെയ്യപ്പെടൂ. അത്തരം വീഡിയോ കാണുകയും ചെയ്യും, എന്നിട്ട് നല്ല പിള്ള ചമയുകയും ചെയ്യും.\nഎന്ത് പോക്രിത്തരം കാണിച്ചാലും ലാസ്റ്റ് എല്ലാം വൈറസിന്റെ മേലില്. പാവം വൈറസ്, അവനെന്തു പിഴച്ചു?\nനമ്മെ അത്ഭുത ലോകത്തെത്തിക്കുന്ന സനം പുരിയുടെ ഗാനങ്ങൾ


സൽപ്രവർത്തികൾ ഒന്നും തുണച്ചില്ല; പരിഷ്കരിച്ച V-ക്രോസിന് 48,000 രൂപ പിഴ ചുമത്തി MVD - Malayalam DriveSpark\nUpdated: Friday, August 14, 2020, 22:18 [IST]\nഇന്ത്യയിൽ വാഹനങ്ങളുടെ പരിഷ്കരണത്തിന്/ മോഡിഫിക്കേഷന് പരക്കെ നിരോധനമുണ്ട്. കഴിഞ്ഞ വർഷം കേരള MVD- വെള്ളപ്പൊക്ക രക്ഷാപ്രവർത്തനങ്ങളിൽ ഏർപ്പെട്ട നിരവധി പരിഷ്കരിച്ച ഓഫ് റോഡ് വാഹനങ്ങൾക്ക് പിഴ ചുമത്തിയിരുന്നു.\nപരിഷ്‌കരിച്ച വാഹനങ്ങളുടെ ആരാധകരും ഉടമകളും ഇതിനെ ശക്തമായി എതിർത്തിരുന്നു. ഇതിനു പിന്നാലെ ഇന്ത്യയിലെ ഏറ്റവും ജനപ്രിയമായ ഇസൂസു V-ക്രോസിന്റെ ഉടമയായ എബിൻ അബ്രഹാമിന് ഈ വർഷം കേരള MVD- 48,000 രൂപ പിഴയാണ് ചുമത്തിയിരിക്കുന്നത്.\nആരോ അജ്ഞാതർ കാറിനെക്കുറിച്ച് പൊലീസിന് സൂചന നൽകിയതിനെ തുടർന്നാണ് MVD- യുടെ നടപടി. MVD- -യുടെ സോഷ്യൽ മീഡിയ പ്ലാറ്റ്‌ഫോമിലേക്ക് പരിഷ്‌ക്കരിച്ച V-ക്രോസിന്റെ ഫോട്ടോ ആരോ അയച്ചതായി ഒരു സ്ക്രീൻഷോട്ട് വ്യക്തമാക്കുന്നു.\nവാഹനം നിലവിൽ കേരളത്തിലില്ലെന്നും സംസ്ഥാന പരിധിയിൽ വരാത്ത വാഹനങ്ങൾക്കെതിരെ നടപടിയെടുക്കാനാവില്ലെന്നും മോട്ടോർ വാഹന വകുപ്പ് മറുപടി നൽകി. എന്നിരുന്നാലും, അജ്ഞാതൻ കാറിന്റെ യഥാർഥ സ്ഥാനത്തെക്കുറിച്ച് വിരവരം നൽകുകയും വാഹനം കേരളത്തിലുണ്ടെന്നും MVD- -യെ അറിയിച്ചു.\nMVD- യിൽ നിന്നുള്ള ഒരു സംഘം തങ്ങൾക്ക് ലഭിച്ച ഗാരേജ് ലൊക്കേഷനിൽ എത്തി ഉടമയ്ക്ക് 48,000 രൂപ പിഴ ചുമത്തി. എന്നിരുന്നാലും, പിഴയുമായി കോടതിയിൽ പോകാനും പിഴ പോലീസുകാർക്ക് നേരിട്ട് നൽകാതിരിക്കാനുമാണ് ഉടമ തീരുമാനിച്ചത്. തെറ്റായ കാരണങ്ങൾക്കാണ് പിഴ ചുമത്തിയത് എന്ന് തോന്നിയാൽ ഒരു ഇന്ത്യൻ പൗരന് ചലാനുമായി കോടതിയെ സമീപിക്കാം.\nഎന്നിരുന്നാലും, നിയമമനുസരിച്ച്, പരിഷ്കരിച്ച V-ക്രോസ് നിയമവിരുദ്ധമാണ്, മാത്രമല്ല ഇത് പൊതു റോഡുകളിൽ ഓടിക്കാൻ കഴിയില്ല.\nരസകരമെന്നു പറയട്ടെ, നിങ്ങൾക്ക് ഇന്ത്യയിൽ വാഹനങ്ങൾ പരിഷ്കരിക്കാനാകും, പക്ഷേ നിങ്ങൾ പൊതു റോഡുകളിൽ വാഹനം ഉപയോഗിക്കുകയാണെങ്കിൽ മാത്രമേ പൊലീസിന് ചലാൻ അല്ലെങ്കിൽ പിഴ ചുമത്തൂ.\nഇസൂസു V-ക്രോസ് ഉടമയ്ക്ക് പിഴ നൽകിയ MVD- യുടെ സംഘം റോഡിൽ അല്ല ഗാരേജിലാണ് കാർ കണ്ടെത്തിയത്. എന്നിരുന്നാലും, റോഡുകളിൽ പരിഷ്കരിച്ച V-ക്രോസ് ഓടിക്കുന്നതിന് സോഷ്യൽ മീഡിയ പ്ലാറ്റ്‌ഫോമുകളിൽ മതിയായ തെളിവുകൾ ഉണ്ട്. ഈ വാഹനം കേരളത്തിലെ പ്രളയ സമയത്ത് രക്ഷാപ്രവർത്തനങ്ങളിൽ ഏർപ്പെട്ടിരുന്നു.\nഇന്ത്യയിലെ ഏറ്റവും പ്രചാരമുള്ള പരിഷ്കരിച്ച V-ക്രോസ് പിക്ക് അപ്പുകളിലൊന്നാണിത്. ആറ് ഇഞ്ച് ലിഫ്റ്റ് കിറ്റ് ലഭിച്ച ആദ്യത്തെ V-ക്രോസ് ആയിരുന്നു ഇത്. ഒരു മിനി മോൺസ്റ്റർ ട്രക്ക് പോലെ വാഹനം കാണപ്പെടുന്നു.\nഅനന്തര വിപണന ബുൾബാർ, ലൈറ്റ്ബാർ, ഓഫ്-റോഡ് സ്പെക്ക് ടയറുകൾ എന്നിവ ഉൾപ്പെടെ നിരവധി പരിഷ്കാരങ്ങൾ കാറിൽ ഉണ്ട്. സോഷ്യൽ മീഡിയ പ്ലാറ്റ്‌ഫോമുകളിലെ ആകർഷണ കേന്ദ്രം കൂടിയായ ഈ വാഹനത്തിന് പ്രദേശികമായി വളരെയധികം ആരാധകരുണ്ട്.\nചലാന്റെ കൃത്യമായ വിശദാംശങ്ങൾ ഇതുവരെ അറിവായിട്ടില്ല. വാഹനത്തിനെതിരായ ആരോപണങ്ങളും പൊലീസുകാർ വെളിപ്പെടുത്തിയിട്ടില്ല. എന്നിരുന്നാലും, ഇത്തരം പിഴകൾ അവസാനിപ്പിക്കണമെന്ന് ആരാധകർക്കിടയിൽ സംഭവം കോളിളക്കമുണ്ടാക്കി.\nഎന്തെങ്കിലും ലംഘനങ്ങൾ കണ്ടെത്താൻ പൊലീസും ആർ‌ടി‌ഒയും സോഷ്യൽ മീഡിയ പ്ലാറ്റ്‌ഫോമുകളിൽ സൂക്ഷ്മ നിരീക്ഷണം നടത്തുകയാണിപ്പോൾ. ഇത്തരം നിയമലംഘനങ്ങൾ റിപ്പോർട്ട് ചെയ്യാൻ അവർ ജനങ്ങളെ ആശ്രയിക്കുകയും പിഴ ഉടമയ്ക്ക് നേരിട്ട് വീട്ടിലേക്ക് അയയ്ക്കുകയും ചെയ്യുന്നു.\nModified Isuzu V-Cross Fined Rs 48,000 By Kerala MVD. Read in Malayalam.


ന്യൂയോര്‍ക്ക് : ഗോതമ്പ് കയറ്റുമതിക്ക് ഇന്ത്യ ഗവണ്‍മെന്റ് നിയന്ത്രണം ഏര്‍പ്പെടുത്തിയിട്ടുണ്ടെങ്കിലും, ഭക്ഷ്യക്ഷാമം അനുഭവപ്പെടുന്ന രാജ്യങ്ങള്‍ക്ക് ഗോതമ്പ് നല്‍കാന് സന്നദ്ധമാണെന്ന് ഇന്ത്യന് വിദേശകാര്യവകുപ്പ് സഹമന്ത്രി വി.മുരളീധരന് ഉറപ്പു നല്‍കി.\nറഷ്യ-യുക്രെയ്ന് യുദ്ധത്തെ തുടര്‍ന്ന് ലക്ഷകണക്കിനാളുകളാണ് ഭക്ഷണം ലഭിക്കാതെ പട്ടിണികിടക്കേണ്ടിവന്നിരിക്കുന്നത്. പോഷകാഹാര കുറവും, വിശപ്പു ബാധിച്ച നിരവധി പേര് ഭക്ഷയസുരക്ഷാ ഭീഷിണി നേരിടുന്നു. ഇവരെ സഹായിക്കേണ്ട ഉത്തരവാദിത്വം ഇന്ത്യയെ പോലുള്ള രാജ്യങ്ങള്‍ക്കുണ്ട് എന്ന് യു.എന്. സെക്രട്ടറി ജനറല് അന്റോണിയൊ ഗുട്ടറസ് പരസ്യമായി പ്രസ്താവിച്ചതിന് അനുകൂലമായി പ്രതികരിക്കുകയായിരുന്നു മന്ത്രി മുരളീധരന്.\nഅമേരിക്കാ മുന്‍കൈയെടുത്തു വിളിച്ചു ചേര്‍ത്ത ഗ്ലോബല് ഫുഡ് സെക്യൂരിറ്റി കോള് റ്റു ആക്ഷന്(Global Food Security Cold to Action) മീറ്റിംഗില് പങ്കെടുത്തു സംസാരിക്കുകയായിരുന്നു മന്ത്രി മുരളീധരന്. ഗോതമ്പ് കയറ്റുമതിക്ക്് നിയന്ത്രണം ഏര്‍പ്പെടുത്തി കഴിഞ്ഞ ആഴ്ച ഇന്ത്യ ഗവണ്‍മെന്റ് പുറത്തിറക്കിയ ഉത്തരവ്. ദാരിദ്ര്യം അനുഭവിക്കുന്ന രാജ്യങങളെ കൂടുതല് പട്ടിണിയിലേക്ക് തള്ളിവിടുമെന്ന ആശങ്ക നിലനില്‍ക്കെ അന്താരാഷ്ട്ര മാധ്യമങ്ങള് ഇതിന് വലിയ പ്രാധാന്യം നല്‍കി വാര്‍ത്തകള് നല്‍കിയിരുന്നു. വി.മുരളീധരന്റെ പ്രസ്താവനയോടെ ഈ ആശങ്കക്ക് അറുതി വന്നിരിക്കുന്നുവെന്നാണ് മാധ്യമങ്ങള് പിന്നീട് റിപ്പോര്‍ട്ട് ചെയ്തത്.\nആയിരക്കണക്കിന് മെട്രിക് ടണ് ഗോതമ്പ് ആഫ്രിക്ക, അഫ്ഗാനിസ്ഥാന്, മൈന്‍മാര്, ശ്രീലങ്ക എന്നീ രാജ്യങ്ങളിലേക്ക് ഇന്ത്യ കയറ്റി അയച്ചതായും മന്ത്രി വെളിപ്പെടുത്തി.


കെജ്‌രിവാള് നെല്ലും ഗോതമ്പും കണ്ടാല് തിരിച്ചറിയാത്തവന്; രൂക്ഷ വിമര്‍ശനവുമായി അമരീന്ദര് സിങ് – Chandrika Daily\nBy web desk Tuesday December 8, 2020 08:31 am\nകെജ്‌രിവാള് നെല്ലും ഗോതമ്പും കണ്ടാല് തിരിച്ചറിയാത്തവന്; രൂക്ഷ വിമര്‍ശനവുമായി അമരീന്ദര് സിങ്\nകാര്‍ഷിക ബില്ലിന് ഭേദഗതി വരുത്താന് ശ്രമിക്കാതിരുന്ന നിലപാടിനെ അമരീന്ദര് ചോദ്യം ചെയ്തു. സെപ്റ്റംബര് മുതല് നടന്ന ഒരു സമരങ്ങളിലും കേജ്‌രിവാള് പങ്കെടുത്തിട്ടില്ലെന്നും അദ്ദേഹം ചൂണ്ടിക്കാട്ടി.\nന്യൂഡല്‍ഹി: കര്‍ഷക പ്രക്ഷോഭത്തിന്റെ മറവില് രാഷ്ട്രീയം കളിക്കാനെത്തിയ ഡല്‍ഹി മുഖ്യമന്ത്രി അരവിന്ദ് കേജ്രിവാളിനു മറുപടിയുമായി പഞ്ചാബ് മുഖ്യമന്ത്രി അമരീന്ദര് സിങ്. കര്‍ഷക പ്രക്ഷോഭം നടക്കുന്ന സ്ഥലത്ത് കെജ്രിവാള് എത്തിയതിന് പിന്നാലെയാണ് അമരീന്ദറിന്റെ പരാമര്‍ശം. കേജ്രിവാള് സേവാദാര് എന്ന് സ്വയം വിശേഷിപ്പിച്ചതിനെ അമരീന്ദര് രൂക്ഷമായി പരിഹസിച്ചു.\nകെജ്രിവാള് താഴ്ന്ന നിലയിലുള്ള രാഷ്ട്രീയമാണ് കളിക്കുന്നതെന്ന് അമരീന്ദര് ആരോപിച്ചു. ഗോതമ്പിന്റെയും നെല്ലിന്റെയും വ്യത്യാസമറിയാത്ത ആളാണ്. പിന്നെങ്ങനെയാണ് അദ്ദേഹം കര്‍ഷക സമരത്തിന് പിന്തുണ നല്‍കുക? കള്ളം പറയുന്ന ശീലമുള്ള ഡല്‍ഹി മുഖ്യമന്ത്രിയെ വിശ്വസിക്കാനാകില്ല. കര്‍ഷകര്‍ക്ക് വേണ്ടി നടത്തിയ ഒരു കാര്യമെങ്കിലും കേജ്രിവാളിന് പറയാനുണ്ടോയെന്നും അദ്ദേഹം ചോദിച്ചു.\nകാര്‍ഷിക ബില്ലിന് ഭേദഗതി വരുത്താന് ശ്രമിക്കാതിരുന്ന നിലപാടിനെ അമരീന്ദര് ചോദ്യം ചെയ്തു. സെപ്റ്റംബര് മുതല് നടന്ന ഒരു സമരങ്ങളിലും കേജ്‌രിവാള് പങ്കെടുത്തിട്ടില്ലെന്നും അദ്ദേഹം ചൂണ്ടിക്കാട്ടി. കഴിഞ്ഞയാഴ്ച അമരീന്ദറിനെതിരെ ആരോപണവുമായി കേജ്രിവാളും രംഗത്തെത്തിയിരുന്നു. പഞ്ചാബ് മുഖ്യമന്ത്രിയെപ്പോലെ സ്റ്റേഡിയങ്ങള് തടവറകളാക്കി ഉപയോഗിക്കാത്തതു കൊണ്ടാണ് അമരീന്ദറിനു തന്നോട് വിരോധമെന്നായിരുന്നു കേജ്രിവാള് പറഞ്ഞത്.


ഒടിയന് ട്രെയിലര് റിലീസ് ചെയ്തു; സമൂഹമാധ്യമങ്ങളില് തരംഗമാകുന്നു :: Janmabhumi Daily\nഒടിയന് ട്രെയിലര് റിലീസ് ചെയ്തു; സമൂഹമാധ്യമങ്ങളില് തരംഗമാകുന്നു\nWednesday 10 October 2018 11:30 am IST\nകായംകുളം കൊച്ചുണ്ണിക്കൊപ്പം തിയറ്ററില് പ്രദര്‍ശിപ്പിക്കുന്ന ട്രെയിലര് റിലീസ് ചെയ്യുന്നതിനും ഒരു ദിവസം മുന്‍പെയാണ് ലീക്കായി പുറത്തുവന്നത്. ഒടിയനായുള്ള മോഹന്‍ലാലിന്റെ തീപ്പൊരി ആക്ഷനും ഡയലോഗുമാണ് ട്രെയിലറിനെ വേറിട്ടതാക്കുന്നത്.\nമലയാളസിനിമാ പ്രേക്ഷകര് ആവേശത്തോടെ കാത്തിരിക്കുന്ന ഒടിയന് ട്രെയിലര് റിലീസ് ചെയ്തു. മോഹന്‍ലാല് തന്നെയാണ് ട്രെയിലര് ഔദ്യോഗികമായി പുറത്തുവിട്ടത്. നേരത്തെ ട്രെയിലര് ലീക്കായി പുറത്തുവന്നിരുന്നു.\nമഞ്ജു വാരിയര്, പ്രകാശ് രാജ്, സിദ്ദിഖ് എന്നിവരെയും ട്രെയിലറില് കാണാം. രണ്ട് ഗെറ്റപ്പിലാണ് മോഹന്‍ലാല് ട്രെയിലറില് എത്തുന്നത്. സമൂഹമാധ്യമങ്ങളില് ഇപ്പോള് തന്നെ ട്രെയിലര് തരംഗമായി കഴിഞ്ഞു. പീറ്റര്‍െഹയ്‌നാണ് ആക്ഷന് കൊറിയോഗ്രഫി. വിഎ ശ്രീകുമാര് മേനോന് സംവിധാനം ചെയ്യുന്ന ഒടിയന്റെ തിരക്കഥ ദേശീയ അവാര്‍ഡ് ജേതാവായ ഹരികൃഷ്ണനാണ്. മഞ്ജു വാരിയര് നായികയാകുമ്പോള് പ്രകാശ് രാജ് വില്ലനായി എത്തുന്നു. ചിത്രം ഡിസംബര് 14ന് തിയറ്ററുകളിലെത്തും.\nഇരുപത്തിയൊന്നാം നൂറ്റാണ്ട് 25ന്; ട്രെയിലര് റിലീസ് ചെയ്ത് മോഹന്‍ലാല്\nപൊന്നാവണി പാട്ടുകള് റിലീസ് ചെയ്തു\n'കമ്മട്ടിപ്പാടം'ത്തിലെ ഗാനങ്ങൾ റിലീസ് ചെയ്തു\nബാഹുബലി' റിലീസ് ചെയ്തു\n'മെല്ലെ'യിലെ ഗാനങ്ങൾ റിലീസ് ചെയ്തു\nമറിയം‌മുക്ക് സിനിമയിലെ ഗാനങ്ങള് റിലീസ് ചെയ്തു\n'ഐന്'നിലെ വീഡിയോ ഗാനം റിലീസ് ചെയ്തു


മികച്ച IXTUS Edutainment എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച IXTUS Edutainment എക്സ്ചേഞ്ച് നിരക്ക്. ഇന്ന് IXTUS Edutainment വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില IXTUS Edutainment $ 0.000233795555522 IXE/ETH IDEX\nഏറ്റവും മികച്ച വിൽപ്പന വില IXTUS Edutainment $ 0.000233795555522 IXE/ETH IDEX\nഎല്ലാ എക്സ്ചേഞ്ചുകളിലും ക്രിപ്റ്റോ കറൻസി ജോഡികൾ ട്രേഡ് ചെയ്യുന്നതിന്റെ ഫലത്തെ അടിസ്ഥാനമാക്കി മികച്ച IXTUS Edutainment നിരക്ക് മികച്ച വാങ്ങൽ അല്ലെങ്കിൽ വിൽപ്പന നിരക്കാണ്. തൽഫലമായി, ഓൺലൈൻ ട്രേഡിംഗ് ലൊക്കേഷനുകൾക്കായുള്ള IXTUS Edutainment വിനിമയ നിരക്ക് വ്യത്യസ്തമാണ്. അക്കാലത്ത് ക്രിപ്‌റ്റോ കറൻസി മാർക്കറ്റിൽ പ്രവർത്തിക്കുന്ന മിക്ക എക്‌സ്‌ചേഞ്ചുകളുടെയും എല്ലാ എക്‌സ്‌ചേഞ്ച് നിരക്കുകളുടെയും ഒരു സാമ്പിളിന്റെ അനന്തരഫലമാണ് മികച്ച IXTUS Edutainment നിരക്ക്. ഞങ്ങളുടെ മികച്ച IXTUS Edutainment എക്സ്ചേഞ്ച് പേജ് ലോകത്തിലെ എല്ലാ ക്രിപ്റ്റോ എക്സ്ചേഞ്ചുകളിലെയും എല്ലാ വ്യാപാര ഇടപാടുകളും തിരഞ്ഞെടുക്കുകയും നിലവിൽ മികച്ച IXTUS Edutainment നിരക്കുകൾ വാങ്ങുകയും വിൽക്കുകയും ചെയ്യുന്നു.\nമികച്ച IXTUS Edutainment വാലറ്റ്\nഇന്ന് IXTUS Edutainment യുടെ മികച്ച വാങ്ങൽ നിരക്ക് IDEX എക്സ്ചേഞ്ച് മാർക്കറ്റിൽ IXE/ETH ട്രേഡ് ജോഡി ഉപയോഗപ്പെടുത്തി $ 0.000233795555522 ആണ്.\nഇന്ന് IXTUS Edutainment യുടെ മികച്ച വിൽപന നിരക്ക് IDEX എക്സ്ചേഞ്ച് മാർക്കറ്റിൽ IXE/ETH ട്രേഡിംഗ് ജോടിയായ $ 0.000233795555522 ആണ്.\nമികച്ച IXTUS Edutainment വാലറ്റ് ഓരോ ക്രിപ്‌റ്റോ കറൻസി ഉടമയ്‌ക്കും വളരെ വ്യക്തിഗത ആശയമാണ്. ക്രിപ്‌റ്റോ വാലറ്റ് - ക്രിപ്‌റ്റോ കറൻസി സംഭരിക്കുന്നതിനുള്ള ഒരിടം. വ്യത്യസ്ത ആളുകൾക്കിടയിൽ ക്രിപ്‌റ്റോകറൻസി കൈമാറാൻ ഒരു വാലറ്റ് ഉപയോഗിക്കുന്നു. ഒരു ക്രിപ്റ്റോ വാലറ്റിന് പ്രധാന പാരാമീറ്ററുകൾ ഉണ്ട്: വിശ്വാസ്യത, ലാളിത്യം, സുരക്ഷ. മികച്ച IXTUS Edutainment വാലറ്റിന് മികച്ച വിശ്വാസ്യതയും സുരക്ഷാ ക്രമീകരണങ്ങളും ഉണ്ട്.\nമികച്ച IXTUS Edutainment വിൽപ്പനസ്ഥലത്ത്\nIXTUS Edutainment 27/01/2021 എന്നതിലെ മികച്ച നിരക്ക് - ഇന്നത്തെ എക്സ്ചേഞ്ചുകളിലെ എല്ലാ ട്രേഡിംഗ് ഡീൽ നിരക്കുകളുടെയും പട്ടികയിൽ പ്രദർശിപ്പിച്ചിരിക്കുന്നു. 27/01/2021 ൽ ക്രിപ്‌റ്റോകറൻസി IXTUS Edutainment വാങ്ങുന്നതിനും വിൽക്കുന്നതിനുമുള്ള മികച്ച നിരക്കുകൾ ഇന്ന് ഞങ്ങൾ മനസ്സിലാക്കാൻ എളുപ്പത്തിനായി മുകളിലുള്ള പട്ടികകൾ പ്രദർശിപ്പിക്കുന്നു. മികച്ച IXTUS Edutainment നിരക്കുകളുടെ പട്ടികയിൽ, നിങ്ങൾക്ക് വ്യത്യസ്ത IXTUS Edutainment വിലകൾ സ്വതന്ത്രമായി കാണാനും ഏതാണ് മികച്ചതെന്നും ഏത് കൈമാറ്റത്തിലാണ് തിരഞ്ഞെടുക്കാനും കഴിയുക ഒരു ക്രിപ്‌റ്റോ കറൻസി എക്‌സ്‌ചേഞ്ചിനായി തിരയുന്നതാണ് നല്ലത്. മികച്ച IXTUS Edutainment വാങ്ങൽ നിരക്ക് - ഡോളറിൽ IXTUS Edutainment ന്റെ വീണ്ടും കണക്കാക്കിയ മൂല്യത്തോടെ പേജിന്റെ മുകളിൽ കാണിച്ചിരിക്കുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ IXTUS Edutainment എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nIDEX IXE/ETH $ 0.000234 - -\nIXTUS Edutainment ന് ഏറ്റവും വിലകുറഞ്ഞത് വാങ്ങാൻ കഴിയുന്ന ഒരു ജോഡി കറൻസികളും ഞങ്ങൾ പ്രദർശിപ്പിക്കുന്നു. ഇന്നത്തെ ഏറ്റവും മികച്ച വിൽപ്പന നിരക്ക് IXTUS Edutainment - ഈ സേവനത്തിന്റെ പേജിന്റെ ഏറ്റവും മുകളിൽ ഞങ്ങൾ കാണിക്കുന്നു. IXTUS Edutainment എല്ലായ്പ്പോഴും ഡോളറിൽ കാണിക്കുന്നു. ക്രിപ്‌റ്റോകറൻസിയുടെ ഏറ്റവും മികച്ച വിൽപ്പന നിരക്കിന് സമീപം IXTUS Edutainment മികച്ച മൂല്യം വിൽക്കുന്ന എക്സ്ചേഞ്ച് മാർക്കറ്റിലേക്കുള്ള ഒരു ലിങ്ക് നിങ്ങൾ കണ്ടെത്തും. ഏറ്റവും മികച്ച വിൽപ്പന നിരക്ക് IXTUS Edutainment ചിലപ്പോൾ മറ്റൊരു ക്രിപ്‌റ്റോകറൻസിക്ക് വിൽക്കുമ്പോൾ ഉണ്ടാകുന്നു, ഡോളറിനല്ല.\nIXTUS Edutainment വിൽക്കുന്നതിനോ വാങ്ങുന്നതിനോ ഉള്ള മികച്ച സ്റ്റോക്ക് എക്സ്ചേഞ്ചുകൾ ഇവിടെ പേജിൽ കാണിച്ചിരിക്കുന്നു. ക്രിപ്‌റ്റോ എക്‌സ്‌ചേഞ്ചുകൾ മികച്ച വിനിമയ നിരക്ക്, വിൽപ്പന, വാങ്ങൽ IXTUS Edutainment എന്നിവയിൽ അടുക്കിയതായി കാണിക്കുന്നു. മികച്ച ക്രിപ്‌റ്റോ കറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള വ്യത്യസ്‌ത കറൻസികളുടെ ഫിൽട്ടർ നിങ്ങൾക്ക് മറ്റൊരു ക്രിപ്‌റ്റോ കറൻസിയിലേക്കോ ദേശീയ കറൻസിയിലേക്കോ IXTUS Edutainment ട്രേഡിംഗ് ഇടപാടുകൾ കാണാനുള്ള അവസരം നൽകുന്നു. IXTUS Edutainment വാങ്ങുന്നതിനും വിൽക്കുന്നതിനുമുള്ള മികച്ച എക്സ്ചേഞ്ചുകളെക്കുറിച്ചുള്ള വിവരങ്ങൾ ഓൺ‌ലൈനിൽ അപ്‌ഡേറ്റ് ചെയ്യുകയും നിരന്തരം മാറിക്കൊണ്ടിരിക്കുകയും ചെയ്യുന്നു.


21 വയസ്സിന് മുകളിലുള്ളവര്‍ക്ക് കഞ്ചാവ് ഉപയോഗിക്കാം; നിയമാനുമതി നല്‍കി ന്യൂയോര്‍ക്ക്\n2021-04-01 09:45:08 pm IST\nന്യൂയോര്‍ക്ക്: 21 വയസ്സിന് മുകളിലുള്ളവര്‍ക്ക് കഞ്ചാവ് ഉപയോഗത്തിന് നിയമാനുമതി നല്‍കി ന്യൂയോര്‍ക്ക്. വിനോദത്തിനായി പൊതുയിടങ്ങളിലുളള കഞ്ചാവ് ഉപയോഗം നിയമാനുസൃതമാക്കിയുളള ബില്ലില് ന്യൂയോര്‍ക്ക് ഗവര്‍ണര് ആന്‍ഡ്രൂകുമോ ഒപ്പുവെച്ചു. ഇതുമായി ബന്ധപ്പെട്ട ചട്ടങ്ങളും നിയന്ത്രണങ്ങളും സജ്ജീകരിക്കുന്നതുവരെ 18 മാസത്തേക്ക് വിനോദത്തിനായി പൊതുയിടങ്ങളില് ഉപയോഗിക്കുന്ന കഞ്ചാവിന്റെ വില്‍പ്പന ഉണ്ടായിരിക്കില്ല. അതേസമയം, 21 വയസ്സിന് താഴെയുള്ളവര് കഞ്ചാവ് ഉപയോഗിക്കുന്നത് ശിക്ഷാര്‍ഹമാണെന്നും ബില്ലില് വ്യക്തമാക്കുന്നു.\nവര്‍ഷങ്ങളോളം നീണ്ടു നിന്ന ആവശ്യത്തിനാണ് ഇതോടെ ന്യൂയോര്‍ക്കില് അംഗീകാരം ലഭിക്കുന്നത്. പ്രായപൂര്‍ത്തിയായവരില് കഞ്ചാവിന്റെ ഉപയോഗം നിയമവിധേയമാക്കുന്ന പതിനാറാമത്തെ സ്റ്റേറ്റാണ് ന്യൂയോര്‍ക്ക്. കൂടാതെ കഞ്ചാവിന്റെ മണം വന്നുവെന്നത് കൊണ്ട് ഒരാളുടെ കാറ് പരിശോധിക്കുന്നതില് നിന്നും നിയമം സംരക്ഷണവും നല്‍കുന്നുണ്ട്.\nകഞ്ചാവ് ഉപയോഗിക്കുന്നവര്‍ക്ക് തൊഴിലിടങ്ങളിലും വീടുകളിലും കുടുംബ കോടതിയിലും വിദ്യാലയങ്ങളിലും കോളേജുകളിലും സര്‍വ്വകലാശാലകളിലും സംരക്ഷണം നല്‍കുന്നതാണ് നിയമം. ന്യൂയോര്‍ക്കിന്റെ തീരുമാനം മറ്റ് സ്റ്റേറ്റുകള്‍ക്ക് മാതൃകയാവുമെന്നാണ് കഞ്ചാവ് ഉപയോഗം നിയമ വിധേയമാക്കണമെന്ന് ആവശ്യപ്പെടുന്നവര് പറയുന്നത്. സൗത്ത് ഡക്കോട്ടയില് ഇത് സംബന്ധിച്ച തീരുമാനം അനിശ്ചിതത്വത്തില് കഴിയുമ്പോഴാണ് ന്യൂയോര്‍ക്കില് നിയമം പാസാകുന്നത്. കാലിഫോര്‍ണിയയും വിനോദ ആവശ്യത്തിലേക്കായുള്ള കഞ്ചാവിന്റെ ഉപയോഗം നിയമ വിധേയമാക്കിയിരുന്നു.\nNew York legalises marijuana 21 years


കൊവിഡ് എഫക്ട്: ഇന്ത്യന് മധ്യവര്‍ഗ്ഗത്തില് നിന്നും പുറത്തായത് 32 മില്യണ് ആളുകള്; ദരിദ്രരുടെ എണ്ണം കുത്തനെ ഉയര്‍ന്നു; ആശങ്കപ്പെടുത്തുന്ന റിപ്പോര്‍ട്ട് പുറത്ത്\nകൊവിഡ് മൂലം ഇന്ത്യയില് ചൈനയുടേതിനെക്കാള് വ്യക്തികളുടെ ദരിദ്രസാഹചര്യം രൂക്ഷമായതായി പഠനത്തില് വിശദീകരണമുണ്ട്.\n19 March 2021 9:16 AM GMT\nകൊവിഡ് മഹാമാരി സൃഷ്ട്രിച്ച ഗുരുതര സാമ്പത്തിക പ്രത്യാഘാതങ്ങള് വെളിപ്പെടുത്തുന്ന റിപ്പോര്‍ട്ട് പുറത്ത്. കൊവിഡിന് വ്യാപനത്തിനുശേഷമുണ്ടായ സാമ്പത്തിക പ്രതിസന്ധിമൂലം 32 ദശലക്ഷം ഇന്ത്യക്കാര് മധ്യവര്‍ഗ്ഗത്തില് നിന്നും പുറത്തായതായാണ് കണക്ക്. യുഎസ് ആസ്ഥാനമായി പ്രവര്‍ത്തിക്കുന്ന പ്യൂ ഗവേഷണ കേന്ദ്രമാണ് ആശങ്കപ്പെടുത്തുന്ന കണക്കുകള് പുറത്തുവിട്ടത്. മഹാമാരിമൂലം തൊഴിലില്ലായ്മ രൂക്ഷമായതോടെ രാജ്യത്ത് പട്ടിണി മുന്‍പില്ലാത്ത വിധം വര്‍ധിച്ചെന്ന് പഠനം കണക്കുകള് നിരത്തി വാധിക്കുന്നു.\nഇന്ത്യന് മധ്യവര്‍ഗ്ഗം വര്‍ഷങ്ങളുടെ അധ്വാനത്തിലൂടെ നേടിയതെല്ലാം മഹാമാരി മൂലം നഷ്ടപ്പെടുന്ന ഒരു സ്ഥിതിയുണ്ടായതോടെയാണ് ഈ വിധത്തില് മധ്യവര്‍ഗ്ഗം ചുരുങ്ങിയതെന്ന് പഠനം പറയുന്നു. മഹാമാരിയ്ക്കുമുന്‍പ് 99 മില്യണ് ആളുകളെയാണ് ഇന്ത്യന് മധ്യവര്‍ഗ്ഗമെന്ന് പറയാനാകുമായിരുന്നത്. ഇതില് നിന്ന് 32 മില്യണ് ഒറ്റയടിയ്ക്ക് കുറഞ്ഞെന്ന ഞെട്ടിപ്പിക്കുന്ന വസ്തുത പഠനത്തിലുണ്ട്. ഇപ്പോള് 66 മില്യണ് ആളുകളെ മാത്രമാണ് ഇന്ത്യയില് മധ്യവര്‍ഗ്ഗമായി അടയാളപ്പെടുത്താനാകുന്നത്.\nകൊവിഡ് മൂലം ഇന്ത്യയില് ചൈനയുടേതിനെക്കാള് വ്യക്തികളുടെ ദരിദ്രസാഹചര്യം രൂക്ഷമായതായി പഠനത്തില് വിശദീകരണമുണ്ട്. 2011 നും 2019നും ഇടയില് 57 ദശലക്ഷം ആളുകളെ ഇടത്തരം വരുമാനക്കാരായി ലോകബാങ്ക് രേഖപ്പെടുത്തിയിരുന്നു. മഹാമാരിമൂലം ഓരോ ദിവസവും രണ്ടോ അതില് കുറവോ ഡോളര് വരുമാനമുള്ള ദരിദ്രരുടെ എണ്ണം 75 മില്യണായി വര്‍ധിച്ചെന്ന ആശങ്കപ്പെടുത്തുന്ന വസ്തുതയും പഠനറിപ്പോര്‍ട്ടിലുണ്ട്. ഇന്ധനവിലവര്‍ധനവ്, തൊഴിലില്ലായ്മ, ശമ്പളം വെട്ടിക്കുറയ്ക്കല് മുതലായവ മൂലം ഇന്ത്യയില് നിന്ന് പലരും വിദേശത്തേക്ക് തൊഴില് തേടിപ്പോകാന് നിര്‍ബന്ധിതരായെന്നും പഠനം പറയുന്നു.


Porsche 911 Turbo, Unveiled, 2014 Model, Frankfurt Motor Show, Porsche 911 Turbo S, Photo Feature, പോഷെ 911 ടര്‍ബോ അവതരിപ്പിച്ചു, 2014 മോഡല്, ഫ്രാങ്ക്ഫര്‍ട് മോട്ടോര് ഷോ, ടര്‍ബോ എസ്, ചിത്രനിരൂപണം - Malayalam DriveSpark\nപോഷെ 911 ടര്‍ബോ അവതരിച്ചു\nUpdated: Saturday, May 4, 2013, 16:33 [IST]\nക്ലാസിക് മോഡലായ പോഷെ 911-ന്‍റെ 2014 പതിപ്പ്, പോഷെ 911 ടര്‍ബോ അവതരിച്ചു. വരാനിരിക്കുന്ന ഫ്രാങ്ക‍ഫര്‍ട്ട് മോട്ടോര് ഷോയില് ഈ വാഹനം ലോഞ്ച് ചെയ്യപ്പെടുമെന്നാണ് പ്രതീക്ഷിക്കുന്നത്. പോഷെയുടെ വിഖ്യാത ഡിസൈനറായ അലക്സാണ്ടര് പോഷെയാണ് ഈ വാഹനം രൂപകല്‍പന ചെയ്തത്.\nപോഷെയുടെ അമ്പതാം വാര്‍ഷികത്തോടനുബന്ധിച്ചാണ് 911 പുതുപ്പതിപ്പ് എത്തുന്നതെന്ന പ്രത്യേകതയുണ്ട്. ഈ വര്‍ഷം അവസാനം, കൃത്യമായി സെപ്തംബര് 10നാണ് ഫ്രാങ്ക്ഫര്‍ട് മോട്ടോര് ഷോ തുടങ്ങുന്നത്.\nപോഷെ 911 ടര്‍ബോ\nനിലവിലുള്ള എന്‍ജിന് തന്നെയാണ് 911 ടര്‍ബോയില് ഉപയോഗിക്കുന്നതെങ്കിലും കുറെക്കൂടി മെച്ചപ്പെട്ട രീതിയില് ട്യൂണ് ചെയ്തിട്ടുണ്ട്.\nരണ്ട് വേരിയന്‍റുകളിലാണ് ഇവന് വിപണിയിലെത്തുക. ടര്‍ബോ എന്നും ടര്‍ബോ എസ് എന്നും.\nട്യൂണിംഗ് വഴി എന്‍ജിന് കൂടുതല് കരുത്തുറ്റതായിട്ടുണ്ട്.\nമുന് പതിപ്പിനെക്കാള് വാഹനത്തിന്‍റെ ഭാര അനുപാതങ്ങളില് മാറ്റം വന്നിട്ടുണ്ട്. കെര്‍ബ് വെയ്റ്റ് 1570 കിലോഗ്രാം.\nപോഷെ ടര്‍ബോയുടെ വില $149,250. ടര്‍ബോ എസ്സിന് വില $182,050.\nഡയറക്ട് ഫ്യുവല് ഇന്‍ക്ഷനുള്ള ട്വിന് ടര്‍ബോചാര്‍ജ്ഡ് 3.8 ലിറ്റര് എന്‍ജിന്.7സ്പീഡ് ഡ്യുവല് സ്പീഡ് ഗിയര്‍ബോക്സ്.\n513 കുതിരകളുടെ കരുത്താണ് ഈ എന്‍ജിനുള്ളത്. മണിക്കൂറില് 100 കിലോമീറ്റര് വേഗത പിടിക്കാന് 3.2 സെക്കന്‍ഡ് നേരമേ വേണ്ടൂ.\nടര്‍ബോ എസ് പതിപ്പിന് 552 കുതിരകളുടെ കരുത്തുണ്ട്. മണിക്കൂറില് 100 കിലോമീറ്റര് വേഗം പിടിക്കാന് 3.1 സെക്കന്‍ഡ് മാത്രമേ വേണ്ടൂ ഈ എന്‍ജിന്.\nരണ്ട് മോഡലുകളുടെയും പരമാവധി വേഗത മണിക്കൂറില് 317 കിലോമീറ്റര്.\nകൂടുതല്... #porsche 911 #frankfurt motor show #photo feature #പോഷെ 911 #ഫ്രാങ്ക്ഫര്‍ട് മോട്ടോര് ഷോ #ചിത്രനിരൂപണം\nThe 2014 model year Porsche 911 Turbo will be get its global launch at the Frankfurt Motor Show.


സമൂഹ മാധ്യമങ്ങളിൽ സ്ത്രീകളെ അധിക്ഷേപിച്ചാൽ കർശന നടപടി-വനിത കമീഷൻ | Strict action against women for abusing them on social media - Women's Commission | Madhyamam\nHomechevron_rightNewschevron_rightLocal Newschevron_rightKannurchevron_rightസമൂഹ മാധ്യമങ്ങളിൽ...\nസമൂഹ മാധ്യമങ്ങളിൽ സ്ത്രീകളെ അധിക്ഷേപിച്ചാൽ കർശന നടപടി-വനിത കമീഷൻ\nതലശ്ശേരി: സമൂഹ മാധ്യമങ്ങൾ വഴി സ്ത്രീകൾക്കെതിരെയുള്ള അധിക്ഷേപങ്ങളിൽ കർശന നടപടി സ്വീകരിക്കുമെന്ന് വനിത കമീഷൻ അധ്യക്ഷ പി. സതീദേവി. ഒരു യുട്യൂബ് ചാനലിൽ സ്ത്രീകൾക്കെതിരെയുള്ള അക്രമത്തിനെക്കുറിച്ച് പറയുന്നത് കമീഷ‍ൻെറ ശ്രദ്ധയിൽപെട്ടിട്ടുണ്ട്. ആ വിഡിയോ സമൂഹ മാധ്യമത്തിൽനിന്ന് നീക്കാനും ഡി.ജി.പി വഴി അതേക്കുറിച്ച് അന്വേഷണം നടത്താനുമുള്ള നടപടി സ്വീകരിക്കുമെന്നും പി. സതീദേവി പറഞ്ഞു. വനിത കമീഷൻ അധ്യക്ഷയായി ചുമതലയേറ്റ ശേഷമുള്ള ജില്ലയിലെ പ്രഥമ സിറ്റിങ്ങിനായി തലശ്ശേരിയിലെത്തിയതായിരുന്നു അവർ. 63 പരാതികളാണ് തലശ്ശേരി ടൗൺഹാളിൽ നടന്ന സിറ്റിങ്ങിലെത്തിയത്.\n36 എണ്ണം പരിഗണിച്ചതിൽ അഞ്ചെണ്ണം തീർപ്പാക്കി. 18 എണ്ണത്തിൽ എതിർകക്ഷികൾ ഹാജരായില്ല. ഇതുമായി ബന്ധപ്പെട്ട എതിർകക്ഷികൾക്ക് ഹാജരാവാൻ പൊലീസിന് നിർദേശം നൽകി. 58 എണ്ണം അടുത്ത സിറ്റിങ്ങിലേക്ക് മാറ്റിവെച്ചു.\nതൊഴിലിടങ്ങളിൽ പരാതിപരിഹാര സംവിധാനങ്ങൾ കാര്യക്ഷമമാക്കണമെന്ന് പി. സതീദേവി പറഞ്ഞു. അദാലത്തിനുശേഷം മാധ്യമങ്ങളോട് സംസാരിക്കുകയായിരുന്നു അവർ. തൊഴിൽ സ്ഥാപനങ്ങളിൽ സ്ത്രീകൾ അനുഭവിക്കേണ്ടി വരുന്ന ബുദ്ധിമുട്ടുകളുമായി ബന്ധപ്പെട്ട് കമീഷ‍െൻറ മുന്നിലെത്തുന്ന പരാതികളുടെ അടിസ്ഥാനത്തിലാണ് ഇത്തരം ഒരു നിർദേശം. അൺ എയ്ഡഡ് സ്കൂളുകളിൽ അധ്യാപികമാർക്ക് ശമ്പളം കിട്ടാത്ത അവസ്ഥയുണ്ട്. സേവനവേതന വ്യവസ്ഥകൾ പാലിക്കാത്ത തരത്തിലാണ് പല സ്ഥാപനങ്ങളും പ്രവർത്തിക്കുന്നത്. ഇതിനെതിരെ നടപടിയുണ്ടാവണം. ഗാർഹിക, തൊഴിലിടങ്ങളിൽ സ്ത്രീകൾ അനുഭവിക്കുന്ന പ്രശ്നങ്ങളെക്കുറിച്ച് നിരവധി പരാതികൾ വനിത കമീഷൻ മുമ്പാകെ എത്തുന്നുണ്ട്. ഇത്തരം പരാതികളിൽ വേണ്ട നടപടി സ്വീകരിക്കാൻ ബന്ധപ്പെട്ടവർക്ക് നിർദേശം നൽകിയിട്ടുണ്ട്.\nവനിത കമീഷന് അംഗം ഇ.എം. രാധ, ലീഗല് പാനല് അംഗങ്ങളായ അഡ്വ.പത്മജ പത്മനാഭന്, അഡ്വ.കെ.എം. പ്രമീള, അഡ്വ.കെ.പി. ഷിമ്മി തുടങ്ങിയവര് പങ്കെടുത്തു. അടുത്ത അദാലത്ത് പയ്യന്നൂരിൽ നവംബർ രണ്ടിന് നടക്കും.\nTAGS:abusing Women's Commission\nNews Summary - Strict action against women for abusing them on social media - Women's Commission


Sangeeth Sekhar Writes About MS Dhoni ധോണി\nധോണി തിരിച്ചെത്തി എന്ന് വിശ്വസിക്കുന്നില്ല, അനവധി പരാജയങ്ങള്‍ക്കിടയിലെ ഒരു വിജയം മാത്രമാണിത്\n12 Oct, 2021, 9:42 am\nപഴയ മഹേന്ദ്ര സിംഗ് ധോണിയെന്ന ടോപ് ക്ളാസ് ഫിനിഷര് തിരിച്ചെത്തി എന്ന് വിശ്വസിക്കുന്നില്ല. ഒരു പ്രത്യേക ദിവസം ധോണിയുടെ കാര്യമായ തേയ്മാനം സംഭവിക്കാത്ത അസാധ്യമായ ക്രിക്കറ്റിങ് ബ്രെയിനൊപ്പത്തിനൊപ്പം അയാളുടെ ബാറ്റിംഗും സഞ്ചരിച്ചു എന്നേയുള്ളൂ\nരണ്ടു പ്‌ളേ ഓഫ് മത്സരങ്ങള്.. പൃഥ്വി ഷാ, ഋതുരാജ് ഗേയ്ക്ക് വാദ്, എന്നിങ്ങനെ യുവ ഇന്ത്യന് ബാറ്റ്സ്മാന്മാരുടെ മികച്ച പ്രകടനങ്ങള്, ആദ്യ ക്വളിഫയറില് ഡല്‍ഹിയുടെ ഗ്രിപ് അയച്ച റോബിന് ഉത്തപ്പയുടെ തകര്‍പ്പന് ഇന്നിംഗ്‌സ്, ബാംഗ്ലൂര് ടോപ് ഓര്‍ഡറിലെ3ലോകോത്തര ബാറ്റ്‌സ്മാന്‍മാരെയും വീഴ്ത്തിയ സുനില് നരൈന്റെ ബ്രില്യന്റ് മാച്ച് വിന്നിങ് സ്‌പെല് എന്നിങ്ങനെ സംഭവങ്ങള് ഒരുപാടുണ്ടെങ്കിലും ധോണിയുടെ ക്ലിനിക്കല് ഫിനിഷ് വേറിട്ട് നിന്നു. അതിനു കാരണങ്ങള് പലതുണ്ട്. മത്സരത്തിലെ സാഹചര്യങ്ങളെ കൃത്യമായി അനലൈസ് ചെയ്തു കൊണ്ടുള്ള കാല്‍ക്കുലേറ്റഡ് അസോള്‍ട്ട് ഗണത്തിലേക്കാണ് ഈ ചെറിയ ഇന്നിംഗ്‌സ് ഇടം പിടിക്കുന്നത്.\nഎം.എസ്.ധോണി., വിശേഷണങ്ങള് ആവശ്യമില്ലാത്ത ലെജന്‍ഡ്. കരിയറിന്റെ ഈ അവസാനഘട്ടത്തില് അയാള്‍ക്കൊന്നും തെളിയിക്കാനുമില്ല. പക്ഷെ നിര്‍ണായകമായൊരു പ്‌ളേ ഓഫില് 11 പന്തില് 24 റണ്‍സെന്ന സാഹചര്യത്തില് ജഡേജക്കും ബ്രാവോക്കും മുന്നേ ഇറങ്ങുന്ന ധോണി എടുത്തത് കരിയറിലെ തന്നെ വലിയ റിസ്‌കുകളില് ഒന്നായിരുന്നു. ഒരു ബാറ്റിംഗ് പരാജയം തീര്‍ച്ചയായും വിമര്‍ശിക്കപ്പെടുമ്പോള് ചെന്നൈയുടെ പരാജയം കരിയര് എത്രയും പെട്ടെന്ന് അവസാനിപ്പിക്കേണ്ടതിന്റെ ആവശ്യകതയാവും മുന്നോട്ടു വക്കപ്പെടുക.\nറോബിന് ഉത്തപ്പയും ഗേയ്ക്ക്വാദും മനോഹരമായി കളിച്ചു വിജയത്തിന്നരികെ എത്തിച്ച മത്സരം കളഞ്ഞു കുളിച്ചവനെന്ന വിശേഷണം കൂടെ ഏറ്റെടുക്കാന് തയ്യാറായി ക്രീസിലെത്തുന്ന മഹി നേരിടുന്നത് ടൂര്‍ണമെന്റിലെ തന്നെ മികച്ച ബൗളര്‍മാരില് ഒരാളായ ആവേഷ് ഖാനെയാണ്. രണ്ടു സ്ലോവര് പന്തുകളില് ആവേഷ് ഇപ്പോഴത്തെ ധോണിയുടെ പരിമിതികള് തുറന്നു കാട്ടുന്നുണ്ടെങ്കിലും ആ രണ്ടു പന്തുകള്‍ക്കിടക്ക് വന്നൊരു ഷോര്‍ട്ട് പിച്ച് പന്ത് യാത്രയാകുന്നത് ഗാലറിയിലേക്കാണ്. ക്രീസില് ഡീപ്പായി നിന്ന് കൊണ്ട് പന്തിന്റെ ലെങ്ത് കൃത്യമായി മുന്‍കൂട്ടി കണക്കുകൂട്ടി ജഡ്ജ് ചെയ്ത ശേഷമൊരു ബ്രൂട്ടല് പുള് ഗ്രൗണ്ടിലെ ഏറ്റവും വലിയ ബൗണ്ടറി അനായാസം ക്ലിയര് ചെയ്യുന്നു.\nഗ്രൗണ്ടിലെ ഏറ്റവും വലിയ ബൗണ്ടറിയിലേക്ക് കളിപ്പിച്ചു പുറത്താക്കുക എന്ന തന്ത്രത്തിന് യോജിക്കുന്ന ബൗളര് എന്നതും ആവേഷ് ഖാന്റെ രണ്ടു സ്ലോവര് പന്തുകളില് ധോണി ബീറ്റന് ആയ രീതിയും തന്നെയാണ് പേസ് വേരിയേഷന്റെ പിന്‍ബലമുള്ള ടോം കുറനു അവസാന ഓവര് കൊടുക്കാന് പന്തിനെ പ്രേരിപ്പിച്ചതെന്ന് ഉറച്ചു വിശ്വസിക്കുന്നു. അതിനെ സാധൂകരിക്കുന്ന രീതിയില് മോയിന് അലിയെ വലിയ ബൗണ്ടറിയിലേക്ക് കളിപ്പിച്ചു പുറത്താക്കുകയും ചെയ്തു. ബട്ട് പന്ത് കുറന്റെ കൈകളില് കണ്ടയുടനെ ,ഐ ബിലീവ് Dhoni's eyes lit up മാച്ച് അവിടെ തീര്‍ന്നിരുന്നു. എം.എസ് ക്രീസില് ഡീപ്പായിട്ടാണ് സ്റ്റാന്‍ഡ് എടുത്തിരിക്കുന്നത് എന്നതിനപ്പുറം എന്താണ് വരാന് പോകുന്നതെന്നത് കൃത്യമായി മനസ്സിലാക്കാന് കഴിവുള്ളൊരു ക്രിക്കറ്റിങ് ബ്രെയിനും അദ്ദേഹത്തിനുണ്ട്. സ്ലോവര് ഷോര്‍ട്ട് പന്ത് ഒരു സ്ഥിരം ആയുധമാകുമ്പോള് അത് തീര്‍ത്തും പ്രെഡിക്റ്റബിള് ആവുകയാണ്. അവസാന ഓവറില് ഏന്‍ഡ് മാറുമ്പോള് ലെഫ്റ്റിയായ മോയിന് അലിക്ക് വലുതായിരുന്ന ലെഗ് സൈഡ് ബൗണ്ടറി മഹിക്ക് ഓഫ് സൈഡിലാണ്. റൈറ്റിക്ക് ലെഗ് സൈഡ് ബൗണ്ടറി ചെറുതാവുന്ന അവസ്ഥയില് ഓഫ് സ്റ്റമ്പിന് ഡ്രാഗ് ചെയ്തുള്ള പുള്ളിനു മാത്രം സാധിക്കുന്ന വിധത്തില് സ്ലോവര് ഷോര്‍ട്ട് പന്ത് ഓഫ് സ്റ്റമ്പിന് പുറത്തായിരിക്കുമെന്ന പ്രതീക്ഷ പോലെ തന്നെ വന്ന പന്തിനെ കവറിലൂടെ ബൗണ്ടറിക്ക് പറഞ്ഞു വിടുകയാണ്. ഇത്തവണ ടൈമിംഗ് കൃത്യമാണ്.\nമഹേന്ദ്രസിംഗ് ധോണിയെന്ന ക്രിക്കറ്ററുടെ കണക്കുകൂട്ടലുകള് അസാധ്യമാണ്. ഫോമിലുള്ള ജഡേജക്ക് മുന്നേ ഇത്തരമൊരു ക്രൂഷ്യല് സമയത്ത് ധോണി ക്രീസിലെത്തുമ്പോള് ചില കടുത്ത ചെന്നൈ ആരാധകര് പോലും സ്തബ്ദരാണ്. മറ്റു പലരെയും പോലെ എന്റെയും നെറ്റി ചുളിഞ്ഞതാണ്. കളി തോല്‍പ്പിക്കാനുള്ള വരവെന്ന് കരുതിയവരുണ്ട്. ലെഫ്റ്റി -റൈറ്റി കോമ്പിനേഷന് എന്നതിലുപരി ഗ്രൗണ്ടിന്റെ ഡൈമന്‍ഷന് ക്രീസിലുള്ള രണ്ടു ബാറ്റ്സ്മാന്മാരെയും ഒരേപോലെ ബാധിക്കാതിരിക്കാനുള്ള നീക്കമായിരുന്നു അത്. രണ്ടു ലെഫ്റ്റികള്‍ക്ക് ടോം കരന്റെ അവസാന ഓവര് തീര്‍ച്ചയായും പ്രതിസന്ധിയായേനെ. കാരണം ഏറ്റവും വലിയ ബൗണ്ടറി ലെഗ് സൈഡിലായിരുന്നു. ശാര്‍ദൂല് താക്കൂര് ,റായിഡു ,ഉത്തപ്പ ,ഗേയ്ക്ക് വാദ് ,മൊയീന് അലി എന്നിങ്ങനെ അവസാനം വീണ വിക്കറ്റുകളില് എല്ലാം തന്നെ ഗെയിമിന്റെ ആ ഘട്ടത്തില് ചെന്നൈക്ക് ഒരു പ്രശ്‌നവും ഉണ്ടാക്കാത്തതായിരുന്നു. ചഹാറിനു വരെ വമ്പന് ഹിറ്റുകള്‍ക്ക് ശേഷിയുള്ള അത്ര ഡീപ് ആയൊരു ബാറ്റിംഗ് ലൈനപ്പുള്ള ചെന്നൈ മത്സരം എത്രയും നേരത്തെ ഫിനിഷ് ചെയ്യാനുള്ള സാധ്യതകള്‍ക്ക് ശ്രമിക്കുമ്പോള് വീണതാണ് ഈ വിക്കറ്റുകള്. താക്കൂറും ചഹാറും തങ്ങളുടെ ക്വോട്ട ഫിനിഷ് ചെയ്യാതിരുന്ന ദിവസം ഇടതു കയ്യന്മാര്‍ക്കെതിരെ മോയിന്4ഓവറാണ് എറിഞ്ഞത്. മത്സരത്തിലെ സാഹചര്യങ്ങള് പെട്ടെന്ന് വിലയിരുത്തി തീരുമാനമെടുക്കുന്ന ധോണിയിലെ നായകന്റെ മികവ് ഒരിക്കല് കൂടെ കണ്ടപ്പോള് മറ്റുള്ളവര് കാതങ്ങള് പുറകിലാണ്.\nരണ്ടാമത്തെ കളിയില് ഡാനിയല് ക്രിസ്റ്റ്യാന് അവസാന ഓവര് എറിയേണ്ടി വരുന്ന അവസ്ഥ ക്യാപ്റ്റന്റെ ഭാവനാശൂന്യതയാണ് കാട്ടിയത്. ലെഫ്റ്റ് ആം സ്പിന്നര് ഷഹബാസ് അഹ്മദ് ടീമില് ഉള്‍പ്പെടുമ്പോള് തന്നെ അറിയാവുന്ന കാര്യമാണ് കൊല്‍ക്കത്ത ബാറ്റിംഗ് നിര ലെഫ്റ്റികള്‍ക്ക് ആധിപത്യമുള്ളതാണെന്നു. എന്നിട്ടും ഷഹബാസ് ടീമിലിടം പിടിച്ചു ,ഒരോവര് പോലും എറിഞ്ഞതുമില്ല . പന്തിന്റെ കാര്യമെടുത്താല് ടോം കുറന് ഒരു മോശം ഓപ്ഷന് ഒന്നുമായിരുന്നില്ലെങ്കിലും ഏതൊരു സാഹചര്യത്തിലും റബാഡയുടെ ക്വോട്ട കംപ്ലീറ്റ് ചെയ്യാതിരുന്നത് ഡല്‍ഹി നായകന്റെ പിഴവാണ്. ആവേഷ് ഖാനാണ് ഈ പര്‍ട്ടിക്കുലര് ദിവസത്തിലെ ഓഫ് കളര് ബൗളര് എന്ന് തിരിച്ചറിഞ്ഞു പത്തൊമ്പതാം ഓവര് റബാഡക്ക് കൊടുക്കാതിരുന്നത് തെറ്റായിരുന്നു എന്ന് തോന്നുന്നു. ടോം കരന് പ്രതിരോധിക്കാന് 4/5 റണ്‍സെങ്കിലും കൂടുതല് കിട്ടുന്ന അവസ്ഥ അത്ര മോശമായിരുന്നില്ല.\nടു ബി ഫ്രാങ്ക്, പഴയ മഹേന്ദ്ര സിംഗ് ധോണിയെന്ന ടോപ് ക്ളാസ് ഫിനിഷര് തിരിച്ചെത്തി എന്ന് വിശ്വസിക്കുന്നില്ല. ഒരു പ്രത്യേക ദിവസം ധോണിയുടെ കാര്യമായ തേയ്മാനം സംഭവിക്കാത്ത അസാധ്യമായ ക്രിക്കറ്റിങ് ബ്രെയിനൊപ്പത്തിനൊപ്പം അയാളുടെ ബാറ്റിംഗും സഞ്ചരിച്ചു എന്നേയുള്ളൂ. കരിയറിലെ അവസാന നാളുകളില് താനെന്തായിരുന്നു എന്നതിനെ ചെറുതായൊന്നു ഓര്‍മിപ്പിച്ച6പന്തുകള്. അനവധി പരാജയങ്ങള്‍ക്കിടയിലെ ഒരു വിജയം മാത്രമാണിത്. ഈ പാറ്റേണ് തന്നെ തുടരാനാണ് സാധ്യതയും. ഒരു ലെജന്‍ഡറി ക്രിക്കറ്ററുടെ കരിയര് ആവേശത്തോടെ കണ്ടിരുന്നവര്‍ക്ക് ഒരാശ്വാസമായേക്കാം.\nധോണിയെ ഭയപ്പാടോടെ മാത്രം കണ്ടിരുന്ന ഒരു തലമുറ ബൗളര്‍മാരില് നിന്ന് മാറി ധോണിയുടെ സമയം കഴിഞ്ഞെന്ന തിരിച്ചറിവില് ഭയം ലവലേശമില്ലാതെ ധോണിയുടെ ഇപ്പോഴത്തെ പരിമിതികള് കൃത്യമായി മുതലെടുക്കുന്ന ഒരു കൂട്ടം ബൗളര്‍മാരെയാണ് ഇന്ന് അദ്ദേഹത്തിന് നേരിടേണ്ടത്. ഇന്നും പക്ഷെ ധോണിയുടെ കരുത്തിലേക്ക് പന്തെറിഞ്ഞാല് അദ്ദേഹം നിങ്ങളെ വേദനിപ്പിച്ചു കൊണ്ടേയിരിക്കും. മാറ്റമില്ലാത്തത് ധോണിയെന്ന ക്രിക്കറ്ററുടെ അസാധ്യമായ ഗെയിം റീഡിങ് എന്ന കഴിവിനാണ്. കളി കഴിഞ്ഞതിനു ശേഷം മണിക്കൂറുകള് കൊണ്ട് നമ്മള് ഗണിച്ചെടുക്കുന്നതൊക്കെ ആ മൈതാനത്ത് കിട്ടുന്ന ചെറിയ സമയത്തില് കണക്കുകൂട്ടിയെടുക്കുന്ന മാസ്റ്റര് ക്രിക്കറ്റര്‍ക്ക് മാത്രം മാറ്റമില്ല.


സഅദിയ്യയില് പ്രാര്‍ത്ഥനാ സമ്മേളനം ജൂണ് 19ന് ആയിരങ്ങളുടെ ആത്മീയ സംഗമമാകും. | Sa-adiya\nസഅദിയ്യയില് പ്രാര്‍ത്ഥനാ സമ്മേളനം ജൂണ് 19ന് ആയിരങ്ങളുടെ ആത്മീയ സംഗമമാകും.\nPosted on June 17, 2017 by Saadiya\nദേളി: (https://www.facebook.com/jamiasaadiyaarabiya/) വിശുദ്ധ റമളാനിലെ ഇരുപത്തിയഞ്ചാം രാവില് ദേളി ജാമിഅ സഅദിയ്യ അറബിയ്യയില് നടക്കുന്ന പ്രാര്‍ത്ഥനാ സമ്മേളനത്തിന്റെ ഒരുക്കങ്ങള് പൂര്‍ത്തിയായി. സഅദിയ്യ:യില് റമളാനില് വിപുലമായ നിലയില് നടക്കുന്ന ആത്മീയ സമ്മേളനം ആയിരങ്ങളുടെ സംഗമമായി മാറും.\nനരകമുക്തിയും സ്വര്‍ഗീയ സൗഭാഗ്യവും കരഗതമാകുന്ന അവസാന പത്തില് ലൈലത്തുല് ഖദ്‌റിനെ പ്രതീക്ഷിച്ച് വിശ്വാസി സമൂഹം സഅദിയ്യയുടെ പ്രവിശാലമായ തീരത്ത് ജനസാഗരം തീര്‍ക്കും. കഴിഞ്ഞ എട്ട് വര്‍ഷം മുമ്പാണ് വിപുലമായ ഒരുക്കങ്ങളോടെ വിശുദ്ധ റമളാനിലെ 25-ാം രാവില് നടത്തുന്ന പ്രാര്‍ത്ഥനാ സമ്മേളനത്തിന് തുടക്കം കുറിച്ചത്. എല്ലാ വര്‍ഷവും റമളാന് 25-ാം രാവില് സഅദിയ്യ ആത്മീയ സംഗമത്തിന് വേദിയാകും.\nജൂണ് 18 ഞായര് രാവിലെ 10 മണിക്ക് കുടുംബ ക്ലാസ് വൈകുന്നേരം4മണിക്ക് നൂറുല് ഉലമ മഖ്‌ബറ സിയാറത്തിന് സയ്യിദ് ഹിബത്തുള്ള അല്-ബുഖാരി നേതൃത്വം നല്‍കും. 4.30ന് സ്വാഗത സംഘം ചെയര്‍മാന് സൈനുല് ആബിദീന് മുത്തുക്കോയ തങ്ങള് കണ്ണവം പതാക ഉയര്‍ത്തും. 19 തിങ്കള് ഉച്ചക്ക്2മണിക്ക് ഖത്‌മുല് ഖുര്‍ആന് സംഗമത്തിന് സയ്യിദ് ഫസല് കോയമ്മ തങ്ങള് കുറാ നേതൃത്വം നല്‍കും. തുടര്‍ന്ന് നടക്കുന്ന ഉദ്‌ഘാടന സമ്മേളനം സയ്യിദ് ആറ്റക്കോയ തങ്ങള് ബാഹസന് കൊടുവള്ളിയുടെ പ്രാര്‍ത്ഥനയോടെ തുടങ്ങും. മാണിക്കോത്ത് എ.പി അബ്ദുല്ല മുസ് ലിയാരുടെ അധ്യക്ഷതയില് ശൈഖുനാ അലിക്കുഞ്ഞി മുസ്‌ലിയാര് ഷിറിയ ഉദ്‌ഘാടനം ചെയ്യും. ബേക്കല് ഇബ്രാഹിം മുസ് ലിയാര്, മുഹമ്മദലി സഖാഫി തൃക്കരിപ്പൂര് പ്രഭാഷണം നടത്തും. സയ്യിദ് ഹസനുല് അഹ്‌ദല് തങ്ങള്, സയ്യിദ് അഷ്‌റഫ് തങ്ങള് മഞ്ഞംപാറ സയ്യിദ് ത്വയ്യിബുല് ബുഖാരി തൃക്കരിപ്പൂര് സയ്യിദ് കെ.പി.എസ് തങ്ങള് ബേക്കല്, സയ്യിദ് ഇമ്പിച്ചി തങ്ങള് ആദൂര്, സയ്യിദ് ജലാലുദ്ദീന് സഅദി അല് ബുഖാരി, സയ്യിദ് യു.പി.എസ് തങ്ങള് ആലംപാടി, സയ്യിദ് ജലാലുദ്ദീന് അല് ഹാദി ചെമ്മനാട്, ബെള്ളിപ്പാടി അബ്ദുല്ല മുസ് ലിയാര്, കുട്ടശ്ശേരി അബ്ദുല്ല ബാഖവി, സി.അബ്ദുല്ല മുസ് ലിയാര് ഉപ്പള, ബി.എസ് അബ്ദുല്ല കുഞ്ഞി ഫൈസി, ബായാര് അബ്ദുല്ല മുസ്‌ലിയാര്, ഉബൈദുള്ളാഹി സഅദി തുടങ്ങയവര് പ്രസംഗിക്കും.\nവൈകുന്നേരം5മണിക്ക് നടക്കുന്ന ജലാലിയ്യ ദിക്‌റ് ഹല്‍ഖക്ക് സയ്യിദ് അഹ്‌മദ് മുഖ്‌താര് കുമ്പോല്, സയ്യിദ് മുത്തുക്കോയ തങ്ങള് കണ്ണവം, സ്വാലിഹ് സഅദി തളിപ്പറമ്പ് നേതൃത്വം നല്‍കും. വിര്‍ദുല്‍ലത്വീഫ്, തൗബ മജ്‌ലിസിന് സയ്യിദ് മുഹമ്മദ് ഇബ്രാഹിം പൂകുഞ്ഞി തങ്ങള് കല്ലക്കട്ട നേതൃത്വം നല്‍കും. തുടര്‍ന്ന് നടക്കുന്ന സമൂഹ നോമ്പ് തുറയില് ആയിരങ്ങള് പങ്കാളികളാകും. ഇഅ്‌തികാഫ് ജല്‍സ, തസ്‌ബീഹ്, തറാവീഹ് നിസ്‌കാരം, എന്നിവക്കു ശേഷം സാദാത്തുകളുടെയും പണ്ഡിത ശ്രേഷ്ടരുടെയും സാനിധ്യത്തില് നടക്കുന്ന പ്രൗഢമായ പ്രാര്‍ത്ഥനാ സമ്മേളന പരിപാടികള് ഇരുപത്തിയാഞ്ചാം രാവിനെ ചൈതന്യമാക്കും. പ്രാര്‍ത്ഥനക്ക് സയ്യിദ് സൈനുദ്ദീന് കൂരിക്കുഴി തങ്ങള് നേതൃത്വം നല്‍കും. കെ.പി ഹുസൈന് സഅദി കെ സി റോഡ്, റഫീഖ് സഅദി ദേലംപാടി ഉദ്‌ബോധനം നടത്തും. തെറ്റുകള് നാഥനോട് ഏറ്റ് പറഞ്ഞ് കരഞ്ഞ് പ്രാര്‍ത്ഥിക്കാനുള്ള അസുലഭാവസരം വളരെ ആവേശപൂര്‍വ്വമാണ് വിശ്വാസി സമൂഹം പ്രതീക്ഷിക്കുന്നത്.\nസമ്മേളനത്തിലേക്ക് കേരളത്തിനു പുറമെ കര്‍ണാടക, തമിഴ്‌നാട് സംസ്ഥാനങ്ങളില് നിന്നും വിദേശ ഘടകങ്ങളില് നിന്നും വിശ്വാസികള് എത്തിച്ചേരും. സമ്മേളന സന്ദേശം എത്തിക്കുന്നതിന് സന്ദേശയാത്രയും നേരട്ട് ക്ഷണിക്കുതിന് ഗൃഹ സമ്പര്‍ക്ക പരിപാടിയും സംഘടിപ്പിക്കുകയുണ്ടായി. സഅദിയ്യയുടെ മുറ്റേത്തിന് പ്രഖ്യാപിച്ച കവര് പദ്ധതിയുടെ പ്രചരണവും ഇതോടൊപ്പം നടക്കുകയുണ്ടായി.